Fathuhulla ge Story: Himeynkan\n"އަސްލު ވަރަށް ދުވަސްވެއްޖޭ ސަރ ގެންނަން އުޅޭތާ. އަދި ނުގެނެވިގެން ދޯ މިއުޅުނީ. އަސްލު އަބާން ނުގެންނަނީ މަންމަ ބުނަން ސަރ ގާތު ބުނާށޭ ވެސް." ތަށްޓަށް ޖޫސް އަޅައިދެމުން އަހަރެން ހިނިތުންވެލީމެވެ.\n"އަޅުގަނޑު ބުނަން. ސަރ ބުނަނީ ރަނގަޅު ކަމެއް ނޫނޭ. ކުދިން ގޭގެއަށް ދިޔުމަކީ. އޭރުން މަސްލަހަތު ގެއްލޭނޭ. މީހުން ހީކުރާނޭ އަބާންއަށް މޮޅުވަނީ، މަތިން މާކުސް ލިބެނީ ސަރއަށް ކާންދޭތީއޭ. އެންމެން ވިސްނާނީ އެއްގޮތަކަށް ނޫނޭ،" އަބާން ބަލައިލީ ޝިހާމުގެ މޫނަށެވެ. "ސަރމެން މި ދައުވަތު ގަބޫލުކުރީ ވެސް މަންމަ ގުޅީމަހެން ހީވަނީ."\n"އާނ އެހެން ވިސްނާ ބަޔަކު ވެސް ތިބެދާނެ ދޯ!" އަބާންގެ ވާހަކައިގައި ބައިވެރިވީ ޝިހާމެވެ. "އެކަމަކު\nމުދައްރިސުންނަކީ އެކަހަލަ ބައެއް ނޫން. އެމީހުންނަކީ ވަރަށް އިންސާފަށް ލޯބިކުރާ ބަޔެއް. މިހެން ބުންޏަސް ޖޯކު ޖަހާނެ މީހުން ވެސް ތިބޭނެ. ދެން މީހުން ދައްކާނެ ފާޑުފާޑުގެ ވާހަކަތައް އެ އަޅައިލާ އެއްޗެއް ނޫން."\n"އެކަމަކު މި ވަރަށް ނުވާނެ ކާން ތައްޔާރު ކުރާކަށް، މި މޭޒު މަތިން ހުސް ތަންކޮޅެއް ނުފެނޭ." ވަސީމު ގޮނޑީގައި ހަމަޖެހިލަމުން މޭޒަށް ނަޒަރު ހިންގައިލިއެވެ.\n"އަސްލު މި ފެންނަނީ ތަށިތަށްޓެއް ނޫނޭ. ވަސީމު ސަރއަށް އެނގޭތަ މި ތަށިތަށީ ހުރީ ކޮން އެއްޗެއްކަން. ބަލައިބަލަ އެކި ކުލަ ކުލައިގައި މިހުރީ މުޅީން ވެސް ލޯބި. އަހަރުމެންނަށް އެކި ކުލަކުލައިގެ ކާނާގެ ގޮތުގައި ފެނުނަސް މިއީ މަޔަކު ދަރިއަކު ދެކެވާ ލޯބި. ހަގީގީ ލޯބި. މިއީ މައިވަންތަ ލޯބި. ހިނގައިބަލަ މި ލޯބީގެ ރަހަ ބަލައިލަން." ޝިހާމު ބަލައިލީ ސީދާ އަހަރެންގެ މޫނަށެވެ.\nޝިހާމުގެ ނިތުން އިޝާރާތްކޮށްލިއެވެ. އަހަރެން ނުކުތީ ބޭރަށެވެ. ސިޓިންރޫމަށް ނުކުމެ ސޯފާގައި ހަމަޖެހިލަމުން ކުޝަން ނަގައި އުނގުގައި ބާއްވާލީމެވެ. އޭރު ވެސް ނޭނގޭ ބިރުވެރިކަމެއް ހިތުގައި ވިކަމުން ދިޔައެވެ. ޓީވީ ހުޅުވާލެވުނެވެ. ޓީވީ ނިއްވާލެވުނެވެ. އިރުކޮޅެއް ފަހުން އަނެއްކާ ވެސް ޓީވީ ހުޅުވާލެވުނެވެ. އަނެއްކާ ވެސް ނިއްވާލެވުނެވެ. އަތުގައި އޮތް ރިމޯޓު ބޭއްވުނީ މޭޒުމަތީގައެވެ. އިނގިލިތަކުން ކަށިގޮއްވަށް ފެށުނެވެ. އޭރު މޭ ހީވަނީ ބޭރަށް ނުކުންނަށް އުޅޭހެންނެވެ. އިރުކޮޅެއް ނުވަނީސް ޝިހާމު ވެސް ބޭރަށް ނުކުތެވެ.\n"ހުރިހާ އެއްޗެއް ވެސް ވަރަށް މީރު." ހިނިތުންވެލަމުން ޝިހާމު ސޯފާގައި އިށީނެވެ.\nއަހަންނަށް ބަލައިލެވުނީ ޝިހާމުގެ މޫނަށެވެ. މައުޟޫއު ހުޅުވާލަދިނީ ސީދާ ޝިހާމެވެ. އަބާންގެ ފަރާތުން ފެންނަމުންދާ ކަންކަން ޝިހާމަށް އަހަރެން ހިއްސާކުރީމެވެ. ހިތްދަތިވިޔަސް ހިތްވަރުކޮށްފައި ހުރިހާ ވާހަކަތަކެއް ހިއްސާކުރީމެވެ. އަބާންގެ މުސްތަގުބަލަށް ޓަކައެވެ. އަބާނަށް ރަނގަޅު ގޮތެއް ފެނޭތޯއެވެ. ބުނެދޭން ނޭނގޭ ލުއިކަމެއް އަހަންނަށް ލިބުނެވެ. ހީވީ ބޮލުން ބޮޑު ބުރައެއް ނެގިހެންނެވެ. ޝިހާމުގެ ފަރާތުން އަހަންނަށް ލިބުނު ޔަގީންކަމުން ކަމަށް ވެސް ވެދާނެއެވެ.\n"ސީދާ ގެއަށް މިއައީ ވެސް މި ވާހަކައިގެ ޒާތުން. މިކަހަލަ ވާހަކައެއް ދައްކަން އެންމެ ރަނގަޅު ތަނަކަށް މި ގެ ވާނެތީ. އަބާން ސްކޫލުގައި އިންދާ ގެއަށް މިއައީ ވެސް އެހެންވީމަ. އަބާންއަކަށް އަދި އެހެން ކުއްޖަކަށް ވެސް ނޭނގޭ އަޅުގަނޑު ސީދާ އަބާންގެ މަންމައާ ބައްދަލު ކުރާ ކަމެއް،" ސިޓިންރޫމުގެ ސޯފާގައި ހަމަޖެހިލަމުން ޝިހާމު ވާހަކަ ފެށިއެވެ. "މި ވަރަށް ތަފާތު މައްސަލައެއް. މައްސަލައިގެ ޒާތުން. އެއްވެސް މީހަކީ ކުށްވެރިއެއް ނޫވޭ. އެއްވެސް ކަމެއް ގޯސްކޮށް ނުދޭ. މިއީ ތަގުދީރު ކުރެހި މަންޒަރެއް. މިކަމުގައި އެންމެ ބޮޑު އެހީއެއް ދެވެން އޮތީ ވެސް އަޅުގަނޑުމެންނަށް. އެކަމަށް ކުރާން ޖެހޭ ހުރިހާ ކަމެއް އަޅުގަނޑު ކުރާނަން. ދަރިވަރުންނަށް ދިމާވާ މި ޒާތުގެ ކަންކަމުގައި އެހީތެރިވެދީ ދަރިވަރުންނަށް ރައްކާތެރިކަން ހޯދައިދީ، ނަފުސާނީ އަދި ޖިސްމާނީ ދުޅަހެޔޮކަން ހޯދައިދިނުމަކީ އަޅުގަނޑުމެންގެ ޒިންމާއެއް. ވާޖިބެއް. އެކަން ކުރަން އަޅުގަނޑުމެން މި ތިބެނީ. އެ ޔަގީންކަން އަޅުގަނޑުގެ ފަރާތުންދެން."\n"އަހަރެން މޭތެޅެން ވެސް ފަށައިފި. އަނެއްކާ ކިހިނެއްވީ؟ ގޯސްކަމެއް ހިނގަނީތަ؟ އަބާނަށް ކަމެއް ދިމާވީތަ؟ ކުއްޖަކު އަބާނާ ބެހުނީތަ؟ ނޫނީ ކުއްޖަކާ އަބާން ތޮޅުނީތަ؟" އަހަރެން އަތްފައ ފިނިވާ ގޮތްވިއެވެ.\n"އެ ރެޔެއަށްފަހު ފާއިތުވެ ދިޔަ ތިން ހަފުތާގައި އެކި ގޮތްގޮތަށް އަބާނާ ވާހަކަދެކެވި އެކި އޭންގަލް ތަކުން އޭނާގެ ކަންބޮޑުވުން ހުންނަ ކަންކަމާއި، ވިސްނުން ހުރި ގޮތްތަކާ ގުޅޭ ވާހަކަތައް ދެކެވިއްޖެ. އަޅުގަނޑަށް ވެސް އޭނާއާ ވަރަށް ގާތް ގުޅުމެއް އުފެއްދިއްޖެ. ވަރަށް ގިނަ މައުލޫމާތު އޭނާ ފަރާތުން ހޯދިއްޖެ. މި ކަންކަމުގެ އަލީގައި މި ވާހަކަތައް މި ދައްކަނީ،" ޝިހާމު ވަރަށް ފަރުވާތެރިކަމާއެކު ވާހަކަ ބައްޓަން ކުރަމުން ދިޔައެވެ. "އަޅުގަނޑުމެންނަށް ކުރެވެން އޮތް އެއްކަމަކީ އަބާންއަށް ރަނގަޅު ރަހުމަތްތެރިއެއް ހޯދައިދިނުން. ދެން ކުރެވެން އޮތް ކަމަކީ އޭނާއަށް ވަރަށް ލޯބިދީގެން ގެންގުޅުން. އަޅުގަނޑު މިހެން ދަންނަވާއިރު ވެސް އެނގޭ މަޔެއްގެ ފަރާތުން އޭނާއަށް ލިބެން ޖެހޭ ހުރިހާ ލޯތްބެއް އެންމެ ފުރިހަމައަށް މިގެއިން ލިބޭނެކަން. އެކަމަކު އެ ވަރުން ނުފުދޭނެ."\nޝިހާމު ފުން ނޭވާއެއް ދޫކޮށްލިއެވެ. އޭނާ ބަލައިލީ ސީދާ އަހަރެންގެ މޫނަށެވެ. އަހަރެންގެ ނޭވާ އަވަސްވެ ހިތުގެ ތެޅުން ބާރުވަމުން ދިޔައެވެ.\n"އަހަންނަށް ކުށެއް ކުރެވުނީތަ؟ މިގޭ ތެރެއިން ކަމެއް ދިމާވަނީތަ؟" އަހަންނަށް އަނގަމަތީގައި އަތް އެޅުނެވެ.\n"ނޫނޭ. މަދުވަނީ. އޭނާ ބޭނުންވާ ވަރަށް ނުލިބެނީ." ޝިހާމު އަނެއްކާ ވެސް އަހަންނާ ދިމާއަށް ބަލައިލިއެވެ.\n"ކޯންޗެއް؟ ކޮންކަމެއް؟ އޭނާއަށް މަދު އެއްޗެއް، މަދު ކަމެއް މި ގެއަކު ނުހުންނާނެ. މިހާ މިނިވަން މިހާ ތަނަވަސް، ކިޔަވަން ފަސޭހަ އަޑުމަޑު ގެއެއް މި ރަށުގައި ވެސް މަދުވާނެކަން ނޭނގެ. ދެން ކޮން އެއްޗެއްބާ މަދުވަނީ؟ ކޮންކަމެއްބާ އުނިވަނީ؟" އަހަރެން އެއް ނޭވާއިން އަމުނައިލިއެވެ.\n"އަޅުގަނޑު މި ބަލައިލީ ތިކަން! އަބާންގެ މަންމައަށް އަދި އެކަން ވިސްނިފައި ނެތް ކަން އެނގިއްޖެ. އަބާން ބޭނުން ވަނީ ތިޔަ ހީކުރާ ކަހަލަ ކަމެއް ނޫން. އޭނާއަށް އުނިވަނީ ވެސް އަދި ބޭނުންވަނީ ވެސް ތިޔަ ވިސްނުނު ކަމެއް ނޫން. އަހަންނަށް ވެސް އެނގޭ އަބާން މަންމައާއި ބައްޕަގެ ހާލަތު،" ޝިހާމު ހިންދިރުވާލިއެވެ. "މީ ދައްކަން އެހައި ފަސޭހަ ވާހަކައެއް ވެސް ނޫން."\n"ކޮން ކަމެއް ސިއްރު ކުރަނީ؟ ކޮން ވާހަކައެއް؟ ބުނެދީ. އަހަރެން ގާތު ބުނެދީ. އެއްވެސް ކަމެއް ނުފޮރުވާ އަހަންނަށް ބުނެދީ. ހުރިހާ ކަމެއް ސާފުކޮށް ބުނެދީ. ކޮންމެ ވާހަކައެއް ބުންޏަސް އަހަރެން ގަބޫލުކުރާނަން. ސަރ ބުނާ ކޮންމެ ވާހަކައެއް އަހަރެން ގަބޫލުކުރާނަން. ސަރއަކީ އަހަރެން ވަރަށް އިތުބާރުކުރާ މީހެއް." އަހަންނަށް އާދޭސްކުރެވެން ފެށުނެވެ.\n"އަބާން ބޭނުންވަނީ..." ޝިހާމު ހުއްޓައިލަމުން އޭނާ ބަލައިލީ އަހަރެންގެ މޫނަށެވެ.\nއަހަންނަށް ލޮލާއި ނިތުން ހަރަކާތްކޮށްލެވުނެވެ. ބުނެދޭން އެދި އާދޭސްކުރާ ފަދައަކުން ޝިހާމަށް ބަލައިލެވުނެވެ.\n"އަބާނަށް މަދުވެގެން އުޅެނީ އާއިލީ... އާއިލީ ލޯބި. އޭނާ ބޭނުން ވަނީ ކޮއްކޮއެއް، ދައްތައެއް.. ބޭބެއެއް... އޭނާއަށް މަދުވަނީ އެމީހުން. އެމީހުންގެ ލޯބި. އެ ހަލަބޮލިކަން. މަރެއްފަދަ ހިމޭންކަން އޭނާއަށް އުނދަގޫ ކަމަކަށް ވަނީ. މި މާހައުލުގެ ފަޅުކަން އޭނާއަށް ވަނީ ތުރާލަކަށް. އޭނާ އެކަމާ ވިސްނަނީ. އެކަމާ ފިކުރު ކުރަނީ. މާދަމާ އަބާނަށް ކަމެއް ދިމާވުމުން އޭނާގެ މަންމައާއި ބައްޕައަށް އަޅައިލާނެ ދެވަނަ މީހަކު ނުހުންނާނެތީ އެކަމާ އޭނާ ފިކުރު ކުރަނީ. އެކަންތައް ބޮލަށް ލައިގެން ވިސްނަނީ. އެކަމުގެ ސަބަބުން މީހާ ޑިޕްރެޝަނަށް ދަނީ. މާ ބޮޑަށް ހާސްވެ ކަންބޮޑު ވަނީ." ޝިހާމު ލަސްލަހުން ޖުމުލަތައް ފުރިހަމަ ކުރަމުން ދިޔައީ އަހަންނަށް ވަމުންދާ ގޮތް ބަލަމުންނެވެ.\nބޭއިހުތިޔާރުގައި އަހަންނަށް ރޮއި ގަނެވުނެވެ. މޫނުގައި ދެއަތް އަޅައިގެން އިނދެ ބާރުބާރަށް ރޮވުނެވެ. އެތައް އިރެއް ވަންދެން އަހަންނަށް ރޮވުނެވެ. ބަހެއް ވެސް ނުބުނެ ޝިހާމު ބަލަން އިނީއެވެ. އަހަރެން ކުޑަކޮށް ލަދުގަންނަ ގޮތްވިއެވެ. މޫނު ފޮހެލުމަށްފަހު ހިނިތުން ވެވޭތޯ ބަލައިލީމެވެ.\n"އަހަންނަށް އެނގޭ އަބާންގެ މަންމައާއި ބައްޕައަށް އިތުރު ކުއްޖަކު ނުލިބޭނެކަން ވެސް. އަބާން ވިހެއުމުގެ ތެރޭގައި ދިމާވި ހާދިސާ އަބާން އޮތީ ކިޔައި ވެސް ދީފަ. އޭނާ ވެސް އެކަން ގަބޫލުކުރޭ. މިއީ އަބާންގެ މަންމައާއި ބައްޕަގެ ކުށެއް ނޫންކަން ވެސް. އަދި އިތުރު ކުއްޖަކު ލިބެން ނެތްކަން ވެސް،" ޝިހާމު ފުން ނޭވާއެއް ދޫކޮށްލިއެވެ. "އަބާންގެ މި ކަންތަކުން އަހަންނަށް ވެސް ވަރަށް ގިނަ ކަންކަން ދަސްވެއްޖެ."\nޝިހާމު ބަލައިލީ އަހަރެންގެ މޫނަށެވެ. ދެ ލޮލާއި ބުމަ އަރުވައިލަމުން އަހަންނަށް ވެސް ބަލައިލެވުނީ އޭނާ އާދިމާ އަށެވެ. ކޮން ކަމެއްހޭ އަހާ ފަދަ ބީދައަކުންނެވެ.\n"މި ޒަމާނުގައި އާއިލާ ރޭވުމުގެ ނަމުގައި ކުރެވޭ ބައެއް ކަންކަމުގެ ނުބައި އަސަރު މުޖުތަމައަށް ކޮށްފާނެކަން މިއިން ހާމަވޭ. އާއިލާ ރޭވުމުގައި ބައެއް ދެމަފިރިން އެންމެ ކުއްޖަކު ހޯދައިގެން މުޅި އުމުރު އެ ކުއްޖާއަށް ހޭހަން ކުރުމުގައި އެބަ ހޭދަވޭ. ފަހަރެއްގައި ވެސް އެފަދަ މައިން ބަފައިންނަށް ވިސްނައި ނުލެވޭ ނުކުތާއެއް މިއީ،" ޝިހާމު އަނެއްކާ ވެސް ފެށިއެވެ. "ކޮންމެ ކުއްޖަކު ވެސް އާއިލާއެއް ބޭނުންވާނެކަން. މަންމައާއި ބައްޕަގެ ލޯބި ކިތައްމެ ރަނގަޅަށް ފުރިހަމައަށް ދިނަސް، ކޮއްކޮ ނުވަތަ ބޭބެއެއް ނޫނީ ދައްތައެއް އެކުދިންގެ ހަޔާތަށް ވެސް ބޭނުންވާނެކަން. އެހެން ނޫނީ އެ ފަދަ ކުދިން ގުނަމުން ދާނީ ހިމޭން ދުވަސްތަކެއްކަން. ކުރަމުންދާނީ ހިތްދަތި އިހުސާސެއްކަން. އެކަމުން ކުދިންނަށް ނަފުސާނީ ގޮތުން ގެއްލުންތަކެއް ލިބިދާނެ ކަން. ފަހަރެއްގައި މި ބުނީ އަބާންގެ މަންމައާއި ބައްޕަގެ ވާހަކައެއް ނޫން."\n"ދެން އަހަރެން ކޮންކަމެއްތޯ ކުރަންވީ؟" އަހަރެންގެ ލޮލަށް ކަރުނަތައް ޖަމާވަމުން ދިޔައެވެ.\nކަންކުރަންވީ ގޮތާއި އަބާނާ ވާހަކަދެއްކުން ބަހައްޓަންވީ ގޮތުގެ އިރުޝާދުތައް ޝިހާމު ހިއްސާކުރިއެވެ. އަބާނާ ދެމެދު ކުރިއަށްވުރެ ގާތްގުޅުމެއް އުފައްދަންވީ ގޮތް ކިޔައިދިނެވެ. އަބާންގެ ބައްޕައާ ވެސް ޝިހާމު ބައްދަލުކޮށް އެކަމާ ގުޅޭ ވާހަކަތައް ދެއްކިއެވެ. އަހަރެން ހިނގަމުން ދިޔައީ ޝިހާމު ކުރަހައިދިން ރޮނގުމަތިންނެވެ. ދޭތެރެ ދޭތެރެއިން ޝިހާމު ވެސް ހާލުބަލައިލަން ގުޅައެވެ. ބައެއް ފަހަރު އަބާނާއެކު ގެއަށް އައިސް އުޅެއެވެ. ކިޔެވުމުގައި އެހީތެރިކަން ފޯރުކޮށްދެއެވެ.\nދިރިއުޅުމުގައި އެކި މީހުންނަށް ދިމާވާނީ އެކި ކަންކަމެވެ. ބޭނުންވާ ގޮތް ނޫން ގޮތްގޮތަށް ކަންކަން ފުރޮޅި ބަދަލުވެގެންދާ ފަހަރު ވެސް އާދެއެވެ. ކިތައްމެ ބޭނުންވިޔަސް ނުލިބޭނެ ކިތައްމެ އުފަލެއް ވެސް ހުންނާނެއެވެ. ކިތައްމެ ހޯދައިދޭން ބޭނުންވިޔަސް ދަރިންނަށް ވެސް ހޯދައި ނުދެވޭނެ އުފާތައް ހުންނާނެއެވެ. އެކަން އަހަރުމެން ޖެހޭނީ ގަބޫލުކުރާށެވެ. އެކަމަށް ސިކުނޑިތައް ޖެހޭނީ ފައްކާ ކުރާށެވެ. ޝިހާމު ވެސް އަހަންނާއި އަބާނަށް ވެސް ވިސްނައިދިނީ އެ ކަމެވެ. އޭނާ ބުނެދިނީ އެ ވާހަކަތަކެވެ. އަހަރެން އެކަން ހެޔޮ ހިތުން ގަބޫލުކުރީމެވެ.\nއެކަމުގެ ނަތީޖާ މިއަދު ވަރަށް ފޮންޏެވެ. މާމާއޭ ކިޔާ ގޮވައިލާނެ ހަތަރު ކުދިން އަހަރެންގެ އެބަތިއްބެވެ. އެ ދުވަހު ގޭތެރެއަށް ވެރިވި ހިމޭންކަން މިއަދަކު ނެތެވެ. ހިމޭން ދުނިޔެއިން މިއަދު ފެންނަނީ ހަލަބޮލިކަމެވެ. އުފާވެރިކަމެވެ. ހިތްހަމަ ޖެހުމެވެ. އެ ހިމޭންކަމާއި ފަޅުކަމުން ތަހައްމަލުކޮށް އިސްކުރި ކެތްތެރިކަމުން އަބާނަށް ދުނިޔެ ފެނީއެވެ. އަބާނަކީ މިއަދު މޮޅު ޑޮކުޓަރެކެވެ. ހެޔޮލަފާ ފިރިއެކެވެ. އޯގާތެރި ދަރިއެކެވެ. އަހަރެންގެ ދުލު ކުރީގައި ތަކުރާރުވީ ޝިހާމުގެ ޖުމުލަ އެކެވެ.\nއާއެކެވެ. ހިމޭންކަމަކީ ދެމިޔަލީ ތޫނު ހަންޖަރެކެވެ. އެއިން އެއްފަހަރާ އެތައް ބަޔަކު ކަތިލައެވެ. ހިތާއި ސިކުނޑި އެކުގައި ޒަހަމުކޮށްލައެވެ. މީހާ މާޔޫސްކޮށް ލައެވެ. އުއްމީދުތައް ފުނޑުފުނޑުކޮށްލައެވެ. ކޮންމެ ހިމޭންކަމަކުން މީހާ ނިކަމެތިކޮށްލައެވެ. އެކަމަކު ކޮންމެ ނިކަމެތި ކަމެއްގެ ފޫޅުކެނޑެނީ ހިމޭންކަމަކަށް ނޫނެވެ. ހިމޭން ފަޅު ކޮންމެ ރެޔަކަށްފަހު ހަލަބޮލި ފަތިހަކަށް އަލިވިލޭނެއެވެ. އެކަމަށް ކެތް ކުރި މީހަކަށެވެ. މިއީ އަހަރެން ކުރި ދަތުރެވެ. ކުރި ތަޖުރިބާއެވެ. (ނިމުނީ)


"އެއް މިލިއަންވަނަ ފަތުރުވެރިޔާ އަންނަ ހުކުރު ދުވަހު ރާއްޖެ އަންނާނެ!" "އެއް މިލިއަންވަނަ ފަތުރުވެރިޔާ އަންނަ ހުކުރު ދުވަހު ރާއްޖެ އަންނާނެ!"\nމޯލްޑިވްސް އިންވެސްޓްމަންޓް ފޯރަމްގައި ޓޫރިޒަމް މިނިސްޓަރ ޑރ.ޢަބްދުﷲ މައުސޫމް ވާހަކަފުޅު ދައްކަވަނީ ފޮޓޯ: ރައީސް އޮފީސް\nރާއްޖެއަށް ފަތުރުވެރިން އަންނާނެކަމަށް ލަފާކުރި ޢަދަދު އަންނަ ހުކުރުދުވަހު ހަމަވާނެކަމަށް ޓޫރިޒަމް މިނިސްޓަރ ޑރ.ޢަބްދުﷲ މައުސޫމް ވިދާޅުވެއްޖެއެވެ. މިނިސްޓަރ މިހެން ވިދާޅުވީ ދުބާއީ އެކްސްޕޯ 2020ގައި ބޭއްވި ރާއްޖޭގެ އިންވެސްޓްމަންޓް ފޯރަމަށްފަހު ޕީއެސްއެމް ނިއުސްއަށް ދެއްވި އިންޓަރވިއުއެއްގައެވެ.\nކޯވިޑް-19އަށްފަހު ރާއްޖޭގެ ބޯޑަރު ހުޅުވާލީ މިދިޔަ އަހަރުގެ ޖުލައިމަހުގެ ތެރޭގައެވެ. ބޯޑަރު ހުޅުވާލީ ރައްކާތެރިކަމުގެ ފިޔަވަޅުތަކާއެކުގައެވެ. އޭރު ދުވާލެއްގެ މައްޗަށް އެވްރެޖްކޮށް 100 ފަތުރުވެރިންވެސް ރާއްޖެއަކަށް ނާދެއެވެ. ނަމަވެސް ފަތުރުވެރިކަމުގެ ސިނާޢަތުގައި މަސައްކަތްކުރާ ފަރާތްތަކާއި އިދާރާތައް ގުޅިގެން ކުރިމަސައްކަތުން މިހާރު ރާއްޖެއަންނަ ފަތުރުވެރިންގެ ޢަދަދު ބޯޑަރު ހުޅުވާލި ދުވަސްވަރާއި އަޅާބަލާއިރުވަނީ ވަރަށް ބޮޑަށް އިތުރުވެފައެވެ. މިހާރު އެވްރެޖްކޮށް ކޮންމެ ދުވަހަކު 4000އަށްވުރެ ގިނަ ފަތުރުވެރިން ޒިޔާރަތްކުރެއެވެ.\nކޯވިޑާ ގުޅިގެން މުޅިދުނިޔެއަށް އައި އިޤްތިޞާދީ ހީނަރުކަމާ ގުޅިގެން މިއަހަރު ރާއްޖެއަށް އެންމެ މަދުވެގެން އެއް މިލިއަން ފަތުރުވެރިން ގެނައުމަށް ވަނީ އަމާޒުހިފާފައެވެ.\nޓޫރިޒަމް މިނިސްޓަރ ޑރ.ޢަބްދުﷲ މައުޞޫމް ވިދާޅުވީ، މިއަހަރު ރާއްޖެ އަންނާނެކަމަށް ލަފާކުރި ފަތުރުވެރިންގެ ޢަދަދުގެ އަމާޒަށް ވާސިލްވުމާ މިހާރު ގާތްވެފައިވާކަމަށެވެ. އެގޮތުން އަންނަ ހުކުރު ދުވަހު ރާއްޖެއަށް އެއް މިލިއަންވަނަ ފަތުރުވެރިޔާ އަންނާނެކަމަށް މިނިސްޓަރ މަޢުސޫމް ވިދާޅުވިއެވެ.\n"މިމަހުގެ 29ގައި އަޅުގަނޑުމެން މިބަލަނީ އެއް މިލިއަން ފަތުރުވެރިން މިއަހަރަށް ގުނާލެވޭނެކަމަށް. އަންނަ އަހަރު އިރާދަކުރެއްވިއްޔާ ފަތުރުވެރިކަމުގައި ވަރަށް ކާމިޔާބު އަހަރަކަށްވާނެ. މިއަހަރު އަޅުގަނޑުމެން މިފާހަގަކުރަނީ 2019އާ އަޅާބަލާއިރު ބެޑްނައިޓްސް މާ ގިނަ އަހަރަކަށް." ޑރ.މަޢުޞޫމް ވިދާޅުވިއެވެ.\nމިނިސްޓަރ ވިދާޅުވީ ކޯވިޑް-19އާ ގުޅިގެން އައި ހީނަރުކަމަށްފަހު ފަތުރުވެރިން އައި ޢަދަދަށްބާލައިރު ލިބުނު ގެއްލުން މިހާރު ފޫބެދިފައިވާކަމަށެވެ. ނަމަވެސް ލިބުނު ގެއްލުން މުޅިން ފޫބެއްދުނުކަމަށް ބެލެވޭނީ އައްޑޫ ސިޓީގައި ބަންދުކޮށްފައިވާ ދެ ރިސޯޓު ހުޅުވުމުންކަމަށް މިނިސްޓަރ ވިދާޅުވިއެވެ.\nރިސޯޓު ތަރައްޤީކުރުމަށް ސަރުކާރުން އަލަށް ހުޅުވާލި ރަށްރަށާ ގުޅޭގޮތުން ވާހަކަފުޅު ދައްކަވަމުން މިނިސްޓަރ ވިދާޅުވީ، ބޭރުގެ އިންވެސްޓަރުން މިހާރު ވަރަށް ބޮޑަށް، ރާއްޖެ ދެނެގަންނަމުންދާކަމަށާއި، މިއީ ރާއްޖޭގައި އިންވެސްޓްކުރުމަށް އެންމެ ރަނގަޅު ވަގުތުކަން އިންވެސްޓަރުންނަށް އެނގޭކަމަށެވެ. އެގޮތުން ކުރިއަށް އޮތް5އަހަރު ރާއްޖޭގެ އިޤްތިޞާދަށް ވަރަށްބޮޑު ކުރިއެރުމެއް އަންނާނެކަމަށްބަލައި ފަތުރުވެރިކަމަށް ހުޅުވާލި ރަށްރަށަށް އިންވެސްޓަރުން އިންވެސްޓްކުރާނެކަމަށް ޤަބޫލުކުރެވޭކަމަށްވެސް މިނިސްޓަރ ވިދާޅުވިއެވެ.\n"ބޭރު މީހުންވެސް އައިސް ދިވެހިންނާ ގުޅިގެން ކަންތައްތައް ކުރަންވީ. އެހެންވީމަ ދިވެހިންނާ ގުޅިގެން ރާއްޖެއަށް ގޮސް އެމީހުން ގަޔާވާ ރަށްތައް ބަލައި ދެން ރަށް ތަރައްޤީކުރުމަށް ބޭނުންވާނެ ފަންޑު ހޯދާނެ ގޮތްތަކާ ބެހޭގޮތުން މަޝްވަރާކޮށް ބޭންކުތަކަށް ޕްރޮޕޯސަލް ހަދައި މިހުރިހާކަމަކުން ރަނގަޅު ޕްރޮޕޯސަލެއެއް ލެވޭނެގޮތަށް އަޅުގަނޑުމެން މި މުއްދަތު ހެދީ." ޑރ.މައުޞޫމް ވިދާޅުވިއެވެ.\nޓޫރިޒަމް މިނިސްޓަރުގެ ވާހަކަފުޅުގައި ވަނީ ހޯމް ސްޓޭ ޓޫރިޒަމް އަންނަ ޖެނުއަރީ މަހު ރާއްޖޭގައި ފެށިގެންދާނެކަންވެސް ފާހަގަކުރައްވާފައެވެ.


Luthfee Raajje gennan 2.7 million rufiyaa ge joorimaa dhakkan jehey: PPM/PNC | Mihaaru\nލުތުފީ ގެންނަން 2.7 މިލިއަނުގެ ޖޫރިމަނާއެއް ދައްކަންޖެހޭ: ޕީޕީއެމް/ޕީއެންސީ\nޕީއެންސީގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވި ބޭފުޅުން؛-- ފޮޓޯ: ހުސެއިން ވަހީދު/ މިހާރު\nކުށެއް ނެތް އެތައް ދިވެހިންނެއްގެ ލޭ އޮހޮރުވާލައި ޖަލު ހުކުމަށް ފިލައިގެން އުޅުނު ހ. ހާޖަރާގޭ އަބްދުﷲ ލުތުފީ ރާއްޖެ ގެނައުމަށް 2.7 މިލިއަން ރުފިޔާގެ ޖޫރިމަނާއެއް ދައްކަންޖެހޭ ކަމަށާއި އެކަން ކޮށްދެނީ ދިވެހި ސަރުކާރުން ކަމުގެ އަޑުތައް އިވިފައިވާ ކަމަށް ޕީޕީއެމް/ޕީއެންސީ ކޯލިޝަނުން މިއަދު ބުނެފި އެވެ.\nޕީއެންސީގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ އެތައް ދިވެހިންނެއް މަރާލި މުޖުރިމަކު ގެންނަން ރައްޔިތުންގެ ފައިސާއިން ހަރަދުކުރުމަކީ ގަބޫލުކުރެވޭ ކަމެއް ނޫންކަމަށެވެ. އެހެންވެ ސަރުކާރުގެ ކަމާބެހޭ ފަރާތްތަކުގެ ކިބައިން އޭނާ ވަނީ އެކަން ސާފުކޮށްދިނުމަށް އެދިވަޑައިގެންފަ އެވެ.\nލުތުފީ ގެންނަން ބޮޑު ޖޫރިމަނާއެއް ދައްކަންޖެހޭ ސަބަބެއް ނުބުނެ އެވެ. ނަމަވެސް ބެެލެވޭ ގޮތުގައި އެ އިޝާރާތްކުރަނީ ސްރީ ލަންކާގެ ގާނޫނުތަކާއި ގަވައިދުތަކާ ޚިލާފަށް އެ ގައުމުގައި އުޅުނު މުއްދަތަށް ދައްކަންޖެހޭ ޖޫރިމަނާއަށެވެ.\nލުތުފީ ފިލީ ކުރީގެ ރައީސް މުހައްމަދު ނަޝީދުގެ ވެރިކަމުގައި ޖެނުއަރީ، 16، 2010 ގައި ބޭސްފަރުވާ އަށް އިންޑިއާ އަށް ފޮނުވުމުންނެވެ. ނަމަވެސް ނުވަ އަހަރު ވަންދެން ލަންކާގައި ފިލައިގެން އުޅުމަށް ފަހު އޭނާ އަމިއްލައަށް ވަނީ އެ ގައުމުގައި ހުންނަ ރާއްޖޭގެ އެމްބަސީއަށް ގޮސް ރާއްޖެ އަންނަން ބޭނުން ކަމަށް ބުނެފަ އެވެ. އެހެންވެ އެމްބަސީން އޭނާ ހަވާލުކޮށްފައިވަނީ ފުލުހުންނާ އެވެ.\nޝިޔާމް ވިދާޅުވީ ކުރީގެ ސަރުކާރުން ލުތުފީ ފިއްލުވީކަމަށެވެ.\n"ލުތުފީ ފިއްލުވީ. ލުތުފީ ފިލީކީ ނޫން. އޭރު ރައީސަކަށް ހުންނެވީ، މިއަދު ރައްޔިތުންގެ މަޖިލީހުގެ އިއްޒަތްތެރި ރައީސް، ރައީސް މުހައްމަދު ނަޝީދު. ރައީސް މުހައްމަދު ނަޝީދު އެމަނިކުފާނު ޒައާމަތުގައި ލުތުފީ ފިއްލުވީ،" ޝިޔާމް ވިދާޅުވި އެވެ.\nއޭނާ ވިދާޅުވި ގޮތުގައި ސަރުކާރު ހަމަ މަގަށް އަޅުވަން ނިކުންނަން ޖެހިފައި ވަނީ ރައްޔިތުންނަށް ވީ ވައުދުތައް ފުއްދާތަން ނުފެންނާތީ ކަމަށެވެ. އޭގެ ބަދަލުގައި ފެންނަނީ ރައްޔިތުން ރުޅި އަންނަ ހުރިހާ ކަމެއް ކުރަމުންދާ މަންޒަރުކަމަށް ވިދާޅުވި އެވެ.\nސަރުކާރު އިދިކޮޅު ކޯލިޝަނުން އަންނަނީ އަންނަ ބުރާސްފަތި ދުވަހުގެ ރޭ އެއްވުމެއް ބާއްވަން ތައްޔާރުވަމުންނެވެ. ކުރީގެ ރައީސް އަބްދުﷲ ޔާމީން ވެސް ބައިވެރިވެވަޑައިގަންނަވާ ހަރަކާތަށް ކާނިވާ ސަރަހައްދު ހޯދަން ޕްލޭނިން މިނިސްޓްރީގައި މިދިޔަ ބުރާސްފަތި ދުވަހު ވަނީ އެދިފަ އެވެ. ނަމަވެސް އަދި ހުއްދައެއް ނުލިބެ އެވެ.\nލުތުފީ ގެނައުން ލަސްވާތީ މަޑުއްވަރީ ދާއިރާގެ މެމްބަރު އަދި ޕީއެންސީގެ ނައިބު ރައީސް އާދަމް ޝަރީފް އުމަރު ވަނީ މަޖިލީހަށް ކުއްލި މައްސަލައެއް ހުށަހަޅުއްވައިފަ އެވެ. އެ މައްސަލަ ހުށަހެޅުމުން އެ މެމްބަރުގެ އަގު ވައްޓާލައި ބުލީކޮށްފައިވާ ކަމަށް، މާވަށު ދާއިރާގެ ޕީއެންސީގެ މެމްބަރު މުހައްމަދު ސައީދު ވިދާޅުވި އެވެ. އޭނާ ވިދާޅުވީ ގައުމުގައި ހިނގާ ބޮޑެތި ކަންތައްތަކުގައި މަޖިލީހާއި މަޖިލީހުން ބޭރުގައި ވެސް އިދިކޮޅު ޕާޓީތަކުން މަޑަކުން ނުތިބޭނެ ކަމަށެވެ.\nބާރަށު ދާއިރާގެ ކުރީގެ މެމްބަރު އަދި ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވީ ލުތުފީގެ މައްސަލައަށް އެކަނި ބެލިޔަސް ސަރުކާރު ފެއިލްވެފައިވާ މަންޒަރު ފެންނަކަމަށެވެ. އެ މައްސަލަ އުފަންވި ހިސާބުން ރައީސް އިބްރާހިމް މުހައްމަދު ސޯލިހާއި ހޯމް މިނިސްޓަރު އިމްރާން އަބްދުﷲ ވީތަނެއް ނޭނގޭ ކަމަށާއި އެކަމާ ގުޅޭގޮތުން ވާހަކަދެއްކެވި ހަމައެކަނި ބޭފުޅަކީ މަޖިލީހުގެ ރައީސް މުހައްމަދު ނަޝީދު އެކަނި ކަން ފާހަގަކުރެއްވި އެެވެ.\nޕީޕީއެމް އަބްދުﷲ ލުތުފީ ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް ނޮވެމްބަރު3ނޮވެމްބަރު3ބަޣާވާތް ސްރީ ލަންކާ ރާއްޖެ-ލަންކާ މެމްބަރު އަހުމަދު ޝިޔާމް (ނައިފަރު)\n54 ކޮމެންޓް, 119 ރިއެކްޝަންސް\nއަޅެފަހެ މިމީހުން މޮޔަވީތަ. 1988ގައި ހިނގި ކަމެއް އަދި ހުކުމް ކޮށްފައި އޮތްކަމެއް. މިމީހުން މިހުރިހައި ދުވަހު ހޮރައްވަދެ ރަޖާލައިގެން ތިބެފައި ލުތުފީއެއްގެ ވާހަކަ ނަގައިގެން މީ ދެން ކޮންފަދަ ކަމެއް. މާތާޚިރުވާނެ ދައުލަތުން ކައްވާލައި ފައިސާ ދައުލަތަށް އަނަބުރާ ދިނިއްޔާ.\nރައްޔިތުން އޮޅުވާލަން ނުއުޅޭ. އެއްވެސް ލާރިއެއް ދައްކާކަށް ނުޖެހޭނެ. އެމްބެސީ ގަ ބަހައްޓައިގެން ވީއައިޕީ ޓްރީޓްމެންޓް ނުދީ އޭނަ ލަންކާ ފުލުހުންނާ ޙަވާލު ކުރޭ. އެއިރުން އޭނަ ލަންކާގެ ޤާނޫނާއި ޚިލާފަށް ކޮށްފަ އޮތްކަމަކަށް އަދަބު ދޭނެ. ސަރުކާރުން އެއްވެސް އެއްޗެއް ދޭކަށް ނުޖެހޭނެ. ލަންކާއިން ދޭ އަދަބެއް ދީ ނިމުނީމަ ފުލުހުން ލަންކާ ސަރުކާރާއި ގުޅިގެން އޭނަ މާލެ ގެނެސް ޖަލަށްލީމަ އެނިމުނީ. ތިކަހަލަ މޮޅު ވާހަކައަށް ހެއްލޭހާ ދިވެހިން ކޮސް ނުވާނެ މިހާރު\nއޭނާއަށް އެއްވެސް ޒާތެއްގެ އަދަބެއް ލިބެން ދޫކޮށްނުލާންވެގެން އުޅެނީ މި ސަރުކާރުން. އޭނާއަށް އިތުރު އަދަބެއް ލިބިދާނެތީ މިހާރު މިހިނގާ ހުރިހާ ކަމެއް އެ ހިނގާ ގޮތަށް އެހިނގަނީ.\nތި ސައީދުމެންގެ އިޙުލާސްތެރިކަމެއް ނެތް. އެތައް ދިވެހިން މެރި އެކަކުތީ.. އެތައް ދިވެހިންނެއް މެރި އެތައް މުޖުރިމުންނެއް މި ކުޑަ ކުޑަ މާލޭގެ މަގުމަތީގައި މިނިވަންކަމާއެއްކޮއް އުޅެމުން އެބަދޭ.. އެވެސް ފުރާނަ.. މިވެސް ފުރާނަ.. މީހަކު މަރައިފި ކޮންމެ މީހަކަށް ހައްގު އަދަބު ލިބެން ޖެހޭ.. ރޯމާ ދުވާލު ކަތިވަޅި ހިފައިގެން އައިސް ކަތިލަމުން އެދަނީ ހަމަ ދިވެހިންނެއް ނޫތޯ..\nމިގައުމުގައި އޮންނަ ޕާޓީތަކުގެ ކޯޅުމާހެދި ހަގީގަތުގަ ހަމައަކަށް އެޅުވެންވީ ކަންކަން ދާނީ ބޮއްސުންލަމުން. ކޮންމެ ބަޔަކު ކިތަންމެ ރަގަޅު ވާހަކައެއް ދެއްކިއަސް އަނެއް ބަޔަކު އޭގެ މާނަ ސިޔާސީކުރުމުން ކަމުގެ ހަގީގަތް އޮބި ފޮރުވެނީ. އަދި އެޅެންވާ އެންމެ އެކަށީގެންވާ ފިޔަވަޅު އެޅުމަށް ހުރަސްއެޅެނީ. ގައުމުގެ ކިތަންމެ ނާޒުކު ކަމެއްގައިވެސް ސިޔާސީ ކުލަ ޖެހުނީމާ ކަން ނިމެންވާ ގޮތަކަށް ނުނިންމޭނެ. ޕާޓީއެއްގައި ތިބުމުން އިޚްލާސްތެރިނުވެވި ނަތީޖާ ގޯސްވާނީ.\n19 ދިވެހިދަރިންގެ ފުރާނަ ދުއްވާލުމުގެ ޒިންމާ އުފުލަންޖެހޭ މީހަކު ހުދުފޮތިކޮޅަކަށް ހަދަން އުޅުމަކީ ރަނގަޅު ވާހަކަ ދެއްކުމެއް ނޫން. އެއީ ސިޔާސީ ކަމެއްވެސް ނޫން. އެއީ ދިވެހިރައްޔިތެއްގެ ހައިސިއްޔަތުން ކުރަން ޖެހޭ ކަމެއް. އަދި އެފަދަ ކަމެއް މީހަކު ދެން ކުރިޔަ ނުދޭން ބާރުއެޅޭނެކަމެއްވެސް މެ. އަދި އެވަރުގެ ނުބައިކަމެއްކޮށް ހުކުމް ތަންފީޒު ނުކޮށް ފިލީމައި ދެވޭ ފިލާވަޅެއް. މަރުވި މީހުންގެ އާއިލާއަށް އިންސާފު ހޯދަން ކުރެވޭ މަސައްކަތެއް\n7 އަހަރު އޭނާ ނުގެނަސް އުޅުނު ޢުމަރާއި ޔާމީން އަތުން ތި ފައިސާ ހޯދާ!\nއަހަންނަށް ވަރިހަމަ ދުވަހަކު ލުތުފީ ރާއްޖެ ނުގެނަޔަސް. ކޮންފަދަ ކަމެއްތަ ދެން މިއީ! ތިއީ 1988 ގެ ކަމެއް! އިހައްދުވަހު ވަޅި ޖަހާ މެރި މީހުންނާ ފައިސާ ވަގަށް ނެގި މީހުން އެތިބި މިނިވަންކޮށް!\nތިއޮތީ ފުރުސަތު ލިބިފައި. މިފަހަރު ސަރުކާރު ވައްޓާލަން ވާނެ. އެންމެން އެކުގަ ކުރިއަށް. ޢެކަމު މަނުލާ!\nފާޑުފާޑުގެ ވާހަކަ ނުދައްކާ ކަލޭމެން ކޮށްފައިހުރި ބޮޑެތި ވައްކަންތަކުގެ ވާހަކަ ދައްކަބަލަ. ލަދުހަޔާތެއްނެތޭ މީޑިޔާ ތަކަށް އަރާ ފާޑުފާޑުގެ ފާހަކަ ދައްކަން\nވައްކަމުގެ ވާހަކަވެސް ދައްކަންޖެހޭނެ. އެމްޑީޕީން ލުތުފީ ހުދު ފޮތިކޮޅަކަށް ހަދަން އުޅޭވާހަކަވެސް ދައްކަންޖެހޭނެ.. ތި ދެކަން ކުރާ އަދި ކުރި މީހުންނަކީވެސް ޢައްދާރުން.\nޗަކޮއެމެން ދައުލަތުން ކައްވާލި ފައިސާއިން ލުތުފީ ގެންނަން ކުރަންޖެހޭ ޚަރަދު ކުރުމަށް ފައިސާ ދޭންވީނުން ތޯ.\nތިހާވަރުގެ އަދަދެއް ދައްކާފާ ގެންންވަރުގެ މީހެއްނޫން ތީކީ. މިހާރުން މިހާރަށް ތިތާ ބަހައްތާފާ ކޮށްފާވާ ހުކުން ތަންފީޒްކުރޭ. އޭރުން އޭނާގެ ކަންތައް އެ ނިމުނީ. މަރަށް މަރު. ބަރާބަރު 19 ފަހަރު އޭނާ މަރަންވާނެ.


ކުދިން އަމިއްލަ ނަފްސަށް ކުރާ އިތުބާރަށް އަސަރު ކުރާ ބައެއް ކަންތައްތައް. – dhirun\nކުދިން އެކަހެރި ނުކޮށް ބައިވެރިކޮށްގެން މަސައްކަތް ކުރުމަކީ ވަރަށް މުހިންމު ކަމެކެވެ.\nކޮންމެ ކުއްޖަކަވީވެސް އެންމެ ރަނގަޅު އެހާމެ ފުރިހަމަ ކުއްޖެއްގޮތުގައި ވުމަށް ބެލެނިވެރިން ބޭނުންވެއެވެ. ނަމަވެސް ބެލެނިވެރިންނަށް ކުރެވޭ ބައެއް ކަންތައްތަކުން ކުއްޖާ ފުރިހަމަ ރަނގަޅު ކުއްޖަކަށްވުމަށްޓަކައި ހުރަސްތަށް އެޅޭގޮތް ވެގެންދެވެ. މާބޮޑަށް ކުއްޖާ އާއި ހެދި އުޅުމުންވެސް ކުއްޖާގެ އަމިއްލަ ނަފްސަށް ކުރާ އިތުބާރު ދަށްވެގެންދެއެވެ.\nތިރީގައި މިވާ ބައެއް ކަންތައްތަކަކީ ކުއްޖާގެ އަމިއްލަ ނަފްސަށް ކުރާ އިތުބާރު ދައްވުމަށް ދިމާވާ ބައެއް ކަންތައްތަކެވެ.\nމާބާރަށް އަޑުހަރުކޮން ކުއްޖާގެ ނަމުން ގޮވުން؛ މިގޮތަށް އަޑުގަދަކޮން ކުއްޖާއަށް ގޮވީމަ ކުއްޖާ ބިރުގަނެ ކަންތައްތަކާއި ކުރިމަތިލުމަށް ޖެހެލުންވެގެންދެވެ.\nމާބޮޑަށް ހުޝާމަތުކުރުން؛ ކުއްޖާ ކަމެއް ކުރަން އުޅޭއިރު، އެކަމެއް ކޮށް ނުނިމެނީސް ކުއްޖާގެ ލަޔާގަތާއި ގާބިލްކަން ނެތްކަން އިގޭއިރުވެސް ކުއްޖާއަށް ހިތްވަރު ދިނުމުގެ ބަދަލުގައި މާބޮޑަށް ހުޝާމަތު ކުރުމަކީ ކުއްޖާގެ އަމިއްލަ ނަފްސަށް ކުރާ އިތުބާރަށް އަސަރު ކުރާ ކަމެކެވެ.\nކުއްޖާއަށް މާ ފަސޭހައިން ކަންތައް ކުރެވޭގޮތަށް ހުރުން؛ ކުއްޖާއަށް ބޭނުންވާ މައުލޫމާތު ދީގެން ކުއްޖާލައްވާ ކަންތައްތަށް ކުރުވާށެވެ. ކުއްޖާއަށް ކަންތައްކުރަންވީ ގޮތުގެ މަގުދައްކައި ދިނުމަކީވެސް މައްސަލައެއް ނޫނެވެ. ނަމަވެސް އެއްވެސް މަސައްކަތެއް ނުކޮށް ކުއްޖާއަށް ކަންތައް ކުރެވޭ ގޮތަށް މަސައްކަތް ހަވާލުނުކުރާށެވެ. ކުއްޖާގެ މަސައްކަތާއި ވިސްނުމާއި އެކު ކުރެވޭ ގޮތަށް ކަންތައްތަށް ހަވާލުކުރުމަކީ މުހިންމު ކަމެކެވެ.\nހުރިހާކަމެއް ފުރިހަމަ ކޮށްދީފައިހުރުން؛ ގަޑުވަރެއްގައި ހުންނަ ގޮތަށް ކުއްޖާއަށް ހުރިހާކަމެއްވެސް ފުރާ ފުރިހަމަ ވެފައި ހުންނަގޮތަށް، ކޮށްދީފައި ހުރުމަކީ އެހާ ރަނގަޅު ކަމެއްނޫނެވެ. ކުދިންގެ ވިސްނުމާއި އަދި ކަންތަކާއި މެދު ކުރާ ފިކުރު އިތުރަށް ތަރައްގީ ވެގެންދާނީ ކުދިން ކަންތައް ކުރާއިރު ކުދިންނަށް ގޯސްކޮންވެސް ކަންތައް ކުރެވިގެންނެވެ. އޭރުން އެކަމަކާއި މެދު ކުއްޖާ އިތުރަށް ވިސްނާ އެކަންތައް އިތުރަށް ތަރައްގީކުރާނެ ގޮތަކާމެދު ވިސްނަށް ފަށާނެވެ.\nކުދިންނަށް ދޭންޖެހޭ ވަގުތު ނުދީ އެހެނިހެން ކަންތައްތަކުގައި ބެލެނިވެރިން މަސްއޫލު ވެގެން އުޅުން؛ ކުދިންނަށްވެސް ކުއްޖާއަކީ އެކުދިންގެ މައިންބަފައިންނަށް މުހިންމު ކުއްޖެއްކަން ވިސްނޭނީ އެކުދިންނަށް ދޭންޖެހޭ ސަމާލުކަން ދީގެންނެވެ. ކުދިންނަށް ލޯބާއި އަޅާލުމަކީ ވަރަށް މުހިންމު ކަމެކެވެ.\nކޮންމެ ކަމެއް ކޮންމެ ގޮތަކަށްދިޔަސް އަޅާނުލާ ދޫކޮށްލުން؛ މިގޮތަށް ހެދުމުގެ ބަދަލުގައި ކުއްޖާއަށް ކަމެއް ދިމާވެއްޖެނަމަ އެކަމެއް ވެގެން އުޅޭގޮތް ރަނގަޅަށް ބަލާށެވެ. ކުއްޖާގެ ވާހަކަތައް ކަނުލާ އަޑުއަހާށެވެ. އަދި ވަގުތުން ކަމެއް ހައްލުކުރަންޖެހޭނަމަ އެކަމެއް ހައްލު ކޮށްދޭށެވެ.\nކަންކަމުގައި ނުރަނގަޅު ގޮތަށް ދެކުން؛ ކުދިން ދޭ ހިޔާލުތަކަށް އިހުތިރާމު ކުރާށެވެ. ކޮންމެ ކަމެއްވެސް އޭގެ އެންމެ ރަނގަޅު ގޮތުގައި ދެކޭށެވެ. ކަމެއްގެ ހިޔާލު ދިނުމަށް އެކަމަށް މަލާމަތް ކޮށް ނުހަދާށެވެ.\nމީގެ އިތުރުންވެސް މިފަދަ ކަމެއް ދިމާވެދާނެ ކަންތައްތަކުގެ ތެރޭގައި، ބެލެނިވެރިން ކުދިން ގާތުގައި ކުރަން ބުނާ ކަންތައް ނުވަތަ ބެލެނިވެރިންގެ ފަރާތުން ކުދިންނަށް ދައްކަންޖެހޭ ނަމޫނާ ނުދެއްކުން ހިމެނެވެ.\nކުރިއަށް ފަހަތުން އެޅި ވިގަނި\nފަހަތަށް ކުދިން ގައިގައި ނުބައި އާދަ ހަށަގަންނަނީ ކީއްވެ؟


Nawazuddin Siddiqui ge anhenun varivaan courtah\nނަވާޒުއްދީން ސިއްދީގީގެ އަންހެނުން އާލިޔާ ސިއްދީގީ\nބޮލީވުޑް އެކްޓަރު ނަވާޒުއްދީން ސިއްދީގީގެ އަންހެނުން އާލިޔާ ސިއްދީގީ އޭނާ ކައިރިން ވަރިވާން ކޯޓަށް ހިނގައްޖެ އެވެ. ކައިވެނީގައި ބޮޑެތި މައްސަލަތަކެއް ޖެހިފައިވާތީ ވަރިވާން ބޭނުން ކަމަށާއި ޚަރަދު ބަރަދުވެސް ހޯދައިދޭން ނަވާޒުއްދީނުގެ އަންހެނުން ވަނީ ކޯޓުގައި އެދިފަ އެވެ.\nއާލިޔާގެ ގާނޫނީ ވަކީލު އިންޑިޔާގެ ނޫހަކާ ވާހަކަ ދައްކަމުން ބުނެފައި ވަނީ ނަވާޒުއްދީނަށް ލީގަލް ނޯޓިސް ފޮނުވީ މި މަހުގެ7ވަނަ ދުވަހު ކަމަށެވެ.\nނަވާޒުއްދީނުގެ ލޯބީގެ ހަޔާތަކީ އޭނާ ކުޅެފައިވާ ފިލްމުތަކަށް ވުރެ ވެސް ކުލަތައް ގިނަ އަދި ވަރަށް މަޝްހޫރު ވެފައިވާ ވާހަކަތަކެކެވެ. މިހާރު ރިލީޒް ކޮށްފައިވާ ނަވާޒުއްދީނުގެ ބައޮގްރަފީގައި އޭނާ ކިޔައި ދީފައިވާ ގޮތުގައި އޭނާގެ ފުރަތަމަ ލޯބިވެރިޔާއަކީ އަންޖަލީ ނަމަކަށް ކިޔާ އަންހެން ކުއްޖެކެވެ. ނަމަވެސް އަބަދު ދެ މީހުން އަރާރުން ވާން ޖެހޭތީ އަންޖަލީ އާ ކައިވެނި ކުރުމަށް ނަވާޒުއްދީން ބޭނުން ނުވުމުން އެ ދެ މީހުން ރުޅިވީ އެވެ.\nއަންޖަލީ އާ ރުޅިވުމަށްފަހު މަންމަ ހޯދި އަންހެންކުއްޖެއް ކަމަށްވާ ޝީބާ އާއި ނަވާޒުއްދީން ކައިވެނި ކުރި އެވެ. މި ކައިވެނި ކުރީ "ޕަޓަންގް" ގެ ޝޫޓިން ފެށުމުގެ ދުވަސްކޮޅެއް ކުރިންނެވެ. ނަމަވެސް ކައިވެނީގައި ހަމަޖެހިގެން އުޅެވުނީ އެންމެ ދެ މަހު އެވެ. އެ ހިސާބުން މައްސަލަތައް ޖެހި ވަރިވާން ކޯޓަށް ދިޔަ އެވެ. ޝީބާގެ އާއިލާއިން ބުނެފައި ވަނީ ނަވާޒުއްދީނުގެ އާއިލާއިން ޝީބާއަށް އަނިޔާކުރާ ކަމަށެވެ.\nޝީބާ ވަރިކުރުމާއެކު އަނެއްކާ ވެސް ނަވާޒުއްދީނުގެ ހަޔާތަށް އޭނާގެ ފުރަތަމަ ލޯބިވެރިޔާ އަންޖަލީ އައެވެ. މިފަހަރު ހުރިހާ ކަމެއްވެސް ރަނގަޅުވާނެ ކަމުގެ ވައުދާއި އަހުދާ އެކުގައި ދެ މީހުން އަލުން ރައްޓެހިވި އެވެ. އަންޖަލީއަކީ މުސްލިމް ނަމަކަށް ނުވާތީ ކައިވެނި ކުރުމަށް އޭނާގެ ނަން ޒައިނަބަށް ބަދަލު ކުރަން އަންޖަލީ ހުށަހެޅި އެވެ. ފަހުން މި ނަން ކަމުނުދާތީ އަންޖަލީ އަމިއްލައަށް ފަހުން އޭނާގެ ނަން އާލިޔާ އަށް ބަދަލު ކުރީ އެވެ.\nމީޑިއާ ރިޕޯޓުތައް ބުނާ ގޮތުގައި އާލިޔާ އާއި ނަވާޒުއްދީނުގެ ކައިވެނީގައި މައްސަލަތައް ޖެހެން ފެށީ 2017 ގައެވެ. އެ ފަހަރު މައްސަލަ ޖެހުނީ ސުނީތާ ރާޖްވަރް ކިޔާ އެކްޓަރަކާ ނަވާޒުއްދީން ލޯބީގެ ގުޅުމެއް ހިންގައިގެންނެވެ.\nއޭގެ ފަހުން ވެސް ނަވާޒުއްދީނާއެކު ދިރިއުޅެން އާލިޔާ މަސައްކަތް ކުރި އެވެ. ނަމަވެސް މިހާރު ބުނަނީ ދެން އިތުރަށް އެ ކައިވެނީގައި ދެމިހުންނަން ބޭނުންނުވާ ކަމަށެވެ.\nމިވަގުތު ނަވާޒުއްދީން އާއި އާއިލާ ތިބީ އުއްތަރު ޕްރަދޭޝްގެ މުޒައްފަރްނަގަރް ޑިސްޓްރިކްޓްގެ ބުދާނާގައި ހުންނަ ނަވާޒުއްދީނުގެ ގޭގައި ކަރަންޓީނުގަ އެވެ. ނަވާޒުއްދީނުގެ ޓުވީޓެއްގައި ބުނެފައިވަނީ އޭނާގެ ދައްތަ މަރުވުމާ ގުޅިގެން މަންމަ މާ ބޮޑަށް ދެރަވެގެން އުޅޭތީ މަންމަ ކައިރިއަށް ދާން ޖެހުނީމަ ހޯމް ކަރަންޓީނަށް ދާން ޖެހުނީ އެވެ.\nފިލްމީ ރޮނގުން ބަލާއިރު ނަވާޒުއްދީން މިވަގުތު ކުޅެމުންދަނީ ދެ ފިލްމެކެވެ. އެއީ ޕުޝްޕެންދުރަ ނާތު މިތުރާ ޑައިރެކްޓްކުރާ "ގޫމްކެޓޫ" އާއި އޭނާގެ ބޭބެ ޝަމަސް ނަވާބް ސިއްދީގީގެ "ބޯލެ ޗޫޅިޔާ" އެވެ.


Bashar akee terrorist eh, eyna aa eku sulhaeh eiy: Erdogan | Mihaaru\nތުރުކީގެ ރައީސް ރަޖަބް ތައްޔިބު އުރުދުޣާން: ގާނޫނު އަސާސީ އަށް ބަދަލު ގެންނަނީ ރައީސް އަށް ހުރިހާ ބާރުތަކެއް ލިބޭ ގޮތަށް.\nބައްޝާރަކީ ޓެރަރިސްޓެއް، އޭނާއާ އެކު ސުލްހައެއް ނެތް: އުރްދުޣާން\n28 ޑިސެމްބަރ 2017 - 10:103comments\nއުރްދުޣާންގެ މި ވާހަކަތަކާ ގުޅިގެން ސީރިޔާގެ ޚާރިޖީ ވުޒާރާ އިން ވަނީ ވަގުތުން ބަޔާނެއް ނެރެ އުރްދުޣާން އާއި ތުރުކީ ވިލާތަށް ރައްދު ދީފަ އެވެ. ސީރިޔާ އިން ބުނި ގޮތުގައި ސީރިޔާ ސަރުކާރާ ދެކޮޅަށް ހަނގުރާމަކުރާ ޓެރަރިސްޓް ޖަމާއަތްތަކަށް ވާގިވެރިވާ މީހަކީ އުރްދުޣާނެވެ.\nސީރިޔާގެ ދާޚިލީ ހަނގުރާމަ ފެށުނީއްސުރެ ތުރުކީ ވިލާތުން އަންނަނީ ބައްޝާރު ވެރިކަމުން ދުރުކުރުމަށް ތާއީދުކޮށް، އޭނާގެ ވެރިކަން ވައްޓައިލުމަށް ހަނގުރާމަކުރާ ޖަމާއަތްތަކަށް އެހީތެރިކަން ފޯރުކޮށްދެމުންނެވެ. ނަމަވެސް ސިޔާސީ މަގްސަދުތަކެއް ހާސިލުކުރުމަށްޓަކައި އީރާނާއި ރަޝިޔާއާ އެކު ގާތް ގުޅުމެއް ބާއްވަން ފެށިފަހުން، ބައްޝާރާ ދެކޮޅަށް ފާޅުގައި ފާޑުކިޔުން ތުރުކީ ވިލާތުން ވަނީ ހުއްޓާލައިފަ އެވެ.\n"ބައްޝާރަކީ އެއްވެސް އޮޅުމެއް ނެތް ގޮތުގައި، ރާވައިގެން ޖަރީމާތައް ހިންގާ ޓެރަރިސްޓެއް. ބައްޝާރާ އެކުގައި ސުލްހައިގެ މަސައްކަތް ކުރިއަށް ގެންދިއުމަކީ މުސްތަހީލު ކަމެއް. ތިމާގެ އަމިއްލަ ރައްޔިތުންގެ ތެރެއިން މިލިއަނެއްހާ މީހުން މަރާފައިވާ ސީރިޔާގެ ރައީސާ އެކުގައި ސީރިޔާގެ މުސްތަގުބަލް އަހަރެމެން އުފާވެރި ގޮތަކަށް ބައްޓަން ކުރާނީ ކިހިނެއް؟" ތޫނިސްގެ ރައީސްއާ އެކު ނޫސްވެރިންނާ ބައްދަލުކުރައްވައި އުރްދުޣާން ވިދާޅުވި އެވެ.\nތުރުކީ ސިފައިންގެ އަސްކަރީ އުޅަނދުތަކެއް ސީރިޔާގައި ހަރަކާތްތެރިވަނީ.\nތުރުކީން މީގެ ކުރިން ބޮޑަށް މަސައްކަތް ކުރީ، ސީރިޔާގެ ރައީސް ބައްޝާރު މަގާމުން ދުރު ކުރުމަށް ކަމަށް ވިޔަސް، މިހާރު ތުރުކީން ބޮޑަށް އިސްކަން ދެނީ އިސްލާމިކް ސްޓޭޓްގެ ހަނގުރާމަވެރިން ސީރިޔާ އިން ފައްސައިލުމަށާއި ކުރުދީ ހަނގުރާމަވެރިންގެ ބާރު ކަނޑުވައިލުމަށެވެ. ތުރުކީން ގަބޫލުކުރާ ގޮތުގައި ކުރުދީންގެ ވޯކާސް ޕާޓީއަކީ ޓެރަރިސްޓު ހަރަކާތްތައް ހިންގާ ޕާޓީއެކެވެ.\nތުރުކީން ބުނާ ގޮތުގައި ސީރިޔާގައި ހަނގުރާމަކުރާ ކުރުދީ ޖަމާއަތްތަކަކީ 1980ގެ އަހަރުތަކުގައި ތުރުކީގައި ދިން އުދުވާނީ ހަމަލާތަކުގެ މޭސްތިރިންނެވެ. އެހެންކަމުން ސީރިޔާގެ ސުލްހައިގެ ވާހަކަތަކުގައި ވެސް ކުރުދީން ބައިވެރި ނުކުރެވޭނެ ކަމަށް ތުރުކީން ބުނެ އެވެ.\nސީރިޔާގެ ރައީސް ބައްޝާރުލް އަސަދު މަގާމުން ދުރުކުރުމަށް ސީރިޔާގައި ކުރަމުންދާ ހަނގުރާމައިގައި އެމެރިކާ އިން އެންމެ ބޮޑަށް އެހީތެރިކަން ފޯރުކޮށްދެނީ ކުރުދީ ހަނގުރާމަވެރިންގެ ޖަމާއަތްތަކަށެވެ. އެމީހުންނަށް ހަތިޔާރު ދީ އަސްކަރީ ތަމްރީން ދެނީ ވެސް އެމެރިކާ އެވެ. އޭގެ އިތުރުން ކުރުދީ ހަނގުރާމަވެރިން އެއްގަމު މަގުން ސީރިޔާ ސިފައިންނަށް ހަމަލާ ދޭ އިރު، އެމެރިކާގެ މަތިންދާބޯޓުތަކުން ދަނީ ސީރިޔާ ސިފައިންނަށް ހަމަލާދީ މަގު އަމާން ކޮށްދެމުންނެވެ.\nސީރިޔާ ހަނގުރާމައިގައި އެމެރިކާ އިން ކުރުދީ ހަނގުރާމަވެރިންނަށް ހަތިޔާރު ފޯރުކޮށްދޭ މައްސަލައިގައި ތުރުކީ ވިލާތް ވަނީ ވަރަށް ބޮޑަށް ހިތްހަމަނުޖެހިފަ އެވެ. އަދި ސީރިޔާ ސަރުކާރުން ވެސް އައިއެސްއާ ދެކޮޅަށް ކުރުދީންގެ އެހީތެރިކަން ހޯދާތީ ވެސް ތުރުކީ ވިލާތް ހިތްހަމައެއް ނުޖެހެ އެވެ.\nއިތުރު ލިޔުންތައް އީރާން ރަޝިއާ ސީރިއާ ތުރުކީ މިލިޓަރީ އެމެރިކާ


މިދިޔަ އަހަރު ރިލީޒްކޮށް، އާންމުންގެ ބޮޑު ތަރުހީބެއް ލިބުނު ސަސްޕެންސް ތުރިލާ "އަންދާދުން" ޗައިނާގެ ސިނަމާތަކުގައި ދައްކަން ނިންމައިފި އެވެ.\nSeptember 07, 2018 2\nއަލީ އައްބާސް ޒަފަރު ޑައިރެކްޓްކުރާ ފިލްމް "ބާރަތު" ގެ ބަތަލާގެ ރޯލް ދޭން އެދުނީ ޕްރިޔަންކާ ޗޯޕްޅާ އަމިއްލަ އަށް ކަމަށާއި އެކަމަކު ފިލްމްގެ ބަތަލާގެ ރޯލަށް ޕްރޮޑިއުސަރު އަތުލް އަގްނިހޯތުރީގެ ފުރަތަމަ ހޮވުމަކަށް ވެސް ވީ ކެޓްރީނާ ކެއިފް ކަމަށް ސަލްމާން ހާން ބުނެފި އެވެ.\nނޯރާ ވެސް "ބާރަތު" އަށް\nމިހާރު ޝޫޓިން ފަށާފައިވާ ސަލްމާން ހާންގެ "ބާރަތު" ގެ ރޯލަކަށް ނޯރާ ފަތެހީ ވެސް ސޮއިކޮށްފި އެވެ.\n"ބާރަތު" އިން އަހަންނެއް ނުފެންނާނެ: ކެޓްރީނާ\nސަލްމާން ހާނާ ޕްރިޔަންކާ ޗޯޕްޅާ ލީޑް ރޯލް ކުޅޭ ފިލްމް "ބާރަތު" ގައި ބައިވެރިނުވާ ކަމަށް ބަތަލާ ކެޓްރީނާ ކެއިފް ކަށަވަރުކޮށް ދީފި އެވެ.\n"ބާރަތު" އިން ކެޓްރީނާ ވެސް ފެންނާނެ؟\nސަލްމާން ހާނާއި ޕްރިޔަންކާ ޗޯޕްޅާގެ ފިލްމް "ބާރަތު" ގެ ރޯލަކުން ކެޓްރީނާ ކެއިފް ވެސް ފެންނާނެ ކަމަށް ރިޕޯޓްތައް ބުނެފި އެވެ.\n"ބާރަތު" ގައި ޑިޝާ ޕަޓްނީ ވެސް ފެންނާނެ\nގިނަ ދުވަސްތަކަކަށް ފަހު ޕްރިޔަންކާ ޗޯޕްޅާ ކުޅޭ ފުރަތަމަ ހިންދީ ފިލްމް "ބާރަތު" ކާސްޓަށް ޒުވާން ބަތަލާ ޑިޝާ ޕަޓްނީ ވެސް ސޮއިކޮށްފި އެވެ.\n"ބާރަތު" ގެ ރޯލަށް ވަރަށް ހިތްހަމަޖެހޭ: ޕްރިޔަންކާ\nއަހަރުތަކަކަށް ފަހު، ބަތަލާ ޕްރިޔަންކާ ޗޯޕްޅާ ސޮއިކުރި ފުރަތަމަ ހިންދީ ފިލްމް "ބާރަތު" ގައި ކުޅެން ލިބުނު ރޯލާ މެދު ވަރަށް ހިތްހަމަޖެހޭ ކަމަށް އޭނާ ބުނެފި އެވެ.\nމިދިޔަ މަހުގެ ފަހުކޮޅު ޕްރިޔަންކާ ޗޯޕްޅާ އިންޑިއާ އަށް ކުރި ދަތުރާ އެކު އެންމެ ގަދަ އަށް ދެކެވުނު ވާހަކައަކީ ސަލްމާން ހާންގެ "ބާރަތު" އަށް އޭނާ ސޮއި ކުރި ވާހަކަ އެވެ. އެކަމަކު އިންޑިއާ އަށް ކުރި ކުރު ދަތުރު ނިންމާލައި، ޕްރިޔަންކާ "ކްއަަންޓިކޯ" ސީޒަން ތިނެއްގެ ޝޫޓިން އަށް އަޔަލެންޑަށް ފުރުމާ އެކު، ވާހަކަ މުޅިން ބަދަލުވެއްޖެ އެވެ.\n"ބާރަތު" ގައި ސަލްމާނާ އެކު ޕްރިޔަންކާ\nހޮލީވުޑްގައި މަސައްކަތް ކުރާ ބޮލީވުޑްގެ ބަތަލާ ޕްރިޔަންކާ ޗޯޕްޅާ ކުޅޭނެ ހިންދީ ފިލްމެއް ނިންމަން މިހާރު ހުރީ އިންޑިއާ އަށް ގޮހެވެ. ރިޕޯޓްތައް ބުނާ ގޮތުން ޕްރިޔަންކާ ކުޅޭނެ ފިލްމެއް ނުވަތަ ފިލްމްތަކެއް މި ފަހަރު ކޮންމެހެން ވެސް ނިންމާނެ އެވެ.


ރައީސުލްޖުމްހޫރިއްޔާ ސިންގަޕޫރުގެ ބޮޑުވަޒީރާ މިއަދު ބައްދަލުކުރައްވައިފި – Maldivian Democratic Party\nރައީސުލްޖުމްހޫރިއްޔާ ސިންގަޕޫރުގެ ބޮޑުވަޒީރާ މިއަދު ބައްދަލުކުރައްވައިފި\nރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ މުޙަންމަދު ނަޝީދު ސިންގަޕޫރުގެ ބޮޑުވަޒީރު މިސްޓަރ ލީ ސިއެން ލޫންގއާ މިއަދު ބައްދަލުކުރައްވައިފިއެވެ. މިބައްދަލުކުރެއްވުން އޮތީ ރައީސުލްޖުމްހޫރިއްޔާއަށް ރަސްމީ ގޮތުން މަރްޙަބާ ދެންނެވުމުގެ ރަސްމިއްޔާތަށްފަހުގައެވެ.\nމިބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ސިންގަޕޫރާއި ރާއްޖެއާ ދެމެދު އޮތީ ވަރަށް ރަނގަޅު ގާތް ގުޅުމެއް ކަމަށާއި މިގުޅުން ދުވަހެއް ދުވަހަކަށް ބަދަލުވަމުންދާ ކަމުގައި ވިދާޅުވިއެވެ. އަދި ރާއްޖޭގެ ތަރައްޤީއަށް ސިންގަޕޫރުން އެކިރޮނގުތަކުން ވެދެއްވާ އެހީތައް ރައީސުލްޖުމްހޫރިއްޔާ ފާހަގަކުރައްވައި ޝުކުރު އަދާކުރެއްވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ރާއްޖޭގެ ޝަރްޢީ ދާއިރާއާއި، އެހެނިހެން މުއައްސަސާތައް ހަރުދަނާ ކުރެއްވުމަކީ ވަރަށްބޮޑު އަހަންމިއްޔަތެއް ދެއްވާ ކަމެއް ކަމަށާއި މިކަމުގައި ސިންގަޕޫރު ސަރުކާރުގެ އެހީތެރިކަން ބޭނުންފުޅުވާ ކަމުގައި ވިދާޅުވިއެވެ. އަދި ކުދި ޤައުމުތަކުގެ ސަލާމަތާއި ރައްކާތެރި ކަމަށް ކުރަމުންގެންދާ މަސައްކަތްތަކުގައި ސިންގަޕޫރުން އިސް ދައުރެއް އަދާކޮށްދެއްވުމަށް ރައީސުލްޖުމްހޫރިއްޔާ އެދިވަޑައިގެންނެވިއެވެ.\nސިންގަޕޫރުގެ ބޮޑުވަޒީރު ދެއްކެވި ވާހަކަފުޅުގައި ސިންގަޕޫރާއި ރާއްޖެއާ ދެމެދު އުފެދިފައިވާ ގުޅުމުގެ މައްޗަށް ބައްލަވައިލެއްވިއެވެ. ސިންގަޕޫރު ސަރުކާރުން ހުޅުމާލޭގައި ޢިމާރާތް ކުރައްވާފައިވާ ސްކޫލާއި، އަދި ސުނާމީ ކާރިސާއާ ގުޅިގެން ހަދިޔާ ކުރެއްވި ޑީސެލިނޭޝަން ޕްލާންޓަކީ، ދެޤައުމުގެ ގުޅުމުގެ ރަމްޒެއް ކަމަށް ވިދާޅުވިއެވެ.


Thin Lafzun - 11 | Vaahaka ތިން ލަފްޒުން – 11 – Vaahaka\nތިން ލަފްޒުން - 11\n2k01\tAugust 21, 2021\nDheema Ahmed Riza\nތިން ލަފްޒުން - 1\nތިން ލަފްޒުން - 2\nތިން ލަފްޒުން - 3\nތިން ލަފްޒުން - 4\nތިން ލަފްޒުން - 5\nތިން ލަފްޒުން - 6\nތިން ލަފްޒުން - 7\nތިން ލަފްޒުން - 8\nތިން ލަފްޒުން - 9\nތިން ލަފްޒުން - 10\n"ދޮގެއް ދޯ.. ތިއުޅެނީ މަކަރު ހަދައިގެން މީތި އަތުލަންވެގެން.. އެހާފަސޭހަ އެއް ނުވާނެ އިނގޭ" ސުހާން ގަބޫލު ނުކުރެވޭ ފާޑަކަށް ބަލަން ހުރެފައި ބުނެލިއެވެ.\n"ދެން ގެނެބަލަ ތީތި.. މިހާރު ލީން ހުންނާނެ އަހަރެން ނުގޮސްގެން ލަސްވެފަ" ލަމްހާ އެހެން ބުނެފައި ފަށުގައި ހިފިއެވެ.\nސުހާން އެފަށް ދަމައިގަތް ވަގުތު ފަށް ކެނޑިގެން ވެއްޓުނެވެ.\n"ސޮރީ.. އަހަރެން ގަސްތަކުއެއް ނޫން" ލަމްހާގެ ރުޅިވެރި ނަޒަރު އޭނާއަށް ހުއްޓުމުން ސުހާން ދެރަވިއެވެ. އެއީ އޭނާ ގަސްތުގައި ކުރި ކަމެއް ނޫނެވެ.\n"އެހެންނޭވާނީ ދެންވެސް ކުޑަކުއްޖެހެން އުޅެންޏާ.. ކުރިންވެސް އެފަށް އަހަރެންނަށް ރީތިކޮށް ދިންނަމަ އެހެނެއް ނުވީހެއްނުން" ލަމްހާ ނުރުހުންވެފައި ދުރަށް ހިގައިގަތެވެ.\n"ލަމް މަޑުކޮއްބަލަ ސޮރީއޭ.." ބިންމަތީގައި އޮތް ފަށް ނަގާ ޖީބަށް ލަމުން ސުހާން ލަމްހާގެ ފަހަތުން ހިނގައި ގަތެވެ.\nސުހާން ގޮވަމުން ދިޔަ އަޑު ނާހާ ލަމްހާ ގޮސް ބަހަށް އަރައިފިއެވެ. ލަމްހާ ބަހަށް އެރުމުން ސުހާން ހުއްޓުނެވެ. ދުރުވަމުން ދިޔަ ބަހާ ދިމާއަށް ބަލަހައްޓައިގެން ސުހާންއަށް ހުރެވުނެވެ.\nލަމްހާ ރުޅިއައިސްގެން ދިއުމުން ސުހާން ހުންނަނީ މޮޅިވެފައެވެ. މާފަށް އެދެން ގުޅާ ކޮންމެ ފަހަރަކުވެސް ލަމްހާ ފޯނެއް ނުނަގައެވެ. ރުޅިއައިސްގެންނެއް ނޫނެވެ. ސުހާން އާ އެއްވެސް ކަހަލަ ގުޅުމެއް ބާއްވަން ބޭނުން ނުވާތީއެވެ. ގިނަ ގިނައިން ފެންނަން ފަށާފިނަމަ އޭނާއަށް ސުހާން ދެކެ ލޯބި ވެވިދާނެތީ ބިރުންނެވެ. އެހެން ވާކަށް އޭނާ އެއްގޮތަކަށްވެސް ބޭނުމެއް ނޫނެވެ.\nދުވަހަކީ ސުހާން އޮފީހަށް ނުދާ ދުވަހެކެވެ. ހެނދުނުން ސުރެ އެލީޒާ ކައިރީ އިނދެފައި ފެންވަރާލަންވެގެން ސުހާން ގެއަށް ދިޔައިރު ރޭވެއްޖެއެވެ. ފާހަނައިން ނުކުމެ އޭނާ ނޫ ޖިންސަކާ ކަޅު ޓީޝާޓެއް ލިއެވެ. ގޭތެރޭގައި ހުރި ސޯފާގައި އިށީންދެފައި ޓީވީ ހުޅުވާލިއެވެ. ޓީވީ ޗެނަލްއަކުން ކާއެއްޗެއްގެ އިސްތިހާރު ދައްކާލުމާއެކު އޭނާ ބަނޑުން އަޑެއް ކިޔާލިއެވެ. ބަނޑުހައި ހޫނުކަން އިހްސާސްވީވެސް ދެނެވެ.\nފާރުގައި ހަރުކޮއްފައި ހުރި ޓެލެފޯނުން ރޯޔަލް ޑިނާގެ ކައުންޓަރުގައި އިން ކުއްޖާއަށް ގުޅާލިއެވެ. އަދި އެރޭގެ ކެއުން ގެނެސް ދިނުމަށް ބުނެލިއެވެ. ސުހާން ގެއިން ކާ ކޮންމެ ފަހަރަކުވެސް ހަދަނީ އެހެނެވެ. އެލީޒާ ބަލިވިފަހުން އެގޭގައި ނުކައްކައެވެ. ސުހާންއަކީ އަބަދުހެން އޮފީހުގައި އުޅޭ މީހެއްކަމުން އެއީ ބޭކާރު ކަމަކަށް ވާނެތީއެވެ.\nއެދުވަހު ބޭނުންކުރި ތަށިތަކާ ބަދިގެތެރެ ސާފުކޮއްފައި ލަމްހާއަށް ނުކުމެވުނު އިރު ގިނަމީހުން ގެއަށް ހިނގައްޖެއެވެ. ޔުނިފޯމު ބަދަލުކުރަން ޗޭންޖިން ރޫމަށް ދާން އުޅެނިކޮށް ބަދިގޭގެ އެންމެ ބޮޑަކަށް ހުންނަ ކައްކާމީހާ ލަމްހާއަށް ގޮވާލިއެވެ.\n"ލަމްހާ ދޭބަލަ މީތި ބޮޑުމީހައަށް ގެންގޮސް ދޭން.." އެމީހާ އެތާހުރި ކާއެއްޗެހި ގެންދާ ފުރޮޅުލީ މޭޒު ދައްކާލަމުން ބުނެލިއެވެ.\n"ލައްބަ.. މިދަނީ" ލަމްހާ ބޯ ޖަހާލިއެވެ.\n"އަދި ލަމް ބޮޑުމީހައަކާ ބައްދަލެއް ނުވޭދޯ.. ކޮންމެސް ކޮންމެސް ހަތަރު ކަޅި ހަމަނުކުރާތި. ލަމް މޮޔަވެދާނެ.. އޭނަ ހީވާނީ ހަމަ ސްޕެލް އެއް ހަދާހެން.." އެމިލީ ބުނެލިއެވެ.\n"ދެން ހަމަ އެހާ ވަރުވޭތަ.. " ލަމްހާ ބޯހޫރާލިއެވެ.\n"ލަމްއަށްވެސް އޭނަ ފެނުނީމަ އެނގޭނެ ވާގޮތް.. ފުރަތަމަ ސިހޭނީ.. ދެން ހީބިހި ނަގާނީ.. ދެން ބުލަސްވާނީ.. ދެން ހީވާނީ ޕެރަލައިސް ވެދާނެހެން" އެމިލީ ހެމުން ބުނެލިއެވެ.\n"ތިއެއް އެނގިދާނެ ތާ ދެން.." ލަމްހާ އެމިލީއަށް ހަނާއަޅާލާފައި ވަކިން ހުރި ލިފްޓާ ދިމާއަށް ހިނގައިގަތެވެ.\nމަތީ ބަޔަށް އެރުމާއެކު ލިފްޓު ދޮރު ހުޅުވުނެވެ. ލިފްޓުން ނުކުމެވުނީ ހަނި ހޯލްވޭއަކަށެވެ. ޓްރޯލީ ކުރިއަށް ކޮއްޕަމުން ގޮސް ކުރިމަތީގައި ހުރި ދޮރުގެ ތަޅުގައި ހިފާލިއެވެ. ދޮރު ހުޅީ ހުޅުވާފައެވެ. އިރުކޮޅަކު ހުރެލާފައި އޭނާ އެންމެ ފަހުން ދޮރު ހުޅުވިއެވެ. އެތެރެއަށް ވަތް އިރު ތަނަވަސް ސިޓިން ރޫމުގައި އެކަކުވެސް ނެތެވެ. ޓީވީން އަންނަމުން ދިޔަ ލަވައިން މުޅިން ސިޓިން ރޫމު ވަނީ އަޑު ގަދަވެފައެވެ. މީހަކު ފެންނަން ނެތުމުން ޓްރޯލީ ބަހައްޓާފައި ދާން އޭނާ އެނބުރުނެވެ. އެވަގުތު ކޮޓަރި ދޮރު ހުޅުވާލާފައި މީހަކު ނުކުތް އަޑު އިވުނެވެ.\nފަހަތަށް އެބުރި ބަލާލީ އެމިލީމެން އެ ކިޔާ ބޮސްގެ ހުރި ވަރެއް ބަލާލާ ހިތުންނެވެ.\nއެވަގުތަކީ ސުހާންވެސް އިސް އުފުލާލާ ބަލާލި ވަގުތެވެ. ކުރިމަތީ ހުރި ސުހާން ފެނިފައި ލަމްހާ ރަނގަޅަށްވެސް ސިހުނެވެ.\n"ތިއައީ ކާން ހިފައިގެން ދޯ." ސުހާން ހީލާފައި ލަމްހާ އާ ދިމާއަށް ހިނގައިގަތެވެ.\n"ލަމް.. ކިހިނެއްވެފަ ތިހުންނަނީ..؟" ސުހާންގެ ބަރު އަޑު އިވުމުން ލަމްހާ ގައިން ހީބިހި ނަގައިގަތެވެ. ކުރިމަތީގައި އެހުރީ ހަމަ ސުހާން ބާއޭ އޭނާ ހިތައް އެރިއެވެ.\n"ސު.. ސުހާންތަ؟ ކީއް މިތާގަ.. ތިކުރަނީ؟" ލަމްހާއަށް އަހާލެވުނެވެ.\n"ކިހިނެއްވީ؟.. އަހަރެން ފެނުނީމަ ބިރުގަތީ އަނެއްކާ އަހަރެން ހީވަނީ ހަނޑިއެއްހެންތަ" ސުހާން ހިނިއައިސްފައި އަހާލިއެވެ.\nސުހާންގެ ހިނިތުންވުން ފެނިފައި ލަމްހާގެ ހިތް ތެޅިލިއެވެ. އެއީ އެހިނިތުންވުން ފެންނަ ކޮންމެ ފަހަރަކުވެސް ވާގޮތެކެވެ. އެއްވެސް ރަހުމެއްނެތި ސުހާން އޭނާގެ ހިތާ ކުޅެލައިފިއެވެ. އެމިލީ ބުނީ ރަނގަޅަށެވެ. ސުހާން ފެންނަ އިރަށް ހީވަނި ފާޑެއްގެ ސިހުރެއް ޖެހޭހެންނެވެ.\n"އޯކޭ.. ހިނގާދޯ އޮފިޝަލްކޮށް ތައާރަފް ވެލަން.. އަހަރެންގެ ނަމަކީ ސުހާން.. އަހަންނަކީ ރޯޔަލް ގާޑެން ހޮޓެލްގެ ބޮޑުމީހާ.." ސުހާން ސަލާމަށް އަތް ދިއްކޮއްލިއެވެ.\n"މިތަނުގެ ބޮޑުމީހާ އަކީ ސުހާންއޭ؟.." ލަމްހާ އެއަތުގައި ހިފިއިރު އަދިވެސް ހުރީ ގަބޫލު ނުކުރާ ފާޑަކަށެވެ.\n"ވަރަށް ހައިރާންވެފަ ތަ ތިހުރީ.." ސުހާން ޓްރޮލީގައި ހުރި ތަށިތައް މޭޒުމަތީ އަތުރަމުން ބުނެލިއެވެ.\n"އެކަމް.. ސުހާން ތިއީ ދިވެއްސެއްނު... ރޯޔަލް ޑިނާގެ ބޮޑުމީހަކީ މިސް އެލީޒާ އެއްނުން.. އެއީ ހަމަގައިމުވެސް ޔޫކޭ މީހެއް" ލަމްހާ އަށް ބުނެވުނެވެ.\n"މިސް އެލީޒާއަކީ އަހަރެންގެ މަންމަ.. އެކަމް އަހަރެންގެ ބައްޕައަކީ ރާއްޖެ މީހެއް. ދެން އެހެން ވީމަ އަހަރެންވެސް ވާނީ ދިވެއްސަކަށްނު" ސުހާން އެހެން ބުނުމުން ލަމްހާއަށް ވިސްނުނެވެ. ސުހާންގެ ހުންނަނީ ދިވެހީންގެ ހުންނަ ކަހަލަ ސިފަތަކެއް ނޫނެވެ. އެ ފެހި ދެލޮލާ މުށި އިސްތަށިގަނޑަކީ އޭނާގެ މަންމަ ފަރާތުން ވާރުތަވެފައި ހުންނަ ރީތި ކަމެކެވެ.\n"އޯހް.." އިތުރަށް ދެން ދައްކާނެ ވާހަކައެއް ލަމްހާއަކަށް ނޭނގުނެވެ. އެހެން ކަމުން އެތަނުން ނުކުތުމަށް ލަމްހާ ދޮރާ ދިމާއަށް ހިނގައި ގަތެވެ.\nނަމަވެސް ދެވަނަ ސިކުންތު އޭނާ ހުއްޓުނެވެ. ސުހާންގެ ބޮޑު އަތުން ލަމްހާގެ މުލައްދަނޑީގައި ހިފުމުން ލަމްހާ ހައިރާން ވިއެވެ.\nއޭނާގެ މޫނު ރަތްވެގެން ދިޔައެވެ. ގަނޑުފެން ފޮދެއްހެން އޭނާ ނުވިރި ހުރީ ހަމަ ކިރިޔާއެވެ.\n"ސޮރީ... " ލަމްހާ ބަލާލުމުން ސުހާންއަށް ބުނެލެވުނެވެ. އަނެއްކާ ލަމްހާ ރުޅިއައިސްގެން ގޮސްދާނެތީ ސުހާން ޖެހިލުންވިއެވެ.\n"ލަމް.. އިހަށް މަޑު ކޮއްލަބަލަ..އެކަނި އިނދެގެން ކެއުމަކީ އަހަރެން ވަރަށް ފޫހިވާކަމެއް.." ސުހާން ބުނެލިއެވެ.\nލަމްހާ ވަކި އެއްޗެކޭ ނުބުނެ ސުހާންގެ ކުރިމައްޗަށްވާ ގޮތަށް ހުރި ގޮނޑި ދުރު ކޮއްލާފައި އިށީނެވެ. ހަގީގަތުގައި އެވަގުތު ލަމްހާއަށް ވާހަކަ ދައްކަން ނުކުޅެދުނީއެވެ. ފިރިހެނެއްގެ ގޭގައި މިގޮތަށް އެކަނި ހުރި މިއީ ފުރަތަމަ ފަހަރުކަމުން ލަމްހާ ހުރީ ނުތަނަވަސް ވެފައެވެ. އޭނާގެ ހިތް އޮބިނޯވެ ތެޅެމުން ދިޔައެވެ. އެއަޑު ސުހާންއަށް އިވިދާނެތީވެސް ލަމްހާ ހުރީ ކަންބޮޑުވެފައެވެ.\n"ލަމް އިހަށް މަޑުކުރޭ އިނގޭ އަހަރެން އެބަ އަންނަން.." ސުހާން ގޮނޑިން ތެދުވެ ކޮޓަރިއާ ދިމާއަށް ހިނގައި ގަތީ އެއްޗެއް ހަނދާންވެގެން ދިޔަ ފަދަ ގޮތަކަށެވެ.\nދިޔަ ބާރު މިނުގައި އަނެއްކާވެސް އެނބުރި އައީ ކަޅުކުލައިގެ ކުޑަ ފޮއްޓެއް ހިފައިގެންނެވެ. ގޮނޑީގައި އިށީންދެފައި އެފޮށި މޭޒުމަތީގައި ބޭއްވިއެވެ.\n"މި ހުޅުވާލާފަ ބަލާލަބަލަ" ސުހާން ލަމްހާ ކައިރީ އެފޮށި ހުޅުވާލުމަށް އިސާރަތް ކޮއްލިއެވެ. ލަމްހާ އެފޮށި ހުޅުވާލިއެވެ.\n"ތިއީ ކުރިން ދުވަހު އަހަރެން އަތުން ކަނޑައިގެން ދިޔަ ލަމްގެ ފަށް.. އަހަރެން އަސްލު މިހުރީ އެކަމާ ވަރަށް ދެރަވެފަ. މާފަށްއެދެން ވަރަށް ބޭނުންވި.. އެކަމު ލަމް ފޯނެއް ނުނަގާ" ސުހާން ބުނެލިއެވެ.\n"ތެންކިއު.. އެކަމު ސުހާން އެހާ އަގު ބޮޑުކޮށް ގަތް އެއްޗެއްގަ ހިފާކަށް އަހަރެންނަކަށް ނުކެރޭނެ" ލަމްހާ އެ ފޮށި މޭޒުމަތީ ބާއްވަމުން ބުނެލިއެވެ.\n"ނޫނޭ. ތިއީ އާފަށެއް ނޫނޭ.. ހަމަ އެރޭ މުޅި ކޫބެކް ގަ ދުއްވާފަ ރަން ހަދާ ތާކުން ތިފަށް ބައްދާފަ ތި އޮތީ..ދެން ތިއޮތީ ސާފުކޮއްލަ ދީފަ.. އަނެއްކާ ކަމު ނުދަނީތަ" ސުހާން އެހެން ބުނުމުން ލަމްހާ އަވަހަށް ބޯހޫރާލިއެވެ.\n"ލަމް ތިހުރީ އެކަމާ އަހަރެން ދެކެ ރުޅިއައިސްތަ.. އައިމް ސޮރީ" ސުހާން ބުނެލިއެވެ.\n"ނޫން.. އަހަރެން ރުޅިއެއް ނާންނަން.." ލަމްހާ ހީލަމުން ބުނެލިއެވެ.\n"ދެން ކީއްވެ ފޯނު ނުނެގީ.." ސުހާން ޝަކުވާ ކޮއްލިއެވެ.\n"އެއީ.. އެއީ އަހަރެން އެދުވަސްކޮޅު ބިޒީކަމުން" ލަމްހާ ދޮގުހެދިއެވެ. ހަގީގަތަށް ބުނެފިނަމަ ސުހާން ހިތަށް އަރާނި ކީކޭ ކަމެއްވެސް ނޭނގެއެވެ.\n"އަހަރެން ބޭނުން ލަމް އާ އެކުވެރިވާން.. ހަމައެކަނި ރަހްމަތްތެރިކަން.." ސުހާން ސީދާ ލަމްހާގެ ލޮލަށް ބަލާލަމުން ބުނެލިއެވެ.\nލަމްހާއަށް ބުނާނެ ވަކި އެއްޗެއް ނެނގުނެވެ. ސުހާން އެހާ ރީތިކޮށް އެދުމުން އެކަމާ އިންކާރުކުރާނެ ހިތްވަރެއް ލަމްހާއަކަށް ނުލިބުނެވެ. ލަމްހާ ހީލަމުން ބޯޖަހާލިއެވެ.\n"ތެންކިއު ލަމް.. އަހަރެން ވަރަށް އުފާވެއްޖެ.. " ސުހާން ހީލިއެވެ.\n"އަހަރެން ދެން ދަނީ.. މާދަން ތަށިތައް ގެންދާނަން.. މިހާރު މާލަސްވެއްޖެ.." ލަމްހާ ބުނެލިއެވެ.\n"އޯކޭ.." ސުހާން ބޯޖަހާލިއެވެ.\nލަމްހާ ޔުނިފޯމު ބަދަލު ކޮއްލައިގެން ނުކުތެވެ. އޭރު ރެސްޓޯރެންޓު ކުރިމަތީ ކާރެއް މަޑުކޮއްލައިގެން އޮތެވެ. އެއީ ސުހާންގެ ކާރުކަން ލަމްހާއަށް އެނގުނެވެ.\nކާރާ ކައިރި ވިތަނާ ސުހާން ލޯގަނޑު ތިރި ކޮއްލިއެވެ.\n"ހިނގާފަތަ ދަނީ.." ސުހާން އަހާލިއެވެ.\n"ނޫން.. ބަހުގަ ދާނި.." ލަމްހާ ބުނެލިއެވެ.\n"މިހާ ލަސްވީމަ ދެން ބަހެއް ނުލިބޭނެ. އަރާ އަހަރެން ގެންގޮސް ދޭނަން" ސުހާން ބުނެލިއެވެ.\n"އޯކޭވާނެ.. މީހަކަށް ފެނިއްޖެއްޔާ އެމީހުން ހީކުރާނި އެހެން ގޮތަކަށް" ލަމްހާ އިންކާރު ކުރިއެވެ.\n"ލަމް..." ސުހާންއަށް އަނގައިން ނުބުނެވެނިކޮއް މަގުގެ އަނެއް ފަރާތުން މީހަކު ގޮވާލިއެވެ.\nލަމްހާ ސިހިފައި ބަލާލި އިރު އެއީ ވިޝާމްއެވެ.\n"ލަމް ދަންނަ މިހެއްތަ؟" ސުހާން ވިޝާމް އާއި ދިމާއަށް ބަލާލީ ނުރުހުމުގެ ނަޒަރަކުންނެވެ.\n"ހުމްމް.. އެއީ ރައްޓެސްސެއް.." ލަމްހާ ބުނެލިއެވެ. ވިޝާމް އެމީހުން ކައިރިއަށް ހުއްޓުމުން ސުހާން ކާރުން ފޭބިއެވެ.\n"ލަމް ހިނގާ އަހަރެންނާއެކު" ވިޝާމް ބުނެލިއެވެ.\n"އެންމެ ފުރަތަމަ އެހީ އަހަރެން ދޯ" ސުހާން ވިޝާމްއަށް ލޯ އަޅާލަމުން ބުނެލިއެވެ. އަދި ލަމްހާއާ ދިމާއަށް ވަރަށް ފުންނަޒަރަކުން ބަލާލިއެވެ. އެބެލުމުގައި ހުރި ތަފާތުކަން ފާހަގަ ވީ ވިޝާމްއަށެވެ.\n"ލަމް ދާނީ އަހަރެންނާއެކު.. ކަލޭ ތީ ކާކުތަ؟" ވިޝާމް ލަމްހާގެ އަތުގައި ހިފާލިއެވެ.\n"ކީއްތަ ތިދެމީހުން ތިކުރަނީ.. ސުހާން ދެން ވަދޭ އެތެރެއަށް.. އަހަރެން ވިޝާމް އާއެކު ގޮސްދާނަން.." ލަމްހާ އެހެން ބުނުމުން ސުހާން ކަޑަވިއެވެ. ނަމަވެސް އެކަން ނުދައްކަންވެގެން އޭނާ ހީލިއެވެ. އެހެނަސް ވިޝާމްއާއި ދިމާއަށް ބަލާލިއިރު އެދެލޮލުގައި ވަނި ނަފްރަތެވެ.\nވިޝާމްގެ ފަހަތުން ލަމްހާ ދިޔައެވެ. ވިޝާމް އޭނާގެ ކާރު ކުރީ ދޮރުފަތް ހުޅުވާލަ ދިނެވެ. ކާރަށް އަރާފައި ލަމްހާއަށް ސުހާންއާ ދިމައަށް ބަލާލިއެވެ. އޭރުވެސް ސުހާން ހުރީ ސީދާ ލަމްހާއަށް ބަލަހައްޓައިގެންނެވެ. އެ މޫނުމަތިން ވަކި ތަފާތުކަމެއް ލަމްހާއަކަށް ފާހަގައެއް ނުކުރެވުނެވެ.\nވިޝާމް ކާރަށް އަރާ ނައްޓާލުމުންވެސް ސުހާން އެފިޔަވަޅު މަތީހުއްޓެވެ. ލޮލުކޮޅަށް ގޮސް ކާރު ގެއްލުމުން ސުހާން އިސްޖަހާލިއެވެ. އޭނާގެ އަތް މުއްކެވިގެން ދިޔައިރު އޭނާގެ ގައިގެ ނާރުތައް ހުރީ ފުފިފައެވެ.\nކާރު ކުރިން ހުރިތަނުގައި ޕާކު ކޮއްފައި ސުހާން އޭނާގެ ގެއަށްވަނެވެ.\n"ހަލޯ އާޒިމް.. އަހަރެންނަށް ކަމެއް ކޮއްދީބަ... ލަމްއާ ވިޝާމްގެ އޮތީ ކޮންގުޅުމެއް..؟" ސުހާން އާޒިމް އަށް ގުޅާފައި ބުނެލިއެވެ. އަދި ފޯނު މޭޒުމައްޗަށް ހޫރާލާފައި އެނދުމައްޗަށް ވެއްޓިގަތެވެ. އޭނާ ބޭނުންވީ ނިދާލާށެވެ.\n"ލަމް އާ ސުހާންގެ އޮތީ ކޮންގުޅުމެއް؟" ވިޝާމް އަހާލިއެވެ.\n"ވިޝާމް ދަންނަންތަ އޭނަ.؟." ލަމްހާވެސް ކޮއްލީ ސުވާލެކެވެ.\n"ހުމް.. ލަމް އޭނަ އާ އެއްވެސް ގުޅުމެއް ނުބާއްވާތި" ވިޝާމް ކޮއްލީ އަމުރެކެވެ.\nލަމްހާ ހައިރާންވިއެވެ. ވިޝާމް އެގޮތަށް އެބުނީ ކީއްވެ ހެއްޔެވެ. ލަމްހާ ވާހަކަ ދައްކާ މީހަކާ ވާހަކަ ނުދައްކާނެ މީހެއް އެނގޭނީ ވިޝާމް އަށް ހެއްޔެވެ. ލަމްހާގެ ކަންކަމާ ބެހުމުގެ އެއްވެސް ހައްގެއް ވިޝާމްއަކަށް ނޯންނާނެ ނޫން ހެއްޔެވެ.\n"ސުހާން އަކީ އަހަރެންގެ ބޮސް.. އޭނާގެ ރެސްޓޯރެންޓެއްގަ އަހަރެން ވަޒީފާ އަދާ ކުރަނީ.. އެހެން ނޫނަސް އޭނަ އަކީ ވިޝާމް ހީކުރާ ކަހަލަ މީހެއް ނޫން.. އެއީ އަހަރެންގެ ރައްޓެއްސެއް" ލަމްހާ ނުރުހުންވެފައި ބުނެލިއެވެ.\n"އޭނަވެސް ދެކެނީ ލަމް އެކުވެރިއެއް ގޮތަށްތަ؟" ވިޝާމް ލަމްހާއާ ދިމާއަށް ބަލާލަމުން އަހާލިއެވެ.\n"ހުމް.. އެހެން ކޮންގޮތަކަށް އޭނަ ދެކޭނީ" ލަމްހާ ބޭރު ބަލާލިއެވެ.\n"ލަމް ކަހަލަ ކުއްޖަކާ މެދު އެއްވެސް ފިރިހެނަކަށް ހަމައެކަނި އެކުވެރިއެއް ގޮތަކަށް ނުދެކެވޭނެ.. އޭނާގެވެސް ނިޔަތްވެސް ތަފާތުކަން އަހަރެންނަށް ޔަގީން.. " ވިޝާމް އެހެން ބުނުމުން ލަމްހާ ވިޝާމް އާ ދިމާއަށް ބަލާލިއެވެ.\nއޭނާގެ މޫނުމަތިން ލަދުވެތިކަން ފާޅުވާން ފެށިއެވެ. އެކޯތާފަތަށް ވެރިވީ ފަނޑު ޖަންބު ކުލައެކެވެ. އެއްވެސް އިހްތިޔާރަކާ ނުލާ ލަމްހާގެ ކުޑަ ތުންފަތްމައްޗަށް ހިނިތުންވުމެ ފަވާލިއެވެ.\nލަމްހާއަށް އައި ބަދަލު ފެނިފައި ވިޝާމްގެ ހިތުގައި ރިއްސާލިއެވެ. ލަމްހާގެ ސިކުނޑީގައި ވާ އެއްޗެއް ވިޝާމްއަށް ދެނެގަނެވުނު ކަހަލައެވެ. އަނެއްކާ ލަމްހާވެސް ސުހާން އާ ގަޔާ ވަނީބާވައެވެ. ވިޝާމްގެ ހިތުގައި ސުހާންއާ މެދު އޮތް ނަފްރަތުގައި ހުޅުހިފިއެވެ.\nލަމްހާގެ ގޭގެ ކުރިމައްޗަށް ހުއްޓާލުމުން ލަމްހާ ކާރުން ފޭބިއެވެ. އަވަސް ފިޔަވަޅުގައި އޭނާ ގޭތެރެއަށް ވަދެގެން ދިޔައެވެ.\nގޭގެ ދޮރު ލެއްޕުމާއެކު ލަމްހާ ދޮރުގައި ލެނގިގަތެވެ. އޭނާގެ އަތް މެއާ ދިމާލުގައި ޖައްސާލިއިރު އެހިތް ތެޅެމުން ދިޔައެވެ. އޭނާގެ އެހިތް އެގޮތަށް ތެޅެނީ ހަމައެކަނި ސުހާންއަށްޓަކައެވެ. އެ ހަށިގަނޑުގައި ސުހާންއަށްޓަކައި ވިންދެއް ޖަހަން ފަށައިފިކަން ލަމްހާއަށް ޔަގީންވާން ފެށިއެވެ.\nލަމްހާއަށް ސުހާންދެކެ ލޯބި ވެވުނީއެވެ.. ލަމްހާ ގަބޫލުކުރަން ބޭނުން ނުވިއަސް އޭނާ ސުހާންދެކެ އިންތިހާއަށް ލޯބިވެވިއްޖެއެވެ.\nސުހާންވެސް އޭނާއާމެދު އެފަދަ ގޮތަކަށް ދެކެނީ ބާވައެވެ.. ސުހާންވެސް އޭނާދެކެ ލޯބިވޭބާއެވެ..\nފެންވަރާލައިގެން ނުކުމެ ނިދާ ހެދުން ލައިގެން ލަމްހާ އެނދުގައި އޮށޯތެވެ. ނިދިފައި އޮތް ލީންގެ ނިއްކުރިއަށް ދޮނެއް ދިފައި އޭނާ ދެލޯ މަރާލިއެވެ. ނިދޭތޯ އޮތް ލަމްހާއަށް ނިދޭ ގޮތެއް ނުވިއެވެ. ދެލޯ މަރާލާއިރަށް ފެންނަނީ ސުހާންއެވެ. ސުހާން އޭނާ އެޖެއްސީ ކޮންފަދަ ޖާދޫއެއްގަހެއްޔެވެ.\nލަމްހާ އެކޭ އެއްފަދައިން ސުހާންއަށްވެސް އޮތީ ނުނިދިފައެވެ. ދެފަރާތަށް ފުރޮޅިލަ ފުރޮޅިލަ އޮވެފައި ނުނިދުމުން ސުހާން އެންމެފަހުން އެނދުން ތެދުވިއެވެ. ހުޅުވާފައި ހުރި ކުޑަދޮރު ކައިރީ ސުހާން ހުއްޓުނެވެ. އެންމެ ތަރިއެއްވެސް ފެންނަން ނެތް އަނދިރި އުޑުމައްޗަށް ބަލަހައްޓައިގެން އޭނާއަށް ހުރެވުނެވެ.\nއޭނާގެ ސިކުނޑީގައި އެނބުރެމުން ދިޔައީ ލަމްހާގެ ސޫރައެވެ. އާޒިމް ފަހުން ގުޅާފައި ދިން ހަބަރުން އޭނާ ހުރީ ނުރުހުންވެފައެވެ. އެހިތުގައި ރިހުމެއް ވަނީ އުފެދިފައެވެ.\nލަމްހާއަކީ ވިޝާމް ކުރިން އިންނަން އުޅުނު ކުއްޖާކަން އެނގުމުން ސުހާންގެ ހިތުގައި ހަސަދަވެރިކަމެއް ވަނީ އުފެދިފައެވެ. މައްސަލައަކި އެދެމީހުން ގުޅުމެއް އޮތުމަކުން ނޫނެވެ. މިއަދު ވިޝާމް ފެނުމުން ލަމްހާ ކަންތައް ކުރިގޮތުން ސުހާން ހުރީ ދެރަވެފައެވެ. ލަމްހާ އަދިވެސް ވިޝާމްދެކެ ލޯބި ވަނީބާއެވެ. އަނެއްކާ ލީންއަކީ ވިޝާމްގެ ދަރިއެއްބާވައެވެ. ހައްތަހާވެސް ޖަވާބެއް ބޭނުންވާ ސުވާލުތަކެކެވެ.\nސުހާން އޭނާގެ މޭގައި އަތް އަޅާލިއެވެ. އޭނާއަށް ހަމަ ރަނގަޅަށްވެސް ލަމްހާ ދެކެ ލޯބިވެވިއްޖެއެވެ. ނަމަވެސް ދުލާހަމައަށް ހަގީގަތް ގެންނާނީ ކިހިނެއް ހެއްޔެވެ.\nލަމްހާ ދުވަހަކުވެސް އޭނާގެ ލޯތްބެއް ގަބޫލެއް ނުކުރާނެއެވެ. ސުހާންއަކީ ވިޝާމްގެ އެއްބަފާ ބޭބެ ކަން އެނގުމުން އަދި ވަކިން ގަބޫލެއް ނުވާނެއެވެ. ހަޔާތުގައި ވެވުނު ފުރަތަމަ ލޯތްބަކީ ލިބެން ނެއް އެއްޗެއްކަން އެނގުމުން ސުހާން ހިތުގައި ޖެހުނެވެ.\nޖެހިގެން އައި ދުވަހުގެ ހެދުނެވެ. ރޭގެ ހަތަރުދަމު ނުނިދާ އުޅުމުން ވިޝާމް ހުރީ ތަބީއަތު ގޯސްވެފައެވެ. އެހާ ކަންބޮޑުވެފައި ހުއްޓާ ހަނާއައިސް ކައިރީގައި އިށީނުމުން އިތުރަށް މޫޑު ހަރާބުވިއެވެ.\n"ވިޝާމް.. ކޮންއިރަކުން ދެން އެނބުރި ރާއްޖެ ދާނީ" ހަނާ އަހާލިއެވެ. އޭނާ މިހާރު ބޭނުންވަނީ އެނބުރި ރާއްޖެ ދާށެވެ. ވިޝާމްގެ އަޅާލުން ކުޑަކަމުން އޭނާ ހުރީ ފޫހިވެފައެވެ.\n"އަހަރެން އަދި ދާކަށް ބޭނުމެއް ނޫން.. ހަނާ ބޭނުމިއްޔާ މިއަދުގެ ފުލައިޓުން ފުރައިގެން ދިޔަޔަސް އަހަރެންގެ މައްސަލައެއް ނެތް" ވިޝާމް ބުނެލިއެވެ.\n"ލަމްހާ ފެނުނީމަ ދޯ ވިޝާމް ތިހާ ބަދަލުވީ.. ވިޝާމް އަދިވެސް ލަމްހާދެކެ ލޯބި ވޭދޯ؟" ހަނާ އެހެން އަހާލިއިރު އެ އަޑުގައި ވަނީ ހިތާމައެވެ.\nވިޝާމް އެކަމާ ވަކިއެއްޗެއް ނުބުނުމުން ހަނާއަށް އެނގުނެވެ. ވިޝާމް ލޯބިވަނީ ލަމްހާ ދެކެއެވެ.\n"އަހަރެންދެކެ ނުވެވުނު ލޮއެއްބެ ލަމްހާ ދެކެ ވެވެންވީ ސަބަބެއް އަހަންނަކަށް ނުވިސްނުނު.." ހާނާ ވިޝާމްއާއި ދިމާއަށް ބަލާލިއެވެ. ވިޝާމް ހަނާއަށް ބަލާލީ ދުރު ބެލުމަކުންނެވެ. ކައިވެންޏަށް ދެއަހަރު ފުރުނު އިރުވެސް ހަނާއަށް އަނބެއްގެ ދަރަޖައެއް ވިޝާމް ނުދެއެވެ. އެކަމާ ޝަކުވާ ކުރުމުންވެސް ވިޝާމް އަޅައެއް ނުލައެވެ.\n"މިހާ ހެނދުނާ ބޭކާރު ވާހަކަ ނުދައްކަބަލަ.. އަހަރެން މިހުރީ ވަރަށް ބޮލުގަ ރިއްސާތި" ވިޝާމް މިހެން ބުނެފައި ދުރަށް ހިނގައިގަތެވެ.\nކޫބެކްގައި ހުންނަން ބޭނުން ނުވިއަސް ވިޝާމް އެކަނި ދޫކޮއްލާފައި ހަނާ ދާކަށް ބޭނުމެއް ނޫނެވެ. ނޫނީ ވިޝާމް އޭނާއަށް އެއްކޮށް ގެއްލިދާނެއެވެ. އެދެމީހުން ދެމެދު އޮތީ މަޖުބޫރީ ކައިވެންޏެއް ނަމަވެސް މިހާރު ހަނާ ވިޝާމްދެކެ ލޯބިވެއެވެ.\nއާދައިގެ މަތިން މިއަދުވެސް ސުހާން އިނީ މަންމަ ކައިރީގައެވެ. އެލީޒާ މިއަދު ކުރިއަށްވުރެ ރަނގަޅެވެ. ކުޑަކޮށް ވާހަކަ ދައްކާ އުޅެއެވެ.\n"ހިނގާ އެއްޗެއް ކާލަން ދޯ.. މިހާރު އެއްޗެއް ކޭފަހުން ވަރަށް ގިނައިރު ވެއްޖެ" ސުހާން އެހެން ބުނެފައި ތަށިތަކުގެ މަތި ނަގަން ފެށިއެވެ.\nގަމީހުގެ އަތް އުޅަން ބޯއްޓާ ހަމައަށް އޮޅާލާފައި އޭނާ ގޮނޑި ކައިރި ކޮއްލިއެވެ. އެވަގުތު އެކޮޓަރި ދޮރު ހުޅުވާލާފައި ވަނި ސިއާއެވެ.\n"ބޮސް.. މިއައީ ދައްތަގެ ހާލު ބަލާލަން" ސިއާ ވަރަށް ތުއިވެލާފައި ބުނެލިއެވެ. ސުހާން ހީލާފައި އެނދުކައިރިން ދުރަށް ޖެހިލިއެވެ. ސިއާ ފެނުމުން އެލީޒާވެސް ހުރީ ވަރަށް އުފަލުންނެވެ. ސިއާ އާއި އެލީޒާ ވާހަކަ ދައްކަން ތިބިއިރު ސުހާން ހުރީ ދުރުގައި ލެޕް ހިފައިގެންނެވެ.\nސުހާންގެ މަންމައަށް ސިއާ ވަރަށް ކަމުދެއެވެ. އަބަދުހެން ސިއާގެ ރަނގަޅު ވާހަކަ އެލީޒާ ސުހާން ގާތު ކިޔައެވެ. ނުސީދާކޮއް ސިއާއާ ގުޅޭށޭވެސް ކިޔައެވެ. ނަމަވެސް ސުހާން ނޭނގޭ ކަމަށް ހަދައިގެން ހުންނަނީއެވެ. ސުހާންއަކަށް ސިއާ ކަމަކު ނުދެއެވެ. ހަމައެކަނި މުސްލިމަކަށް ނުވުމަކުން ނޫނެވެ. އޭނާގެ އުޅުމާއި ހެދުން އަޅާ ގޮތެއްވެސް ސުހާންއަކަށް ކަމަކު ނުދެއެވެ.\nއޭނާގެ ހަޔާތުގައި ގަޔާވާ ކަހަލަ ސިފަތަކެއް ހުރި ހަމައެކަނި ކުއްޖަކީ ލަމްހާއެވެ. ލަމްހާ ފެނުނު ފަހުން އެހެން އަންހެން ކުއްޖަކާ ދިމާއަށް ބަލާލަންވެސް އޭނާ ބޭނުމެއް ނޫނެވެ.\n"ސުހާން ދޭބަލަ ސިއާ ގެއަށް ލައިދޭން.. " އެލީޒާ ބަލި އަޑަކުން ބުނެލިއެވެ.\nމަންމަ ބުނުމުން އިންކާރު ކުރާކަށް ސުހާންއަކަށް ނުކެރުނެވެ.\n"އަހަރެންގެ ޝިފްޓު ގަޑި ޖެހެނީ.. ރޯޔަލް ޑިނާއަށް އަހަރެން ގެންގޮސްދީ" ސިއާ ބުނެލިއެވެ.\n"ސީޓު ބެލްޓު އަޅުވާ" ސުހާން ބުނެލިއެވެ.\n"އަޅެ.. ނުވިއޭ.. ހީވަނީ ތާށިވެފަ ހުރިހެން.. ބޮސް މީތި އަޅުވަ ދީބަލަ" ގަސްތުގައި ސިއާ ސީޓު ބެލްޓު ނޭޅުނު ކަމަށް ހެދުނީއެވެ. ސުހާންއާ ގާތްވެވޭނެ ފުރުސަތަކަށް އޭނާ ހުންނަނީ ބަލަބަލަ އެވެ.\nސުހާން ކުޑަކޮށް ކައިރި ވެލާފައި ސީޓު ބެލްޓަށް ދަމާލިއެވެ. ސިއާ ހީކުރި ވަރަށްވުރެ ސުހާން ހުރީ އޭނާއާ ދުރުގައެވެ. އޭނާ ސިއާއާ ދިމާއަށް ބަލާވެސް ނުލައެވެ. ސިއާ އަކީވެސް ހަޑި ކުއްޖެއް ނޫނެވެ. އެއީ މިހާރު އެހެން ފިރިހެނެއް ނަމަ އެފަދަ ފުރުސަތުގެ ބޭނުން ނުރަނގަޅުކޮށް ހިފީހެވެ. ނަމަވެސް ސުހާން އޭނާއަށް އެއްވެސް ޝައުގުވެރިކަމެއް ނުހުންނާތީ ސިއާ ހިތް ހަމަ ނުޖެހުނެވެ.\nސުހާން ކާރު މަޑުކޮއްލީ ތަންކޮޅެއް ދުރުގައެވެ. އެވަގުތު މަގުގެ އެއްފަރާތުން ހިނގާފައި އައި ލަމްހާއަށް ސުހާންގެ ކާރު ފެނުނެވެ. ސިފްޓު ގަޑި ނުޖެހި ވަގުތު ކޮޅެއް އޮތުމުން ސުހާންއާ ވާހަކަ ދައްކާލަން ލަމްހާ ބޭނުންވިއެވެ. ނަމަވެސް އެދިމާއަށް ހިނގައި ގަތްތަނާ ކާރުން ފޭބި ސިއާ ފެނިފައި ލަމްހާގެ ފިޔަވަޅު ހުއްޓުނެވެ.


Adu ahan vee Jabir ge mi vaahakathah\nއަޑުއަހަންވީ ޖާބިރުގެ މި ވާހަކަތައް\nކާށިދޫ ދާއިރާގެ މެންބަރު އަދި މަޝްހޫރު ވިޔަފާރިވެރިޔާ އަބްދުﷲ ޖާބިރު: މުހިންމު ވަރަށް ގިނަ ވާހަކަތައް ވިދާޅުވެ ދެއްވާ -- އަވަސް ފޮޓޯ\nކާށިދޫ ދާއިރާގެ މެންބަރު އަދި ޔޮޓް ޓްއާސްގެ ޗެއާމަން އަބްދުﷲ ޖާބިރަކީ ކާމިޔާބު ވިޔަފާރިވެރިއެކެވެ. ދަތިތަކާއި އުނދަގޫތަކާ ކުރިމަތިލައްވާ އެކަންކަން ބަލި ކުރައްވާ ކާމިޔާބު ހޯއްދަވާފައިވާ ބޭފުޅެކެވެ. އެކަމުގެ އެންމެ ސާފު ހެއްކަކީ މިހާރު އޭނާ ފުރުއްވާ ކާށިދޫ ދާއިރާގެ ގޮނޑި ހޯއްދެވުމަށް ކުރެއްވި މަސައްކަތްޕުޅެވެ. މުޅި ރާއްޖެއާހެން ހަނގުރާމަ ކުރައްވާ ކާށިދޫ ދާއިރާގެ މެންބަރަކަށް އިންތިހާބުވެވަޑައިގެންނެވީ އެ ގޮނޑި މި ދައުރުގައި ފުރުއްވާނީ އޭނާކަން ތަކުރާރުކޮށް ވިދާޅުވަމުންނެވެ. އެ ވާހަކައެއް ނޫނެވެ. ޖާބިރަކީ ކުޅަދާނަ ވާހަކަ ދެއްކުންތެރިއެކެވެ. އޭނާގެ ދުލުގެ ފަސޭހަ ކަމާއެކު މަޖިލީހާއި ޓީވީ އަދި ރޭޑިއޯ ޝޯތަކުގައި ދައްކަވާ ވާހަކަތަކަށް އެންމެންގެ ޝައުގުވެރިކަން ހުއްޓެވެ. ނަމަވެސް ބައެއް މީހުން އެ ވާހަކަތައް އަޑުއަހާލަނީ މޮޅު ވާހަކައެއް އަޑުއަހާލުމުގެ ޝައުގުވެރި ކަމުގައެވެ. އަނެއް ބަޔަކު ޖާބިރުގެ ވާހަކަތަކަށް ހުއްޓެނީ އެ ވާހަކަތަކުގައި ހުންނަ ސަމާސާއިން ހީނލާ އުފާވެރިކަން ހޯދާށެވެ.\nނަމަވެސް ޖާބިރުގެ ބައެއް ވާހަކަފުޅުތަކަކީ މިއަށްވުރެ މާފުންކޮށް ވިސްނާލަން މުހިންމު ވާހަކަތަކެކެވެ. ޒުވާނުންނަށް މުހިންމު މެސެޖްތަކެއް ލިބޭނެ ވާހަކަތަކަކަށް ބައެއް ވާހަކަތައް ވެއެވެ. އޭނާގެ ކުޑައިރުގެ ދިރިއުޅުއްވުމާއި ކުރިމަތިވެވަޑައިގެންނެވި ގިނަ ބޮޑެތި ގޮންޖެހުންތަކާއި އަދި މިއަދު އެ ހުންނެވި ހިސާބަށް ވަޑައިގެންނެވުމަށް ކުރެއްވި ދަތުރަކީ ޝައުގުވެރި ވާހަކަތަކެކެވެ. އަދި މިއަދުގެ ހަގީގީ ހާލަތާއި ގުޅޭގޮތުން ޖާބިރު އެ ދައްކަވާ ވާހަކަތަކަކީ މިހުރިހާ ކަމަކަށްވުރެ މާ މުހިންމުކަން ބޮޑު ވާހަކަތަކެކެވެ. ޖާބިރުގެ ކިބައިން ދިވެހިން އަހަންވީ އެ ވާހަކަތަކެވެ.\nއެމްވީޕްލަސް އަށް ޖާބިރު ދާދި ފަހުން ދެއްވި އިންޓަވިއަކީ އެފަދަ އިންޓަވިއުއެކެވެ. ޖާބިރުގެ އެ އިންޓަވިއު އޭނާ ނިންވާލައްވަނީ އޭނާ ދެއްކެވި ވާހަކަތައް ޒުވާނުން ކޮންމެހެންވެސް އަޑުއަަހަން ޖެހޭނެ ކަމަށް ވިދާޅުވަމުންނެވެ. އެއީ ވަރަށް ބޮޑު ހަގީގަތެކެވެ. ބައެއް ފަހަރު ވަރަށް ޖޯޝާ ފޯރީގައި ދައްކަވާ ސިޔާސީ ބައެއް ވާހަކަތައް ދޫކޮށް އަޑުއަހަންވީ ޖާބިރުގެ މި ވާހަކަތަކެވެ. ފައިދާއެއް ކުރާނެ އެވެ. ނޫންނަމަ ހަގީގަތާމެދު ވިސްނާލަން ކޮންމެވެސް ވަގުތުކޮޅެއް ލިބޭނެ އެވެ.\nފުރަތަމަ ޖާބިރު ވިދާޅުވެ ދެއްވަނީ އޭނާ އުހަށް ވަޑައިގެންފައިވާ ޓޫރިޒަމް ވިޔަފާރީގެ ތެރެއަށް ވެންނެވި ގޮތެވެ. ކުޑަ ސިޓީ ނުހެއްދިގެން މާލޭ ފަޅުގައި އެތަށް ދުވަހަކު ރަށު އޮޑީގައި އޮންނެވުމަށް ފަހު މާލެއަށް ފޭބުމުގެ ފުރުސަތު ލިބިވަޑައިގެން މާލޭގައި އުޅުއްވީ ގެއެއްގައި "ނޯކިރީ" ކުރައްވާށެވެ. ބައެއް ފަހަރަށް އެއީ ޑެލިވަރީ ބޯއީ އެކެވެ. ބައެއް ވަގުތު މަގުމަތީ އުޅުއްވަނީ "ލޮލީ" ވިއްކާށެވެ.\nޖާބިރު ވިދާޅުވި ގޮތުގައި މަންމައަށް ގާތްގާތުގައި ބޭފުޅުން ލިބިވަޑައިގަންނަވަމުން ގެންދެވި އެވެ. އާއިލާއަށް ހަރަދު ކުރާނެ މީހަކަށް ބޭނުންވެ ވަޒީފާއަށް ނިކުމެ އާމްދަނީ ހޯދަން ޖެހޭ އާއިލާގެ އިސް މީހަކަށް ހުންނެވީ އޭނާ އެވެ. އެހެންވީމަ ވަރަށް ޅަ އުމުރެއްގައި ވަޒީފާއެއް އަދާކުރައްވަން ޖެހިވަޑައިގަތެވެ. ހިތްވަރާއެކު ފެށި ދަތުރުން ޓޫރިޒަމް ވިޔަފާރީގެ ތެރެއަށް ފުރަތަމަ ވެންނެވީ ސްވެނިއާ ވިއްކާ މީހެއްގެ ގޮތުގައެވެ. ދެން ރިސޯޓެއްގެ ކުނިކަހާ މީހެއްގެ ވަޒީފާއެވެ. އެންމެ ޓޮޕަށްވެސް ވަޑައިގެންނެވިއެވެ. މިއަދު އެއީ ރިސޯޓް އޯނަރެކެވެ. އަދި ރިސޯޓް ތަރައްގީކޮށް ވިއްކަވާ ބޭފުޅެކެވެ.\n"މާލެ އައިސް އުޅުނުއިރު ޓޫރިޒަމަށް ވަންނަން އިންޓްރަސްޓް ނެގީ. އެގޮތުން ޓެސްޓް ފިހާރަތަކުގައި އުޅުމާއި ރިސޯޓްތަކުގައިވެސް އުޅުމާއި އެއީ ކުނިކަހާ ވަޒީފާތަކުން ފެށިގެން ގޮސް ޓްރެއިން ލެވެލްގައި އުޅުނީ. އެއީ އެވަގުތު އާމްދަނީއެއް ލިބެން އޮތް ގޮތަކީ އެއީ ކަމުގައިވާތީ. އެހެން ގޮސް އެކިއެކި ކުދިކުދި ވިޔަފާރިތައް ކުރަމުން ކުރަމުން ގޮސް... އެންދެރި އޮއްފަތިވެސް ވިއްކަނީ، ބޮލިވެސް ވިއްކަނީ، ދޯނި ފަހަރު ކަހަލަ ސްވެނިއާ އައިޓަމްސް ވިއްކަނީ. ދެން އޭގެން ކޮންމެވެސް އާމްދަނީއެއް ހޯދަމުން ރިސޯޓް ވަޒީފާއަށް ގޮސް އެންމެ މަތީ މަގާމާ ހަމައަށްވެސް ދެވުނު. މިހާރު މިއީ ރިސޯޓް އޯނަރެއް. ރިސޯޓް ޑިވެލޮޕްކޮށް ވިއްކަނީ،" ޖާބިރު ވިދާޅުވިއެވެ.\nއަލިދޫ އާއި ވަޓަވައްރިހާގެ އިތުރުން ދޮންވެލި ރިސޯޓާއި ރިބޮންސަން ރިސޯޓް ވުޖޫދަށް ގެންނެވީ ޖާބިރެވެ.\n"ސެލްފް މޭޑް މީހެއްގެ ގޮތުގައި މިހިސާބަށް އާދެވުނީ ނިކަން ހިތްވަރު ކޮށްގެން،"\nވިޔަފާރިވެރިޔާ އަބްދުﷲ ޖާބިރު މިދިޔަ އަހަރު އަވަސް އޮފީހަށް ކުރެއްވި ޒިޔާރަތެއްގެ ތެރެއިން --\nއިންޓަވިއުގައި ޖާބިރުގެ އެންމެ ޝައުގުވެރި ވާހަކަތައް އައީ އޭގެ ފަހުންނެވެ. ޖާބިރު އެ ވިދާޅުވެ ދެއްވީ އާ ވާހަކަތަކެއް ނޫނެވެ. ނަމަވެސް އެއީ އެންމެންގެ ލޮލަށް ފެންނަ ނަމަވެސް ސިކުޑިއާ ހަމައަށް ގެނެސް ވިސްނާނުލެވި އޮތް ކަންތައްތަކެއްގެ ވާހަކައެވެ. ޒުވާނުން މި ވާހަކަ އަޑު އަހަން ޖެހެނީ އެހެން ވެގެނެވެ. ޔަގީނުންވެސް އޭރުން ކުރިމަތީ މަންޒަރުވާ ހަގީގަތްތަކާމެދު ވިސްނާލަން ހިސާބަކަށް ފުރުސަތު ލިބޭނެއެވެ.\n"ފުރަތަމަ ކަމަކީ ހެނދުނު ހޭލުން. ފަތިސް ނަމާދަށް ހޭލުން. ދެވަނަ ކަމަކީ ކޮފީ ބޮއެ ނިމުނީމަ ހުއްޓާލުން. އަޗާ ތަޅަން ނުތިބެ ހިތްވަރު ކުރުން، ރިސްކު ނެގުން. ހިސާބު ޖަހައިގެން ކަންތައް ކުރުން. މަސައްކަތް ކުރުން. ސިންގަޕޫރު މީހުން ކަންކުރާ ސްޓައިލަށް ކަންކުރުން. މަސައްކަތް ކުރަންވީ. މަސައްކަތްތެރި އުފެއްދުންތެރި ބަޔަކު ބޭނުމީ،" ޒުވާނުންވާން ޖެހެނީ ކޮންކަހަލަ ބަޔަކަށް ކަމަށް ވިދާޅުވެ ޖާބިރު ފެއްޓެވިއެވެ.\nޖާބިރު ވިދާޅުވި ގޮތުގައި ދިވެހިން ޒުވާނުންގެ ދިރިއުޅުން މިއަދު ހުރީ ދެރަވެ ކަންބޮޑުވާންޖެހޭ ފަދަ ހާލަތެއްގައެވެ. ދުވާލު އޮންނަނީ ނިދުމެވެ. ރޭގަނޑު ހޭލާ ކޮފީތަކުގައެވެ. ކޮފީއެއް ބޮއެ ނިމުމުން ކޮފީ މޭޒު ދޫކޮށް ދިއުމެއް ނެތެވެ. ފައިދާއެއް ނެތް ބޭކާރު ވާހަކަތަކާއި ސަމާސާ ވާހަކަތަކުގައި ހޭދަކުރަނީ މަދަކު ބައިވަރު ވަގުތެވެ. އެކަމުގެ ސަބަބުން ޒުވާން ޖީލު ކަންނެތް ވެއްޖެ އެވެ. ފަތިސް ނަމާދަށް ހޭލާ މަސައްކަތް ފެށުމެއް ނެތެވެ. ޖާބިރުގެ ބަހުންނަމަ ގިނަ ދިވެހިންނަށް އިރުއަރަނީ ބެންކުތައް ބަންދު ކުރީމައެވެ. މާނައަކީ މެންދުރުން އެނބުރުގެ ކުރިން ހޭލާ އުޅޭ ބަޔަކު ނެތެވެ.\n"ވިޔަފާރި ކުރާށޭ ކިޔާފައި އެންމެން ގޮސް ކޮފީ ބޯން ރެއާ ދުވާލު ތިބެފައި އައިމަ ކަމަކު ނުދާނެ. ކަންނެތްކަން ބޮޑީ. ރޭގަނޑު ހޭލާ ތިބުން ދޫކޮށްލަންވީ. ދުވާލު މަސައްކަތަށް ނިކުންނަންވީ. ފަސްގަނޑި ބައިގައި އަޅުގަނޑުމެން ތެދުވަން. ފަތިސް ނަމާދު ގަޑިއަށް ހޭލާ އަޅުގަނޑުމެން ތިބޭނީ. މަސައްކަތުގައި ޓައިމްގައި. ރޭގަނޑު ކޮންޓްރެކްޓެެއް ކަމެއް ކުރަންވެއްޖިއްޔާ ތިބެންވީ ހޭލާ. އަޅުގަނޑުމެންގެ ހާލަކީ ފުރަތަމަ ތެދުވަނީ ބެންކު ބަންދު ކުރީމަ. އެހެންވީމަ ބެންކު ހުޅުވަންވީ ރޭގަނޑުތޯ. ނުވައެއް ޖަހާއިރު ހުޅުވަންވީ ބެންކުތޯ،" އަދުގެ ހަގީގަތް ސާފުކޮށް ނިއުޅައިދެއްވަމުން ސާދާ ބަސްތަކަކުން ޖާބިރު ސުވާލު ކުރެއްވިއެވެ.\nޑީއާރުޕީގެ ލީޑަރު، ކާށިދޫ ދާއިރާގެ މެންބަރު އަބްދުﷲ ޖާބިރު -- ފޮޓޯ: މަޖިލީސް\nފުރަތަމަ ކަމަކީ ހެނދުނު ހޭލުން. ފަތިސް ނަމާދަށް ހޭލުން. ދެވަނަ ކަމަކީ ކޮފީ ބޮއެ ނިމުނީމަ ހުއްޓާލުން. އަޗާ ތަޅަން ނުތިބެ ހިތްވަރު ކުރުން، ރިސްކު ނެގުން. ހިސާބު ޖަހައިގެން ކަންތައް ކުރުން. މަސައްކަތް ކުރުން. ސިންގަޕޫރު މީހުން ކަންކުރާ ސްޓައިލަށް ކަންކުރުން. މަސައްކަތް ކުރަންވީ. މަސައްކަތްތެރި އުފެއްދުންތެރި ބަޔަކު ބޭނުމީ\nއަބްދުﷲ ޖާބިރު | ޔޮޓް ޓްއާސްގެ ޗެއާމަން\nއޭނާ ވިދާޅުވި ގޮތުގައި ދިވެހިންނަށް އޮތް އެންމެ ބޮޑު ނިކަމެތި ކަމަކީ ރާއްޖޭގައި ހަރުދަނާ ވޯކް ފޯސްއެއް ނެތުމެވެ. ހިތްވަރު ހުރި މަސައްކަތްތެރިން ނެތުމެވެ. ކޮންމެ ކަމަކަށް ބޭރުން މީހުން ގެންނަން ޖެހުމެވެ. ދިވެހިންނަށް ހާއްސަ އެއްވެސް މަސައްކަތެއް މިއަދު ނެތުމެވެ. ޒަމާނުއްސުރެ ދިވެހިން ކުރަމުން އައި އެތަށް މަަސައްކަތުން މުޅީން އަތް ދުރަށްލާ އެ މަސައްކަތްތަކުގެ ކޮންޓްރޯލް ބިދޭސީންނަށް ދޫކޮށްލުމެވެ. އެކަމުގެ ސަބަބުން ދިވެހި އިގްތިސާދު ތިޔާގި ކޮށްލަން ހުރި ހުރިހާ ފައިސާއެއް ބޭރުވެގެންދާ ކަމެވެ.\n"އެހެންވީމަ މިރާއްޖޭގެ އެންމެ ބޮޑު ނިކަމެތި ކަމަކީ ދިވެހިންނަށް އަންޑަސްޓޭންޑް ވަނީ ތިމަންނަމެންގެ ސީރިއަސް ވޯކް ފޯސްއެއް މިތާނގައި އޮންނަން އެބަޖެހޭކަން. އެއީ މިތާ އެންމެ ބޮޑު މައްސަލައަކީ. ބޭރުން މީހުން ގެންނަން މި ޖެހެނީ. ކުރާ މަސައްކަތުގެ ލާރިކޮޅު މިދަނީ ރާއްޖެއިން ބޭރަށް. ދިވެހިން މަސައްކަތް ކުރާށޭ. ކޮންމެވެސް ތިމާގެ މީހާ ގުޅައިގެން ސަރުކާރުން ވަޒީފާއެއް ހޯދައިގެން ގޮސް ކޮފީ ބޯން އިނުމުގެ ބޭނުމެއް ނެތެއްނު. ގައުމަށް އުފެެއްދުންތެރި ޒުވާން ޖީލެއް އޮންނަން އެބަޖެހޭ. އަޅުގަނޑަށް ޔަގީން ޒުވާނުން އަޑުއަހަން ޖެހޭނެކަން އަޅުގަނޑު މިދައްކާ ވާހަކަ،"\nވިޔަފާރި ކުރާށޭ ކިޔާފައި އެންމެން ގޮސް ކޮފީ ބޯން ރެއާ ދުވާލު ތިބެފައި އައިމަ ކަމަކު ނުދާނެ. ކަންނެތްކަން ބޮޑީ. ރޭގަނޑު ހޭލާ ތިބުން ދޫކޮށްލަންވީ. ދުވާލު މަސައްކަތަށް ނިކުންނަންވީ. ފަސްގަނޑި ބައިގައި އަޅުގަނޑުމެން ތެދުވަން. ފަތިސް ނަމާދު ގަޑިއަށް ހޭލާ އަޅުގަނޑުމެން ތިބޭނީ. މަސައްކަތުގައި ޓައިމްގައި. ރޭގަނޑު ކޮންޓްރެކްޓެެއް ކަމެއް ކުރަންވެއްޖިއްޔާ ތިބެންވީ ހޭލާ. އަޅުގަނޑުމެންގެ ހާލަކީ ފުރަތަމަ ތެދުވަނީ ބެންކު ބަންދު ކުރީމަ. އެހެންވީމަ ބެންކު ހުޅުވަންވީ ރޭގަނޑުތޯ. ނުވައެއް ޖަހާއިރު ހުޅުވަންވީ ބެންކުތޯ\nއަބްދުﷲ ޖާބިރު އަވަސްގެ ހެނދުނު ޝޯގައި ވާހަކަދައްކަވަނީ --\nޖާބިރު ވިދާޅުވީ ކޮންމެ ހާލަތަކާއެކުވެސް ކާމިޔާބު ހޯދޭނެ ކޮންމެވެސް ފޯމިއުލާއެއް އޮންނާނެ އެވެ. ބޭނުންވަނީ ހިތްވަރެވެ. ގަދަ ހިތްވަރެވެ. މަސައްކަތް ކުރުމެވެ. ބުރަ މަަސައްކަތް ކުރުމެވެ. މަސައްކަތަށް ހާއްސަވެފައި އޮތް ދުވާލު އެކަމުގައި ހޭދަކުރުމެވެ.\nއެގޮތަށް މަސައްކަތް ކުރެއްވުމުން އޭނާއަށް އާދެވިފައިވާ ހިސާބާމެދު ވަރަށް ބޮޑަށް ހިތްޕުޅު ހަމަޖެހިފައިވަޑައިގަންނަވާ ކަމަށް ވިދާޅުވިއެވެ.\n"ހިތާމަވެރި ކަންތައްތަކީ ވިޔަފާރީގައި އޮންނަ ކަމެއް ނޫން. ވިޔަފާރީގައި އޮންނާނީ ރިސްކު ނެގުން. ވިޔަފާރީގައި ނޯންނާނެ އިމޯޝަންސް އެއް. ބިޒްނަސް ގޯސް ނަންބަރާސް. އެހެންވީމަ ނަންބަރުން ބަލާއިރުގައި ޔޮޓް ޓްއާސް ކުންފުނި އޮތީ ރަނގަޅު ހާލަތުގައި. ވިޔަފާރިއާ ސިޔާސީ ކަންތަކުގައި އިމޯޝަން އެއް ނޯންނާނެ،" ޖާބިރު ވިދާޅުވިއެވެ.\nދިވެހިން ހިމެނޭހެން މުޅި ދުނިޔެ ހުއްޓުވާލި ކޮވިޑްގެ ބަލިމަޑުކަމުގެ މިދިޔަ އެއް އަހަރުވެސް ޖާބިރު ވިދާޅުވި ގޮތުގައި އޭނާ ނުހުއްޓެއެވެ. ކިތަންމެ ރަށެއްގެ. މަސައްކަތް ފެއްޓެވިއެވެ. ބައެއް ރަށްރަށް ވިއްކާލެއްވުމަށް އެތަށް ބަޔަކާއެކު ކާމިޔާބު ނެގޯޝިއޭޝަންތައް ހިންގުނެވެ. ވިޔަފާރީގައި އުހަށް ވަޑައިގަތުމަށް ކޮންމެ ވަގުތަކީވެސް ހިތްވަރާއެކު މަސައްކަތް ކުރަން ޖެހޭ ވަގުތެކެވެ. އެ ވިސްނުމުގައި މަސައްކަތް ކޮށްފިނަަމަ ކުރިއަށް ދެވޭނެކަން ކޮވިޑްގެ ބަލިމަޑުކަމުން މާބޮޑަށް ސާފުކޮށްދީފި ކަމަށްވެސް ވިދާޅުވިއެވެ.\nރައްޔިތުންގެ މަޖިލިސް އަބްދުﷲ ޖާބިރު އިގްތިސޯދު


Huawei ah China inn ithuru thuhumatheh | Mihaaru\nވާވޭ އަށް އެމެރިކާގެ އިތުރު ތުހުމަތެއް\n26 ޖޫން 2020 - 08:302comments\nޗައިނާގެ ފޯނު ކުންފުނި ވާވޭގެ މައްޗަށް ކުރިން ވެސް ތުހުމަތުތަކެއްކޮށް ބްލެކްލިސްޓަށް ވެސް އެރުވުމަށް ފަހު އެމެރިކާ އިން އަނެއްކާ ވެސް ވާވޭ އަށް އިތުރު ތުހުމަތަކެއްކޮށްފި އެވެ.\nއެމެރިކާގެ ޑިފެންސް ޑިޕާޓްމަންޓް ޕެންޓަގަނުން ބުނި ގޮތުގައި ވާވޭ އަކީ ސީދާ ޗައިނާގެ އަސްކަރިއްޔާގެ ދަށުން ހިންގާ ނުވަތަ އެތަނުން ވާގިދީގެން ހިންގާ ކުންފުންޏެކެވެ. މި ތުހުމަތުކޮށްފައި ވަނީ 5ޖީ ނެޓްވޯކް ބިނާކުރުމުގައި އެމެރިކާ އިން ދާދި ފަހުން ލުއެއް ދޭން ނިންމާފައި ވަނިކޮށެވެ.\nވާވޭއާ އެކު އެމެރިކާ އިން ވަނީ ޗައިނާގެ އިތުރު ބޮޑު 20 ކުންފުންޏަކަށް އެ ތުހުމަތުކޮށްފަ އެވެ. އޭގެ ތެރޭގައި ވީޑިއޯ ސަވިލެންސް ކުންފުނި ހިކްވިޝަނާއި ޗައިނާ ޓެލެކޮމާއި ޗައިނާ މޮބައިލްގެ އިތުރުން އޭވިއޭޝަން އިންޑަސްޓްރީ ކޯޕަރޭޝަން އޮފް ޗައިނާ (އެވިކް) ހިމެނެ އެވެ. އެމެރިކާ އިން ބުނާ ގޮތުގައި އެ ކުންފުނިތަކުން ޗައިނާގެ އަސްކަރިއްޔާ އަށް އެކި ބާވަތުގެ ޓެކްނޮލޮޖީ ފޯރުކޮށްދީ، ގައުމުތަކުގެ ސަލާމަތަށް ނުރައްކާކުރަން އެހީތެރިވެ އެވެ.\nޗައިނާގެ ކުންފުނިތަކަށް މިފަދަ ތުހުމަތުތަކެއް ކުރުމަށް ފަހު، އެމެރިކާ އިން ވަނީ ދުނިޔޭގެ އެހެން ގައުމުތަކުން ވެސް ވާވޭ އާއި ޗައިނާގެ ކުންފުނިތަކަށް ފިޔަވަޅު އަޅަން ގޮވާލައިފަ އެވެ. އޭގެ ތެރޭގައި އިނގިރޭސިވިލާތް ހިމެނެ އެވެ.\nމިދިޔަ އަހަރު އެމެރިކާ އިން ވަނީ މިފަދަ ތުހުމަތުތަކެއް ޗައިނާގެ ބައިޓްޑާންސުން ހިންގާ މަޝްހޫރު ސޯޝަލް އެޕް ޓިކްޓޮކަށް ވެސް ކޮށްފަ އެވެ. އަދި މި މައްސަލާގައި އެ ކުންފުނީގެ ވެރިންތަކެއް ގާނޫނު ހަދާ މަޖިލީހުގެ ސަލާމަތީ ކޮމިޓީ އަށް ހާޒިރުކޮށް ސުވާލުކުރަން އުޅުމުން އެކަމަށް އެކަށީގެންވާ އެއްބާރުލުމެއް ވެސް ދީފައި ނުވާ ކަމަށް ބުންޏެވެ.\nއެކަމަކު މި މަހުގެ 1 އިން ފެށިގެން ބައިޓްޑާންސްގެ ސީއޯއޯގެ މަގާމާއި ޓިކްޓޮކްގެ ސީއީއޯގެ މަގާމާ އެމެރިކާގެ ރައްޔިތެއް ކަމަށްވާ ކޭވިން މޭޔާ ހަވާލުވުމާ ގުޅިގެން އެމެރިކާގެ ގާނޫނު ހަދާ މަޖިލީހުގެ ރިޕަބްލިކަން ޕާޓީގެ މެމްބަރުތަކެއް ވަނީ ޓިކްޓޮކް ޖަވާބުދާރީކުރުވަން އަލުން މަސައްކަތް ފަށާނެ ކަމަށް ވިދާޅުވެފަ އެވެ.\nTiktokaai China sarukaaarakaa gulhumeh neiy: ByteDance\nއިތުރު ލިޔުންތައް ޗައިނާ ވާވޭ އެމެރިކާ\nވާވޭގެ އޯއެސް އަންނަ އަހަރު ސްމާޓްފޯނުތަކަށް\nއެމެރިކާ އިން ވާވޭ އަށް ކުޑަ ލުޔެއް\n5ޖީން ޗައިނާ ބާކީކޮށްލަން 10 ގައުމެއްގެ އިއްތިހާދެއް


Luthufaru ge marah2meehaku inkaaru; Shareeaiy kuriah | Mihaaru\nލުތުފަރުގެ މަރުގެ ދައުވާއަށް ދެ މީހަކު އިންކާރު؛ ޝަރީއަތް ކުރިއަށް\nޅައިމަގު: އެރަށު ބޯޓެއްގައި މަސައްކަތްކުރި ބިިދޭސީއެއް ކަމަށް ލުތުފަރުގެ މަރުގެ މައްސަލާގައި ތިން މީހަކަށް ދައުވާ ކުރޭ -- ފޮޓޯ/ސޯޝަލް މީޑިއާ\nބަންގްލާދޭޝް މީހެއް ކަމަށްވާ ލުތުފަރު، ށ. ޅައިމަގު ބޯޓެއްގެ ތެރޭގައި މަރާލުމަށް ފަހު ކަނޑުފެއްތި ކަމަށް ބުނާ މައްސަލާގައި ދައުވާލިބޭ ދެ މީހަކު ދައުވާއަށް އިންކާރުކޮށް، އަދި އެ ދެ މީހުންގެ ބައި ކުރިއަށް ގެންދެވޭނެ ކަމަށް ކްރިމިނަލް ކޯޓުން މިއަދު ނިިންމައިފި އެވެ.\nމިދިޔަ އަހަރުގެ އޭޕްރީލް މަހު ގެއްލިގެން ހޯދަމުން ދަނިކޮށް ލުތުފަރުގެ ހަށިގަނޑު ފެނުނީ ޅައިމަގު ކަނޑު ބޭރަށް ފައްތާފައި ވަނިކޮށެވެ. ފެނުނުއިރު ކަށިތައް ފިޔަވައި އިތުރު އެއްޗެއް ނެތެވެ. އެ މައްސަލާގައި ދައުލަތުން ދައުވާ ކުރަނީ ބަންގްލަދޭޝްގެ ތިން މީހުން ކަމަށްވާ އަލަމިން އާއި ނޫރުލް އިސްލާމް އާއި އެމްޑީ އަހްތަރުގެ މައްޗަށެވެ. އިއުތިރާފް އެއްބަސްވުމެއްގެ ދަށުން އެ ތިން މީހުން އެކަމަށް ކުރިން އެއްބަސްވުމަށް ފަހު ކޯޓުގައި ދައުވާއަށް އިންކާރު ކުރުމުން ދައުލަތުގެ އެދުމުގެ މަތިން ތަހުގީގު ފުރިހަމަކޮށް، އަލުން ވަނީ ކޯޓަށް ހުށަހަޅައިފަ އެވެ.\nތަހުގީގު ނިންމުމަށް ފަހު އަލުން ތިން މީހުންނަށް ދައުވާ ކުރުމުން މިއަދު ބޭއްވި އަޑުއެހުމުގައި ދައުލަތުން އިއްވި ދައުވާގައިވަނީ ލުތުފަރު މަސައްކަތްކުރި ޅައިމަގު ބޯޓުގެ ތެރޭގައި އަލަމިން އާއި ލުތުފަރާ ދެމެދު ހިނގި ހަމަނުޖެހުންތަކެއްގައި ބޯޓު ތެރެއަށް ލުތުފަރު ވައްޓާލުމަށް ފަހު އަލަމިން އާއި ނޫރުލް އިސްލާމާއި އެމްޑީ އަހްތަރު ބައިވެރިވެގެން ލުތުފަރުގެ ކަރުގައި ހިފައި ނޭވާ ހާސްކޮށްގެން އޭނާ މަރާލި ކަމަށެވެ. އަދި އެއަށް ފަހު ޅައިމަގުގެ ކަނޑު ބޭރުން 200 ފޫޓު ދުރަށް ލުތުފަރުގެ ހަށިގަނޑު ކަނޑުފެއްތި ކަމަށާއި އެކަމަށް އެ ތިން މީހުން ވެސް އިއުތިރާފް ވެފައިވާ ކަމަށް ދައުލަތުގެ ދައުވާގައިވެ އެވެ.\nދައުވާ އިއްވުމުން އަލަމިން އާއި ނޫރުލް އިސްލާމްގެ ފަރާތުން ވަނީ ދައުވާއަށް އިންކާރު ކޮށްފަ އެވެ. އެހެންވެ، އެ މީހުންނާ ދެކޮޅަށް ދައުލަތުން 14 މީހަކާއި ކިތާބީ ހަތް ހެއްކެއް ހުށަހެޅި އެވެ. އޭގެ ތެރޭގައި ޅައިމަގު މީހުންނާއި ފުލުހުން ވެސް ހިމެނެ އެވެ.\nއެ މައްސަލަ ބައްލަވާ ގާޒީ ހުސައިން ފާއިޒު ރަޝާދު ނިންމެވީ ހުށަހެޅި ހެކިތަކަށް މަދަނީ މިންގަނޑުން ބަލާއިރު އެ ދެ މީހުންގެ ބައި ކުރިއަށް ގެންދެވޭނެ ކަމަށެވެ. އަދި ޝަރީއަތުގެ ކުރީގެ ހުށަހެޅުންތައް ހުށަހެޅުމަށް 15 ދުވަހުގެ މުއްދަތެއް އަދި ދިފާއީ ހެކިން ހުށަހަޅަން ދެ ދުވަހުގެ މުއްދަތެއް ގާޒީ ދެއްވި އެވެ.\nއެމްޑީ އަހްތަރުގެ ވަކީލަކު ނެތުމުން އޭނާގެ ބައި މިއަދު ކުރިއަކަށް ނުގެންދެ އެވެ. އޭނާއަށް ވަކީލަކު ހަމަޖައްސަން ފަސް ދުވަހުގެ މުއްދަތެއް ގާޒީ ވަނީ ދެއްވައިފަ އެވެ.\nދައުވާލިބޭ ތިން މީހުން ބަންދުގައި ތިބޭތާ ގިނަ ދުވަސްތަކެއް ވެފައިވާތީ އެ މީހުންގެ އާއިލާއަށް ގިނަ ގެއްލުންތަކެއް ކުރިމަތިވަމުންދާ ކަމަށް ދިފާއީ ވަކީލުން ބުންޏެވެ. އެހެންވެ، އެ މައްސަލަ ކުރިއަށް ގެންދާނެ ގޮތުގެ ތާވަލެއް ދޭން ވަކީލުން އެދުނެވެ.\nގާޒީ ވިދާޅުވީ ޝަރީއަތުގެ އަސްލު އަޑުއެހުންތައް ފެށުމުން އަޑުއެހުންތައް ކުރިއަށް ގެންދާނެ ގޮތުގެ ތާވަލެއް ދެއްވާނެ ކަމަށެވެ.\nކުށްކުރުން ކްރިމިނަލް ކޯޓް މީހުން މެރުން\nކިހާވަރަކުންދާނެބާ މިރާއްޖޭގަ ތިފަދަކަމެއް ކޮއްލާކައް ޖެހިލުމެއްނުވޭ އެނގޭ ސަލާމަތްވާނެކަން މީ މީހެއްގެ ފުރާނައިގެ ވާހަކަ ކުކުޅެއް ކަތިލައިގެން އޭގެމަސްކޭ ވާހަކައެއްނޫން އަދުލައް ގުރުއާނުގަ އެވާ ތެދުހަގީގަތް ގަބޫލުކޮއް އެއައް އަމަލުކޮއްބަލަ


މިސަރވިސްގެ ބޭނުމަށް MSA2040 ސްޓޯރޭޖް ހޯދުން\n..ބީލަން ހުށަހެޅުމުގެ ދަޢުވަތު.\nމިސަރވިސްގެ ބޭނުމަށް MSA2040 ސްޓޯރޭޖް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 26 މޭ 2019 ގެ 13:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n5. ބީލަން ހުޅުވުން އޮންނާނީ 30 މޭ 2019 ދުވަހުގެ 11:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n6. ބިޑް ހުޅުވުމަށް އޮންނަ ބައްދަލުވުމުގައި ބައިވެރިވެވޭނީ ކަނޑައެޅިފައިވާ މުއްދަތުގައި ބީލަމަށް ރެޖިސްޓްރީ ވުމަށް އެދި ފޯރމް ހުށަހަޅައި ބީލަމުގައި ރެޖިސްޓްރީ ކުރެވިފައިވާ ކަމުގެ ސްލިޕްް ފޯރުކޮށްދެވިފައިވާ ފަރާތްތަކަށް އެކަނި ކަމުގައި ދަންނަވަމެވެ\n8. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 26 މޭ 2019 ދުވަހުގެ 16:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nޕަބްލިޝްކުރި ތާރީޚު: 23 މޭ 2019\nސުންގަޑި: 26 މޭ 2019 1300


vnews - Wadde ge bandhah court in anehkaaves ithuru4dhuvas jahaifi\nވައްޑެގެ ބަންދަށް ކޯޓުން އަނެއްކާވެސް ހަތަރު ދުވަސް ކަނޑައަޅައިފި\nތުލުސްދޫ ދާއިރާގެ މެމްބަރު މުހައްމަދު ވަހީދު (ވައްޑެ) -- ވީފައިލް ފޮޓޯ އަބްދުﷲ ޝާމް (މުއްތު)\nރައްޔިތުންގެ މަޖިލިހުގެ އިދާރާ އަށް ވަން މައްސަލާގައި ހައްޔަރުކޮށްފައިވާ ތުލުސްދޫ ދާއިރާގެ މެންބަރު މުހައްމަދު ވަހީދު އިބްރާހީމް (ވައްޑެ)ގެ ބަންދަށް ކްރިމިނަލް ކޯޓުން މިއަދު އަނެއްކާވެސް އިތުރު ހަތަރު ދުވަސް ކަނޑައަޅައިފި އެވެ.\nމެމްބަރު ވައްޑެ ކޯޓު އަމުރެއްގެ ދަށުން ހައްޔަރުކުރީ މިދިޔަ ޖުލައި މަހުގެ 24 ވަނަ ދުވަހުގެ ރޭ ޖުމްހޫރީ ޕާޓީގެ އޮފީސް ހިންގާ މ. ކުނޫޒު ކައިރީގައި ހުންނަވަނިކޮށެވެ.\nވަހީދު ހައްޔަރުކުރުމަށްފަހު އޭނާގެ ބަންދާ މެދު ގޮތެއް ނިންމުމަށް މިދިޔަ ޖުލައި މަހުގެ 25 ވަނަ ދުވަހު ކޯޓަށް ހާޒިރުކުރުމުން އޭނާގެ ބަންދަށް އެންމެ ފުރަތަމަ ކޯޓުން ކަނޑައެޅީ 15 ވަނަ ދުވަހެވެ. އެމުއްދަތު ހަމަވުމުން ވެސް ދެ ވަނަ ފަހަރަށް އިތުރު ކުރީ ހަތަރު ދުވަހެވެ. އަދި ތިން ވަނަ ފަހަރަށް މިއަދު އަނެއްކާވެސް ހަތަރު ދުވަސް ޖެހީ، އޭނާގެ ބަންދުގެ ދެވަނަ އަމުރުގެ މުއްދަތު މިއަދަށް ހަމަވާތީ، ކޯޓަށް ހާޒިރު ކުރުމުންނެވެ.\nވަހީދު ހައްޔަރުކުރީ މަޖިލިސް މެންބަރު ކަމުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައި ވަނިކޮށް މިދިޔަ ޖުލައި މަހުގެ 24 ވަނަ ދުވަހު ފުލުހުންގެ ސަފުތައް ފަޅާލައި މަޖިލިސް ކުރާ ގެއަށް ވަދެވަޑައިގެންނެވި ކަމަށް ބުނާ މައްސަލާގަ އެވެ.\nމިމައްސަލާގައި ވަހީދު ޖަލުގައި ހައްޔަރުކުރީ އޭނާގެ ފަރާތުން މުޖުތަމައުގެ ސަލާމަތަށް ނުރައްކާ ވެދާނެތީ އާއި ހެއްކަށް ނުފޫޒު ފޯރަފާނެ ކަމަށް ފެންނާތީ ކަމަށް އަމުރުގައިވެ އެވެ.\nވަހީދުގެ ބަންދުގެ މުއްދަތު ތިން ވަނަ ފަހަރަށް ކޯޓުން މިއަދު އިތުރު ކޮށްފައި މިވަނީ އޭނާގެ މެންބަރު ކަމުގެ މައްސަލަ ސުޕްރީމް ކޯޓަށް ހުށަހަޅައި އެމައްސަލައިގެ އަޑުއެހުންތައް ކޯޓުގައި ވެސް މިއަދު ނިމިފައި ވަނިކޮށެވެ.\nވައްޑޭގެ ގޮނޑީގެ މައްސަލާގައި މިއަދު ބޭއްވި އަޑުއެހުމުގައި އޮތީ މައްސަލަ އާއި ގުޅޭގޮތުން ދެ ފަރާތުން ފަހު ބަސް އިއްވުމެވެ. އެކަން ނިމުމުން ފަނޑިޔާރުންގެ ބެންޗުން ވަނީ މިމައްސަލައިގެ އަޑުއެހުންތައް ނިމި ދެން އޮންނާނީ ހުުކުމް އިއްވުން ކަމަށް އިއުލާންކުރައްވާފަ އެވެ. ނަމަވެސް ހުކުމް އިއްވާނެ ވަކި ދުވަހެއް ވިދާޅުވެފައެއް ނުވެ އެވެ.\nމަޖިލިހުގެ ގޮނޑި ގެއްލިފައިވަނިކޮށް، މަޖިލިހުގެ އިދާރާ އަށް ވަން މައްސަލާގައި ވައްޑެގެ އިތުރުން މަޑުއްވަރީ ދާއިރާގެ މެމްބަރު މުހައްމަދު އަމީތާއި ވިލިނގިލީ ދާއިރާގެ މެމްބަރު ސައުދު ހުސެއިން ވެސް ވަނީ ހައްޔަރުކޮށްފަ އެވެ. އެ ދެ ބޭފުޅުން ބަންދުގައި ބައިތިއްބަން ވެސް ކްރިމިނަލް ކޯޓުން ފުރަތަމަ އަމުރުކުރީ 15 ދުވަހަށެވެ. އެ މުއްދަތު އިއްޔެ އަށް ހަމަވާތީ، ކޯޓަށް ގެންދިއުމުން ވަނީ އަނެއްކާ ވެސް ބަންދަށް ހަތަރު ދުވަސް އިތުރުކޮށްފައެވެ.


20 Rashakaaai2City Eh Bandhuggai Onnathaa Mahakahvure Gina Dhuvas! - Vaguthu\n12 ގަޑިއިރު ކުރިން ( ޖޫން 9, 2021 )\nކޮވިޑް-19 ފެތުރެމުންދާތީ ރާއްޖޭގެ 20 ރަށަކާއި، ދެ ސިޓީއެއް ބަންދުކޮށްފައި އޮންނަތާ މަހަކަށްވުރެ ގިނަ ދުވަސްވެއްޖެ އެވެ.\nރާއްޖޭގައި މިހާރު ހަލުވިކަމާއެކު ދަނީ ކޮވިޑް ފެތުރެމުންނެވެ. ހާއްސަކޮށް މާލެ ސަރަހައްދުގައެވެ. އަދި އަތޮޅު ތެރޭގެ ބައެއް ރަށްތަކުގައި ކޮވިޑްގެ ވޭދަނަތައް އުޅެނީ 500 އިން މަތީގައެވެ.\nއަތޮޅު ތެރޭގެ ރަށްތަކުގައި ކޮވިޑް ފެތުރިގަތީ ކުއްލިއަކަށެވެ. ބައެއް ފަރާތްތަކުން ބުނަނީ ރަށްތަކުގައި ކޮވިޑް ފެތުރިގަތީ އޭޕްރިލް މަހު ބޭއްވި ކައުންސިލް ތަކުގެ އިންތިހާބާއި ދިމާކޮށް ދިން ލުއިތަކުގެ ސަބަބުންނެވެ.\nއެހެން ނަމަވެސް އޭގެ ކުރިންވެސް ރާއްޖޭގެ އެކި ރަށްތަކުގައި ކޮވިޑް ފެތުރިގަތްއިރު، ބައެއް ރަށްތަކުގައި ފެތުރިގަތީ ވަރަށް ހަލުވިކަމާއި އެކުގައެވެ. ކޮންޓްރޯލެއް ނެތިއެވެ. މިއާއެކު ރަށްތަކުގައި ހަރުކަށި ފިޔަވަޅުތަކެއް އެޅިއެވެ. ރަށު ތެރޭގައި ނޫޅޭވޭ ގޮތް ހެދިއެވެ. މިގޮތަށްވެސް ބައެއް ރަށްތަކުން ކޮވިޑް ކޮންޓްރޯލް ނުވެ ވަރަށް ބޮޑަށް ފެތުރިގަތެވެ.\nއެގޮތުން މިހާރުވެސް ކޮވިޑާއި ގުޅިގެން ޅ. ނައިފަރު ބަންދުކޮށްފައި އޮންނަތާ ތިން މަސް ވަނީއެވެ. އެރަށުން ކޮވިޑް ފެނުނީ މާރިޗް މަހުގެ 23 ވަނަ ދުވަހު އެވެ.އޭގެ ފަހުން އެރަށުން ކޮވިޑްގެ ވޭދަނަތައް ފެންނަން ފެށިއިރު، އެރަށުން ޖުމްލަ 887 މީހަކު ކޮވިޑަށް ފައްސިވިއެވެ. އަދި އެ ބަލީގައި އެރަށުން ހަތަރު މީހަކު ނިޔާވިއެވެ.\nމީގެ އިތުރުން އދ. މާމިގިލި، އޭދަފުށި، ހިންމަފުށި، މާފުށި، މާންދޫ، ގަން، ފޮނަދޫ، ތިނަދޫ، އުކުޅަސް، ރަސްދޫ މި ރަށްތައް ބަންދުކޮށްފައި އޮންނަތާ މިހާރު ދެ މަސް ވަނީއެވެ.\nމާމިލިގި: 614 މީހަކު ފައްސި\nއޭދަފުށި: 288 މީހަކު ފައްސި، ތިން މީހަކު ނިޔާވި\nހިންމަފުށި: 862 މީހަކު ފައްސި، ދެ މީހަކު ނިޔާވި\nމާފުށި: 618 މީހަކު ފައްސި، ދެ މީހަކު ނިޔާވި\nމާންދޫ: 314 މީހަކު ފައްސި\nގަން: 321 މީހަކު ފައްސި، ދެ މީހަކު ނިޔާވި\nފޮނަދޫ: 49 މީހަކު ފައްސި\nތިނަދޫ: 289 މީހަކު ފައްސި، އެކަކު ނިޔާވި\nރަސްދޫ: 129 މީހަކު ފައްސި، އެކަކު ނިޔާވި\nފާހަގަކޮށްލަން ޖެހޭ ކަމަކީ އަތޮޅު ތެރޭގެ ރަށްތަކުންވެސް ކޮވިޑްގައި ގިނަބަޔަކު ނިޔާވެފައިވާ ކަމެވެ.\nއަދި އައްޑޫ ސިޓީ އާއި، ފީއަލި، ނިލަންދޫ، އިސްދޫ، މާވަށް، ފުވައްމުލައް، ޅައިމަގު، ހުޅުދުއްފާރު، ގައްދޫ، ތުޅާދޫ ފުލިދޫ ބަންދުކޮށްފައި އޮންނަތާ މަސް ދުވަސް ވީއެވެ.\nއައްޑޫ ސިޓީ: 309 މީހަކު ފައްސި، ދެ މީހަކު ނިޔާވި\nފީއަލި: 356 މީހަކު ފައްސި\nނިލަންދޫ: 325 މީހަކު ފައްސި\nއިސްދޫ: 238 މީހަކު ފައްސި\nމާވަށް: 246 މީހަކު ފައްސި\nފުވައްމުލައް: 589 މީހަކު ފައްސި\nޅައިމަގު: 61 މީހަކު ކޮވިޑަށް ފައްސި\nހުޅުދުއްފާރު: 38 މީހަކު ފައްސި\nގައްދޫ: 48 މީހަކު ފައްސި\nތުޅާދޫ: 68 މީހަކު ފައްސި\nމީގެ ތެރެއިން ބައެއް ރަށްތަކުގައި އަދިވެސް ހަލުވިކަމާއެކު ދަނީ ކޮވިޑް ފެތުރެމުންނެވެ. އަދި ބައެއް ރަށްތަކުގައި ބަލި ފެތުރުން ވަނީ ކޮންޓްރޯލް ވެފައެވެ.\nރާއްޖޭން މިހާރު ޖުމްލަ 69 ރަށެއް އޮތީ ބަންދުކޮށްފައެވެ.މި ރަށްތައް ބަންދުކޮށްފައި ވަނީ ކޮވިޑް ފެތުރެމުންދާތީ އެވެ.\nރާއްޖެއިން މިހާތަނަށް 68،872 މީހަކު ވަނީ ކޮވިޑަށް ފައްސިވެފައެވެ. އޭގެ ތެރެއިން 191 މީހަކު އެ ބަލީގައި ނިޔާވެފައިވާއިރު، 51.213 މީހަކު ވަނީ ބަލިން ރަނގަޅުވެފައެވެ.\nޖޫން 10, 2021 01:50\nތިވާނީ އެޗްޕީއޭ ހަނދާން ނެތުނީ ކަމައް


COVID: North Korea inn furathama faharah maru ge report thakeh! | ThePress\nކޮވިޑް: އުތުރު ކޮރެއާއިން ފުރަތަމަ ފަހަރަށް މަރުގެ ރިޕޯޓްތަކެއް!\nއުތުރު ކޮރެއާގައި ޑިސްއިންފެކްޓް ކުރުމުގެ މަސައްކަތް ކުރިއަށްދަނީ / ފައިލް ފޮޓޯ: އޭޕީ\n2019 ވަނަ އަހަރުގެ ފަހުކޮޅު ޗައިނާއިން ފެންމަތިވެ، ކުޑަ ދުވަސްކޮޅެއްގެ ތެރޭގައި މުޅި ދުނިޔެ އިނދަޖައްސާލީ ކޮރޯނާވައިރަސް ޑިޒީޒް (ކޮވިޑް-19)ގެ ޝިކާރައަކަށްވެ އެ ގައުމުން މީހަކު މަރުވެފައި ވާ ކަމަށް، ދުނިޔޭގެ އެންމެ އެކަހެރި މަންޒިލުގެ ގޮތުގައި ސިފަ ކުރަމުން އަންނަ އުތުރު ކޮރެއާއިން ފުރަތަމަ ފަހަރަށް ކަށަވަރު ކޮށްދީފިއެވެ.\nއުތުރު ކޮރެއާގެ ދައުލަތުގެ މީޑިއާއިން ވަނީ އެ ގައުމުގެ އިތުރު އެތައް ހާސް ބައެއްގެ ހަށިގަނޑުން ހުމުގެ އަލާމާތްތައް ފެންނަމުން ދާކަމަށްވެސް ރިޕޯޓް ކޮށްފައެވެ.\nއުތުރު ކޮރެއާގެ ދައުލަތުގެ މީޑިއާއިން މިއަދު އާންމު ކޮށްފައި ވާ މައުލޫމާތަށް ރިއާޔަތްކޮށް ބީބީސީއިން ރިޕޯޓް ކޮށްފައި ވާ ގޮތުގައި، ކޮވިޑްގެ އޮމިކްރޯން ވޭރިއަންޓަށް ޕޮޒިޓިވްވެ، އުތުރު ކޮރެއާއިން މަރުވި މީހުންގެ އަދަދު މިހާރު ވަނީ6އަށް އަރާފައެވެ. އަދި ހުމުގެ އަސަރު ހުރި 187000 މީހަކު އެކަހެރިކޮށް، ފަރުވާ ދެމުން ދާކަމަށްވެސް ވަނީ ރިޕޯޓް ކޮށްފައެވެ.\nއުތުރު ކޮރެއާގައި ކޮވިޑް ފެތުރެމުންދާތާ ދުވަސްތަކެއް ވެދާނެ ކަމަށް ތަޖުރިބާކާރުން ވިދާޅުވަމުން ގެންދެވި ނަމަވެސް، އެ ގައުމުގައި ކޮވިޑް ކޭސްތަކެއް އުޅޭ ކަމަށް އުތުރު ކޮރެއާއިން ފުރަތަމަ ފަހަރަށް އިއުތިރާފުވީ ބުރާސްފަތި ދުވަހުއެވެ.\nވެރިރަށް ޕިޔޮންގްޔޭންގްގައި އޮމިކްރޯން ފެތުރެމުން ދާ ކަމަށް އުތުރު ކޮރެއާއިން އިއުލާން ކުރީ ބުރާސްފަތި ދުވަހުއެވެ. އަދި ލޮކްޑައުންގެ ފިޔަވަޅުތަކެއްވެސް އެޅި ކަމަށް ހަބަރު ލިބެއެވެ.\nނަމަވެސް މިއަދު އާންމު ކުރި މައުލޫމާތަށް ބަލާއިރު ވެރިރަށުގެ އިތުރުން އެހެން ސަރަހައްދުތަކަށްވެސް ބަލިމަޑުކަން ވަނީ ފެތުރިފައެވެ. އޭޕްރިލް މަހުގެ ފަހުކޮޅުން ފަށައިގެން، ސަބަބު ނޭނގޭ ހުމެއް، މުޅި ގައުމުގައި ފެތުރެމުން ދާކަމަށް އުތުރު ކޮރެއާގެ ދައުލަތުގެ މީޑިއާއިން ވަނީ ރިޕޯޓް ކޮށްފައެވެ.\n350000 އެއްހާ މީހުންގެ ހަށިގަނޑުން ހުމުގެ އަލާމާތްތައް ފެނިފައި ވާ ކަމަށް އުތުރު ކޮރެއާއިން ބުނި ކަމުގައި ވީ ނަމަވެސް، ކޮވިޑަށް ޕޮޒިޓިވްވީ މީހުންގެ ކަށަވަރު އަދަދެއް ހާމަ ކޮށްފައެއް ނުވެއެވެ.\n25 މިލިއަނެއްހާ މީހުންގެ އާބާދީއެއް އޮތް އުތުރު ކޮރެއާގެ ރަށްވެހިން ތިބީ އިންތިހާ ނާޒުކު ފައްތަރުގައެވެ. އެހެނީ، ވެކްސިން ކެމްޕޭނެއް ނެތުމާއި ސިއްހީ ފަރުވާގެ ނިޒާމު ނިކަމެތިވުން ކަމަށް ތަޖުރިބާކާރުން ވިދާޅުވެއެވެ.\nޗައިނާގައި ތަރައްގީ ކޮށްފައިވާ ކޮވިޑް ވެކްސިންތަކާއި، އަސްޓްރާޒެނީކާގެ ކޮވިޑް ވެކްސިން ފޯރުކޮށްދިނުމަށް ބައިނަލްއަގުވާމީ މުޖުތަމައުން މިދިޔަ އަހަރު މަސައްކަތް ކުރުމުން، އުތުރު ކޮރެއާއިން އޭރު އެކަމަށް އިންކާރު ކުރެއެވެ. އުތުރު ކޮރެއާއިން އޭރު ބުނީ، ޖެނުއަރީ 2020 އިން ފެށިގެން ގައުމުގެ ބޯޑަރު ބަންދުކޮށް، ކޮވިޑް ކޮންޓްރޯލް ކޮށްފައި ވާ ކަމަށެވެ.\nއުތުރު ކޮރެއާއަކި ޖިއޮގްރަފީ ގޮތުން ބަލާއިރު، އެއްގަމު މަގުން ޗައިނާއާއި ދެކުނު ކޮރެއާއާ ބޯޑަރު ހިއްސާ ކުރާ ގައުމެކެވެ. ޗައިނާއާއި ދެކުނު ކޮރެއާއަކީވެސް ކޮވިޑްގެ ތޫފާނީ ރާޅުތައް ބިންދާލާފައިވާ2ގައުމެވެ.\nއުތުރު ކޮރެއާގައި ކޮވިޑް އުޅޭ ކަމަށް އެ ގައުމުން ބުރާސްފަތި ދުވަހު އިއުލާން ކުރުމާއެކު ދެކުނު ކޮރެއާއިން އިންސާނީ އެހީ ފޯރުކޮށްދިނުމަށް ހުށަހަޅާފައި ވާނެ ކަމަށާ، ނަމަވެސް އެ ހުށަހެޅުމަށް އުތުރު ކޮރެއާއިން އަދި އިޖާބަ ދީފައި ނުވާ ކަމަށް ހަބަރު ލިބެއެވެ.\nކޮވިޑް-19 ކޮވިޑް-19 ވެކްސިން ކެމްޕޭން އުތުރު ކޮރެއާ ދުނިޔެ ސިއްހަތު\nކޮވިޑާ ގުޅިގެން އާސަންދައިން ދިން ލުއިތައް އުވާލައިފި\nމިދިޔަ ހަފްތާގައި 655 މީހަކު ކޮވިޑަށް ޕޮޒިޓިވްވި!\nކޮވިޑްގައި ސިފައިން ކުރި މަސައްކަތަށް ހާއްސަ މެޑަލެއް ދެނީ\nރޯދައިގެ ކުރިން ބޫސްޓާ ޑޯޒް ޖަހަން އިލްތިމާސްކޮށްފި\nކުއްލި ހާލަތު ނިމުނަސް އޮންލައިން ޝަރީއަތްތައް ބޭއްވޭނެ: ސްޕްރީމް ކޯޓު


Raees Solih Kandoodhoo Ah Furaavadaigenfi - Vaguthu\nރައީސް އިބްރާހިމް މުހައްމަދު ސޯލިހް ތ. ކަނޑޫދޫއަށް ފުރާވަޑައިގަންނަވައިފިއެވެ.\nރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ، ރައީސް ސޯލިހް ކަނޑޫދޫއަށް ވަޑައިގަންނަވަނީ ދަނޑުވެރިންގެ ދުވަސް ފާހަގަކުރުމުގެ ގޮތުން ކަމަަށެވެ.\nކޮންމެ އަހަރެއްގެ އޮކްޓޫބަރު މަހުގެ 15 ވަނަ ދުވަސް ދަނޑުވެރިންގެ ދުވަހުގެ ގޮތުގައި ފާހަގަކުރަން ރައީސް ވަނީ ހަމަޖައްސަވާފައެވެ.\nރައީސް އޮފީހުން ވިދާޅުވީ، ދަނޑުވެރިންގެ ދުވަހުގެ ނަމުގައި ދުވަހެއް ފާހަގަކުރެއްވުމަށް ނިންމެވީ ރާއްޖޭގެ ކާނާގެ ޔަޤީންކަން ކަށަވަރުކުރުމުގެ ގޮތުން ދަނޑުވެރިންކުރާ ބުރަ މަސައްކަތުގެ އަގު ވަޒަންކުރުމާއި، ދަނޑުވެރިކަމުގެ މަސައްކަތް ރާއްޖޭގެ އިގްތިސޯދުގައި ހިއްސާކުރާ މިންވަރު އިތުރުކުރުމަށްޓަކައި ޒުވާނުންނާއި މަސައްކަތްކުރާ ޢުމުރުގެ މީހުން ދަނޑުވެރިކަމަށް ޝައުގުވެރިކުރުވުމަށް ކަމަށެވެ.\nއަދި މީގެ އިތުރުން ރާއްޖޭގެ އެކި ކަންކޮޅުތަކުގައި ދަނޑުވެރިކަމުގެ އެކި މަސައްކަތްތަކުގައި ޙަރަކާތްތެރިވާ ފަރާތްތައް އެއްތަނަކުން ބައްދަލުވެ، އެފަރާތްތަކަށް ކުރިމަތިވަމުންދާ ހުރަސްތަކާއި ދަތި ކަންކަން ފާހަގަކޮށް އެ ކަންކަން ޙައްލުކުރުމަށް ކުރެވިދާނެ ކަންކަމާމެދު މަޝްވަރާކުރުމުގެ ފުރުޞަތު ހޯދައިދިނުމާއި، ތިމާވެށްޓަށް އަންނަމުންދާ ބަދަލުތަކުގެ ސަބަބުން ދަނޑުވެރިކަމަށް ހުރި ގޮންޖެހުންތަކަށް ހައްލު ހޯދުމަށްޓަކައި އެކަމަށް އެންމެ އެކަށޭނަ އައު ފަންނުތައް ދަނޑުވެރިންނަށް ތަޢާރަފުކުރުންވެސް ހިމެނޭކަމަށް ރައީސް އޮފީހުން ވިދާޅުވިއެވެ.\nއޮކްޓޯބަރ 15, 2021 16:48\nމި ދޮގުހަދާ ކަލޭގެ ދައްކާވާހައިގެ ދަންތުރައިގައި ނުޖެހޭތީ! ކަޑޫދޫ ރައްޔިތުންނޭވޭ! ރައީސްކަމަށް އަންނަންވެގެން ދެއްކިވާހަކަތައް ވީވައުތައް ހަދާނަށްގެނޭ! ހޮޓައްޖެންފަދަ އަގުބޮޑު ހޮޓަލެއްގެ އެއްފުލޯ އަދީ ހައިސިކިއުރިޓީ ނަޝީދުއަށް ދީގެން ރައްޔިތުންގެ ޓެކުސް ފައިސާއިން އަޗާތަޅަނީ! ލާދީނީ ނަޝީދަކީ ރައްޔިތުންނަށް ބަލަދު އަރައިފައިވާ މީހެއް ނޫން ހަދާނަށް ގެނޭ! ރައްޔިތުން މިއުޅެނީ އަގަޔާއަތާ ދިމާ ނުވެގެބް! މި އިބުރާހިމަކަށް މިކަން ބޮޑުކަމަކަށް ނުވޭ!\nއޮކްޓޯބަރ 15, 2021 17:05\nރައީސް އިބޫ ޖެހޭނީ މިހާރު ކަނޑޫދޫ އަށް ދާކަށް ނޫނޭ ރައީސް އިބޫ ޖެހޭނީ އިސްތިއުފާ ދޭން ގައުމީ ޓީމް ބަލި ކޮށްލުމުގެ ފަހަތުގައިވެސް ވަނީ ސަރުކާރާއި ކެބިނެޓޭ އިންޑިއާ އަށް ތަށި ދޭން ވެެގެންނޭ ސަރުކާރުން ހުރިހާ މަސައްކަތެއް ކުރަނީ ދެން އެ މަތި ޖަހަން ވެގެން ފޯރ ނޭޝަންސް ކަޕޭ ކިޔާ އޮޅުވާލާ މަކަރާއި ހީލަތޭ ހަދަނީ ރައީސް އިބޫ ހުރެގެން މިރާއްޖޭގެ ރައްޔިތުންނަށް އެއްވެސް ފައިދާ އެއް ނުކުރެއޭ އިންޑިއާ އަށް ރާއްޖެ ވިއްކާލާ ވެރިކަމުގައި ދިވެހިރައްޔިތުން ގުރުބާން ކޮށްގެން އިންޑިއާ މީހުން ލައްވާ ވޯޓް ލައިގެން ވެރިކަމުގައި ހުރެވޭތޯއޭ ބަލަނީ ރައީސް އިބޫ އިސްތިއުފާ ދޭންވީއޭ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ މަމެންނަށް އިނގޭތީއޭ މިބުނަނީ ތިމާވެށި މިނިސްޓަރު ސަޕޯރޓް ކުރީ އިންޑިއާ އަށޭ އޭނާ ކެމްޕެއިން ކުރަނީ ވެސް އިންޑިއާ ޓީމަށޭ ނުކެރޭނެ ނޫނެކޭ ބުނަން...\nއޮކްޓޯބަރ 15, 2021 18:25\nބޮޑުތަނުން ބޮޑާވެލާފަ ހުރި މީހެއް.\nއޮކްޓޯބަރ 16, 2021 00:52\nރައްޔިތުންނޭ މި މުނާފިގުން މި މިބައިގަނޑު މާދަމާ ވެސް ގައުމުން ފިލާގެން ދާން ގާނޫނޫ އޮތީ ބަދަލުކޮށްފައި. ދެވޭ ގޮތަށް. އަމްދުން ނަސޫދަކީ އިނގިރޭސި ވިލާތު މީހެއް! ކުއްލިއަކަށް މާދަމާ ތިޔަރަށު ރައްޔިތަކަށް ވެސް ވެލާފާނެ1 ކެނެޑާ ރައްޔިތެއް! ސޯލިހު މީ ހަަމަ އޭގެ ބޮޑު މުނާފިގެއް! މި ނުވާނެ ރަނގަޅެއްް! 2023 އަށް ބަރުލަމާނީ އަށް ރައްޔިތުން ގުނބޯހައްދަން ކެމްޕެއިން ކުރަނީ! އާކަމެއްނެތް ކުރާ! ޔާމީނު ރައްރަށުގައި ފަށަން ތައްޔާރުވެފަ ހުރި ދެވަަނަދައުރުގެ މަސައްކަތްތައް އިންޑިޔާގެ ނުބައި ރޭވުންތަކާއިއެކު ކުރަނީ،! ލާދީނީއްޔަތު ފަތުރަން ރަށަރަށް ގޮސް އެމްޑީޕީ ބައިގަނޑު އުޅެނީ! ސަމާލުވޭ! ރައްޔިތުންނޭ! ކުއްލިއަކަށް މާދަމާ ސޫލިހު ބުނާނޭ ދެން މީ ބަރުލަމާނީ ވެރިކަމެކޭ! ވަރަށް ނުރައްކާ އިނގޭ ރައްޔިތުންނޭ!


ރާއްޖެ އިސްލާމްވީ ދުވަސް 1443 – ދިވެހިބަހުގެ އެކެޑަމީ\nރާއްޖެ އިސްލާމްވީ ދުވަސް 1443\nBy ދިވެހިބަހުގެ އެކެޑަމީ ނޮވެމްބަރ 8, 2021\nރަބީޢުލްއާޚިރު މަހުގެ 2ވަނަ ދުވަސް ފާހަގަކުރެވެނީ ރާއްޖެ އިސްލާމް ވީ ދުވަހުގެ ގޮތުގައެވެ. މި ދުވަސް މިގޮތަށް ފާހަގަކުރެވެނީ އެއިރު ރަސްކަމުގައި ހުންނެވި ސިރީ ތްރިބުވަނަ އާދީއްތަ މަހާރަދުން އިސްލާމްދީން ޤަބޫލުފުޅު ކުރައްވައި، ދިވެހިރާއްޖޭގެ ރައްޔިތުން އެ ދީނަށް އެނބުރުމަށް 548ވަނަ އަހަރުގެ ރަބީޢުލްއާޚިރު މަހުގެ ކުރީކޮޅުގެ އަމުރުކުރެއްވުމުންނެވެ. ތްރިބުވަނަ އާދީއްތަ މަހާރަދުން އިސްލާމްވެވަޑައިގަތުމަށް ފަހު އިޚްތިޔާރު ކުރެއްވި ނަންފުޅަކީ އައްސުލްޠާނު މުޙައްމަދު އިބްނު ޢަބްދުﷲއެވެ. ދިވެހީންގެ މެދުގައި މި ރަދުންގެ ނަންފުޅު މަޝްހޫރު ވެފައި ވަނީ ދަރުމަވަންތަ ރަސްގެފާނުގެ ނަންފުޅުންނެވެ.\nޙަސަން ތާޖުއްދީނުގެ ތާރީޚުގައި ލިޔުއްވައިފައިވާ ގޮތުގައި ރާއްޖެ އިސްލާމްވީ ހިޖުރީ ސަނަތުން 548ވަނަ އަހަރު ރަބީޢުލްއާޚިރު މަހުގެ ދެވަނަ ދުވަހެވެ. އެއީ މީލާދީ ސަނަތުން 1153ވަނަ އަހަރެވެ. ރާއްޖޭގައި ރަސްމީ ގޮތުން މި ދުވަސް ފާހަގަކުރަނީ ތާޖުއްދީނު ލިޔުއްވައިފައިވާ ގޮތަށް ރަބީޢުލްއާޚިރު މަހުގެ ދެވަނަ ދުވަހުއެވެ.\nރާއްޖެ އިސްލާމްވީ ދުވަސް އެންމެ ފުރަތަމަ ފާހަގަކުރީ 1374ވަނަ އަހަރުގެ ރަބީޢުލްއާޚިރު މަހުގެ 2ވަނަ ދުވަހުއެވެ. އެއީ މީލާދީން 1954ވަނަ އަހަރެވެ. ރަސްކަމުގައި އިންނެވީ އައްސުލްޠާން މުޙައްމަދު ފަރީދުލް އައްވަލްއެވެ. އެއަށް ފަހު 1388ހ. (1968މ.)ވަނަ އަހަރު ފެށިގެން މި ދުވަސް ފާހަގަކުރެއްވުން ސަރުކާރުން ހުއްޓަވާލެއްވުމަށް ފަހު އަލުން ފާހަގަކުރައްވަން ފެށްޓެވީ 29 މުޙައްރަމް 1421 (4 މެއި 2000) ބުރާސްފަތި ދުވަހު އޮތް ވަޒީރުންގެ މަޖިލީހުގެ ޖަލްސާއިންނެވެ. އެއީ ރާއްޖެއަކީ ސައްތައިން ސައްތަ މުސްލިމް ޤައުމަކަށްވުމާއެކު، ދިވެހީންގެ ދީނީ އެއްބައިވަންތަކަން ބަދަހިކުރުމުގެ ދުވަހެއްގެ ގޮތުގައި މި ދުވަސް ފާހަގަކުރެއްވުމަށް ފެނިވަޑައިގެންނެވެ.\nދިވެހި އަދީބުން 2\nއޮކްޓޫބަރު 24, 2021\nމޯލްޑިވްސް ޕެންޝަން އެޑްމިނިސްޓްރޭޝަން އޮފީހުގެ މުވައްޒަފުންނަށް ހިންގާ ދިވެހިބަހުގެ ކޯސް ފެށިގެން ކުރިއަށް ދަނީ


Flight Vettunu Haadhisaa Gai "Maruvi" Meehaku 45 Aharu Fahun Aailaa Kairiyah - Vaguthu\n1976 ވަނަ އަހަރު އިންޑިއާގެ ފްލައިޓެއް ވެއްޓުނު ހާދިސާގައި މަރުވި ކަމަށް ނިންމި ދުބާއީ މީހަކު 45 އަހަރު ފަހުން ދިރިހުއްޓާ ފެނިއްޖެއެވެ. އޭނާ ދިރިހުއްޓާ ފެނުނުއިރު މާދަމާގެ ވަގުތެއްގައި އޭނާއާ އާއިލާ ބައްދަލު ވާނެއެވެ.\nސައްޖަދު ޓަންގަލް ނަމަކަށް ކިޔާ އެ މީހާއަކީ ކެރެލާގެ ކޮލަމްއަށް ނިސްބަތްވާ މީހެކެވެ. އެހެން ނަމަވެސް އޭނާ ދިރިއުޅެމުން ގޮސްފައި ވަނީ ޔޫއޭއީގައި ފިލްމް ބެހުމުގައެވެ. އޭނާ ޔޫއޭއީގައި އުޅުނު ދުވަސްފަހު އެތަނަށް ޒިޔާރަތް ކުރާ މަލިޔާލަމް ތަރިންނާއި ގުޅިގެން ލައިވް ޝޯތަކާއި ހަރަކާތްތްތައް ބާއްވައެވެ.\nއޭނާ މަރުވެއްޖެކަމަށް ނިންމާފައި ވަނީ އެ އިވެންޓަަކަށް އޭނާ ދަތުރު ކުރި ފްލައިޓް ވެއްޓުނު ހާދިސާގައި އެތައް ބަޔަކު މަރުވުމުންނެވެ.\nއޭނާ ދުބާއީއަށް ފުރަތަމަ އައިސްފައި ވަނީ 1970ގެ އަހަރުތަކުގައި ބޯޓެއްގައެވެ. އޭނާވަނީ އެއިރުގެ މަޝްހޫރު މަލިޔާލަމް އެކްޓްރެސް އަދި ރީތީގެ ރާނީގެ ލަގަބް ލިބުނު ރާނީ ޗަންދްރާއާއެކު ނެށުމުގެ ޝޯވތައް ބާއްވާފައެވެ. އޭނާ ފުރަތަމަ ރާނީ އާއެކު ކެރެލާއަށް ކުރަން އުޅުނު ދަތުރު ހުއްޓާލީ، ދުބާއީގައި ކުރަން އޮތް މަސައްކަތެއް ނިންމުމަށެވެ.\nފަހުން ދަތުރު ހަމަޖައްސައިގެން ދުބާއީން މުމްބާއީއަށް 1976 ވަނަ އަހަރުގެ އޮކްޓޯބަރު މަހުގެ 12 ވަނަ ދުވަހު ފުރަން އޮތް ފްލައިޓަކީ އެ މީހުން ނިންމި ކަމަށް ނިންމި ދަތުރެވެ. އެއީ ކެރެެލާއަށް ކުރަން އޮތް އެ ދަތުރުގައި ފްލައިޓް ވެއްޓުނީ ނައްޓާލިތާ މާގިނަ އިރުތަކެއް ނުވެ، އިންޖީނަށް މައްސަލަތަކެއް ޖެހިގެންނެވެ.\nއެ ހާދިސާގައި 95 މީހަކު މަރުވިއެއެވެ. އޭގެ ތެރޭގައި ރާނީ އާއި ސައްޖަދުގެ ރައްޓެހިންނެވެެ.\nޚަލީޖް ޓައިމްސް އާ ވާހަކަދައްކަމުން 2019 ވަނަ އަހަރުން ފެށިގެން ޕަންވެލް، ނަވި މުމްބާއިގައި ރެސްކީއު ހޯމްގައި މިހާރު ދިރިއުޅެމުންދާ އުމުރުން މިހާރު 70 އަހަރުވެފައިވާ ސައްޖަދު ބުނީ، އެއީ މީގެ 45 އަހަރު ކުރިން އޭނާއަށް ކުރިމަތިވި ތޫފާނެއް ކަމަސެވެ.\n"އަހަރެން ހުރީ ހަދާނެ އެއްޗެއް ނޭނގިފައި" އޭނާ ބުނެފައި ވެއެވެ.\nކެރެލާގައި ދިރިއުޅެމުންދާ އޭނާގެ އާއިލާއިން މިހާރު ތިބީ އުފަލުންނެވެ. އެއިރު އޭނާ މަރުވި ކަމަށް ބެލެވުނު ނަމަވެސް، އޭނާ އެ ހާދިސާއިން ސަލާމަތްވީތީ ޝުކުރު އަދާ ކުރެއެވެ.\nއެހެން ނަމަވެސް އެ ހާދިސާއަށްފަހު އޭނާއަށް ބޮޑެތި ސިއްހީ މައްސަލަތަކެއް ދިމާވިއެވެ. އޭގެ ތެރޭގައި ޕޯސްޓް-ޓްރައުމެޓިކް ސްޓްރެސްއާއި ސައިކޯލޮޖިކަލް މައްސަލަތައް ހިމެނެއެވެ. އެ ހާދިސާއަށްފަހު އޭނާ ވަނީ ބޮމްބޭއަށް ބަދަލުވެ ތަފާތު އެކި ވަޒީފާތަކުގައި މަސައްކަތްކޮށްފައެވެ.\nދުބާއީގައި އޭނާ އެތައް ފައިސާއެއް ހޯދިނަމަވެސް، އޭނާގެ ވިޔަފާރިތައް ގެއްލުނެވެ. އޭނާ ވަނީ ފައިސާ އަށް ބޭނުންވެފައި ހުރި ވަރުން ދޯސާ ވިއްކަން ވެސް އުޅެފައެވެ. އޭނަ އެގޮތަށް އަހަރުތަކެއްވަންދެން އެ ހާލުގައި އުޅުނިއިރު، އޭނާ އާއިލާއާ ގުޅުން ބާއްވަން ބޭނުން ނުވިއެވެ.\n2019 ވަނަަ އަހަރު ތެރޭގައި އެ ސިޓީގައި ދިރިއުޅެމުންދާ އޭނާގެ ރަހުމަތްތެރިން ވަނީ ހާލުގައި ޖެހިފައިވާ މީހުންނަަށް އަޅާލާ، އެފަދަ މީހުންނަށް އެކިއެކި ގޮތްގޮތުން އެހީތެރިކަން ފޯރުކޮށްދެމުންދާ ޖަމިއްޔާއެއް ކަމަށްވާ ސީލްގެ ވެރިޔާއާ ވާހަކަދައްކައިގެން އޭނާއަށް އެތަނުގައި މަޑުކުރެވޭނެ ގޮތެއް ހަދާފައެވެ. އެމަސައްކަތުގައި އިސްކޮށް އުޅުނީ ފިލްޕް އެވެ.\nފިލިޕް ބުނީ، ސައްޖިދު އައިއިރު ހުރީ ވަރަށް ނިކަމެތިކޮށް ކަމަށާއި، އެއިރު އޭނާ ދިރި އޮންނާނެ ކަމަށްވެސް އުއްމީދެއް ނެތް ކަމަށެވެ. ސީލްގެ ސޯޝަލް ވޯކަރުން ކެރެލާއަށް ދާދި ފަހުން ކުރި ޒިޔާރަތުގައި ސައްޖިދުގެ އާއިލާއާ ބައްދަލުކޮށް އޭނާގެ ވާހަކަތައް ހިއްސާ ކުރިއެވެ.\nއޭނާގެ މަންމަ ފާތިމާ ބީވީ 91، އަދިވެސް ހުރީ އޭނާގެ އިންތިޒާރުގައެވެ. އޭނާގެ ބައްޕަ ޔޫނިސް ކުންޖޫ ވަނީ 2012 ވަނަ މަރުވެފައެވެ.\nސައްޖިދުގެ މަންމަ ހުރީ ދަރިފުޅު ދުނިޔޭގައި ހުރީތީ އުފާކޮށް، އޭނާ އަންނާނެ ދުވަހަކަށް އިންތިޒާރުގައެވެ.\nމީޑިއާ ރިޕޯޓްތައް ބުނާގޮތުގާއި،މާ ދަމާ ސައްޖިދުގެ ދެ ކޮއްކޮއެއް އޭނާގެ ގާތަށް ޒިޔާރަތް ކުރާނެއެވެ. އަދި އަނެއް ދުވަހު އޭނާ ގެއަށް އަނބުރާ ގެންދާނެއެވެ.


(2) މިއީ عالمތަކުގެ ވެރިރަސްކަލާނގެ حضرةން ބާވައިލެއްވި ފޮތެވެ. އެއާމެދު شكއެއް ނެތެވެ.\n(3) ނުވަތަ އެކަލޭގެފާނު އަމިއްލަފުޅަށް އެ قرآن ހެއްދެވިކަމަށް އެއުރެން ބުނަނީ ހެއްޔެވެ؟ އަދި ކިއެއްތަ! އެއީ ކަލޭގެފާނުގެ ވެރިރަސްކަލާނގެ حضرةން އައި\nاللَّهُ الَّذِي خَلَقَ السَّمَاوَاتِ وَالْأَرْضَ وَمَا بَيْنَهُمَا فِي سِتَّةِ أَيَّامٍ ثُمَّ اسْتَوَى عَلَى الْعَرْشِ مَا لَكُمْ مِنْ دُونِهِ مِنْ وَلِيٍّ وَلَا شَفِيعٍ أَفَلَا تَتَذَكَّرُونَ\n(4) اللَّهއީ، އުޑުތަކާއި، ބިމާއި، އެދެމެދުގައި ވާހާ ތަކެތި ހަދުވަހުގެ ތެރޭގައި ހެއްދެވި ރަސްކަލާނގެއެވެ. ދެން عرشގެ މައްޗަށް އެކަލާނގެ استواءވެ ވޮޑިގެންނެވިއެވެ. އެކަލާނގެ ފިޔަވައި ތިޔަބައިމީހުންނަށް އެހީތެރިވާނޭ ފަރާތެއް، އަދި شفاعةތެރިވާނޭ ފަރާތެއްވެސް ނުވެތެވެ. ފަހެ، ތިޔަބައިމީހުން ހަނދުމަ ނުކުރަނީ ހެއްޔެވެ؟\n(5) އުޑުން ފެށިގެން ބިމާ ހަމަޔަށް ހުރިހާ ކަމެއް އެކަލާނގެ تدبيرކުރައްވަތެވެ. ދެން ތިޔަބައިމީހުން ގުނާގޮތުން އެއްހާސް އަހަރުގެ މިންވަރުގެ ދުވަހެއްގައި، އެހުރިހާ ކަމެއް އެކަލާނގެ حضرةއަށް އަރައިގެންދެއެވެ.\n(6) އެކަލާނގެއީ، ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ، عزيزވަންތަ، رحيمވަންތަ ރަސްކަލާނގެއެވެ.\n(7) އެކަލާނގެއީ، ހުރިހާ އެއްޗެއް ފުރިހަމަ ސިފައިގައި ހެއްދެވި ރަސްކަލާނގެއެވެ. އަދި އެކަލާނގެ އިންސާނާ ހެއްދެވުން ފެއްޓެވީ މަށިންނެވެ.\n(8) ދެން އެކަލާނގެ އެ އިންސާނާގެ ދަރިފަސްކޮޅު ދެރަވެގެންވާ ފެނެއްގެ خلاصةއަކުން ހެއްދެވިއެވެ.\n(9) ދެން އޭނާޔަށް ފުރިހަމަ ސިފަ ދެއްވައި، އެކަލާނގެ روحފުޅުން އޭނާޔަށް ފުމެލެއްވިއެވެ. (އެބަހީ: ފުރާނަ އެޅުއްވިއެވެ.) އަދި އެކަލާނގެ ތިޔަބައިމީހުންނަށް އިވުމާއި، ފެނުމާއި، ހިތްތައް ލެއްވިއެވެ. ތިޔަބައިމީހުން شكرކުރަނީ ވަރަށްވެސް މަދުންނެވެ.\n(10) އެއުރެން ބުނޫއެވެ. ތިމަންމެން (މަރުވެ) ބިމުގެ ތެރޭގައި (ވެއްޔަށްވެ) ފޮރުވުނީމާ، އަލުން އާ އުފެދުމަކުން އުފެދޭނޭ ހެއްޔެވެ؟ އަދި ކީއްހެއްޔެވެ؟ އެއުރެންނީ، އެއުރެންގެ ވެރިރަސްކަލާނގެއާ ބައްދަލުވާނެކަމަށް ދެކޮޅު ހަދާ ބަޔެކެވެ.\n(11) ކަލޭގެފާނު ވިދާޅުވާށެވެ! ތިޔަބައިމީހުންގެ މަރުހިއްޕެވުން حوالކުރައްވާފައިވާ ملك الموت ތިޔަބައިމީހުންގެ މަރު ހިއްޕަވާނެތެވެ. ދެން ތިޔަބައިމީހުން رجوعކުރައްވާހުށީ، ތިޔަބައިމީހުންގެ ވެރިރަސްކަލާނގެ حضرةއަށެވެ.\n(12) އަދި ފާފަކުރި މީހުން، އެއުރެންގެ ވެރިރަސްކަލާނގެ حضرةގައި، ދެރަވެ އިސްޖަހައިގެން ތިބޭތަން ތިބާޔަށް ފެންނާނެ ނަމައެވެ. (އޭރުން حيرانވާފަދަ ކަންތައްތަކެއް ތިބާޔަށް ފެނުނީހެވެ. އެއުރެން ބުނާނެތެވެ.) އަޅަމެންގެ ވެރިރަސްކަލާކޮ! އަޅަމެންނަށް ފެނިއްޖެއެވެ. އަދި އިވިއްޖެއެވެ. ފަހެ، އަޅަމެން\n(13) އަދި ތިމަންރަސްކަލާނގެ އިރާދަކުރެއްވިނަމަ، ކޮންމެ نفسއަކަށްމެ އެ نفسއެއްގެ هداية ދެއްވީމުހެވެ. އެހެނެއްކަމަކު (ފާފަކުރާ) ޖިންނީންނާއި އިންސީން އެއްކޮށް، ހަމަކަށަވަރުން، ނަރަކަ ފުރުއްވާނޭކަމުގެ ބަސްފުޅު ތިމަންރަސްކަލާނގެ حضرةން އިސްވެގޮސްފައިވެއެވެ.\n(14) ފަހެ، ތިޔަބައިމީހުންގެ މިދުވަހާ ބައްދަލުވާނޭކަން ތިޔަބައިމީހުން ހަނދާން ނައްތައިލި ކަމަށްޓަކައި، ތިޔަބައިމީހުން عذابގެ ރަހަ ލިބިގަންނާށެވެ! ހަމަކަށަވަރުން، ތިމަންރަސްކަލާނގެ ތިޔަބައިމީހުންގެ މަތިން ހަނދުމަނެތި ކުރައްވައިފީމެވެ. އަދި ތިޔަބައިމީހުން ކޮށްއުޅުނު عملތަކަށްޓަކައި ދެމިހުންނަނިވި عذابގެ ރަހަ، ތިޔަބައިމީހުން ލިބިގަންނާށެވެ!\n(15) ތިމަންރަސްކަލާނގެ آيةތަކަށް إيمانވާކަން ކަށަވަރީ، އެ آيةތައް އެބަޔަކަށް ހަނދާންކޮށްދެވޭހިނދު، سجدةއަށް ތިރިވެ، އެއުރެންގެ ވެރިރަސްކަލާނގެއަށް حمدއާއެކު تسبيحކިޔާ މީހުންނެވެ. އަދި އެއުރެން كبرވެރިއެއް ނުވާނެތެވެ.\n(16) އެއުރެންގެ ވެރިރަސްކަލާނގެ حضرةއަށް ބިރުވެތިކަމާއި އުންމީދާއެކު دعاءކުރާ حال، އެއުރެންގެ އަރިކަށިތައް (ރޭއަޅުކަންކުރުމަށްޓަކައި) ތަންމަތިތަކާ ފޭވެއެވެ. އަދި ތިމަންރަސްކަލާނގެ، އެއުރެންނަށް ދެއްވި ތަކެތީން، އެއުރެން ހޭދަކުރެތެވެ.\n(17) ފަހެ، އެއުރެންނަށްޓަކައި ފޮރުއްވާފައިވާ ލޮލުގެ ފިނިކަން (އެބަހީ: ލޮލަށް ފިނިކަންދެނިވި، ސުވަރުގޭގެ نعمةތައް) އެއްވެސް نفسއަކަށް ނޭނގޭނެތެވެ. (އެއީ) އެއުރެން ކޮށްއުޅުނު عملތަކުގެ ޖަޒާއެއް ކަމުގައެވެ.\n(18) ފަހެ، مؤمنއަކު ކަމުގައިވާ މީހާއާއި (އުރެދޭ) فاسقއަކު ކަމުގައިވާ މީހާ އެއްފަދަހެއްޔެވެ؟ އެ ދެބައިމީހުން އެއްވަރެއް ނުވާނެތެވެ.\n(19) إيمانވެ صالح عملތައް ކުޅަ މީހުން ދަންނާށެވެ! ފަހެ، އެއުރެން ކޮށްއުޅުނު عملތަކަށްޓަކައި، ދެއްވާ شرفއެއްގެ ގޮތުން، އެއުރެންނަށް ދެމިތިބޭނޭ ސުވަރުގެތައް ހުށްޓެވެ.\n(20) އަދި (كافرވެ) فاسقވި މީހުން ދަންނާށެވެ! ފަހެ، އެއުރެން ތިބެނިވިތަނަކީ ނަރަކައެވެ. އެއުރެން އެތަނުން ނުކުންނަން އުޅެފި ކޮންމެ ފަހަރަކު، އެތަނަށް އެއުރެން އަނބުރާ إعادةކުރައްވާނެތެވެ. އަދި އެއުރެންނަށް އަންގަވާނެތެވެ. ތިޔަބައިމީހުން ދޮގުކޮށް އުޅުނު ނަރަކައިގެ عذابގެ ރަހަ، ތިޔަބައިމީހުން ލިބިގަންނާށެވެ!\n(21) އަދި ހަމަކަށަވަރުން، ތިމަންރަސްކަލާނގެ އެންމެބޮޑު عذاب (އެބަހީ: ނަރަކައިގެ عذاب) ފިޔަވައި ލުއި عذابން (އެބަހީ: ދުނިޔެމަތީގެ عذابން) އެއުރެންނަށް ރަހަ ދައްކަވާހުށީމެވެ. (އެއީ) އެއުރެން (إيمانކަމަށް)\n(22) އެމީހެއްގެ ވެރިރަސްކަލާނގެ آيةތަކުން އެމީހަކަށް ހަނދާންކޮށްދެއްވުމުން، ދެން އެ آيةތަކަށް ފުރަގަސްދީ އެނބުރިގަތް މީހަކަށްވުރެން އަނިޔާވެރިކަން ބޮޑީ ކާކުހެއްޔެވެ؟ ހަމަކަށަވަރުން، ތިމަންރަސްކަލާނގެ، ކުށްވެރިންގެ ކިބައިން ބަދަލުހިއްޕަވާހުށީމެވެ.\n(23) ހަމަކަށަވަރުން، ތިމަންރަސްކަލާނގެ موسىގެފާނަށް ފޮތް ދެއްވީމެވެ. ފަހެ، އެކަލޭގެފާނަށް އެ ފޮތް ލިބިވަޑައިގަތްކަމާމެދު ކަލޭގެފާނު شكކަމެއްގައި ވެވަޑައިނުގަންނަވާށެވެ! އަދި إسـرآءيـلގެދަރިންނަށް هدايةއެއް ކަމުގައި ތިމަންރަސްކަލާނގެ އެ ފޮތް ލެއްވީމެވެ.\n(24) އަދި އެއުރެން ކެތްތެރިވީހިނދު، ތިމަންރަސްކަލާނގެ أمرފުޅަށް ތެދުމަގު ދައްކަވާ إمامންތަކެއް ތިމަންރަސްކަލާނގެ އެއުރެންގެ ތެރެއިން ލެއްވީމެވެ. އަދި ތިމަންރަސްކަލާނގެ آيةތަކާމެދު يقينކުރާ ކަމުގައި އެއުރެން ވޫއެވެ.\n(25) ހަމަކަށަވަރުން، އެއުރެން خلافވެގެން އުޅުނު ކަންތައްތަކާމެދު، قيامةދުވަހުން ކަލޭގެފާނުގެ ވެރިރަސްކަލާނގެ އެއުރެންގެ މެދުގައި ނިޔާކަނޑައަޅުއްވާނެތެވެ.\n(26) އަދި އެއުރެންގެ ކުރިން ތިމަންރަސްކަލާނގެ ކިތައްކިތައް أمّة ހަލާކުކުރެއްވިކަން އެއުރެންނަށް بيانވެގެން ނުވޭހެއްޔެވެ؟ އެއުރެންގެ ގޮވަތިގެދޮރުހުރި ތަންތާނގައި އެއުރެން ހިނގަހިނގާއުޅޭ حالގައެވެ. ހަމަކަށަވަރުން، އެކަމުގައި ހެކިތަކެއްވާކަން ކަށަވަރެވެ. ފަހެ، އެއުރެން އަޑުނާހަނީ ހެއްޔެވެ؟\n(27) އަދި ގަހެއް ރުކެއް ނެތް ހިކި ބިމަށް، ތިމަންރަސްކަލާނގެ ފެން ފޮނުއްވައި، އެއިން އެއުރެންގެ ޖަނަވާރުތަކާއި خود އެއުރެން ކައިއުޅޭ ގަސްގަހާގެހި ނެރުއްވާކަން އެއުރެންނަށް ނޭނގެނީހެއްޔެވެ؟ (އެކަލާނގެ ކުޅަދުންވަންތަކަން) އެއުރެންނަށް ނުފެންނަނީ ހެއްޔެވެ؟\n(28) އެއުރެން ބުނެތެވެ. ތިޔަބައިމީހުންނީ، ތެދުބުނާމީހުން ކަމުގައި ވަނީނަމަ، ތިޔަ فيصلة ވާނީ ކޮންއިރަކުން ހެއްޔެވެ؟\n(29) ކަލޭގެފާނު ވިދާޅުވާށެވެ! ނިޔާ އިއްވަވާ ދުވަހު (އެބަހީ: قيامةދުވަހުން) كافرވި މީހުންނަކަށް އެއުރެން إيمانވުމަކުން މަންފާއެއް ނުކުރާނެތެވެ. އަދި އެއުރެންނަކަށް مهلةއެއްވެސް ނުމެދެއްވާނޭމެއެވެ.\n(30) ފަހެ، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ! އަދި ކަލޭގެފާނު انتظارކުރައްވާށެވެ! ހަމަކަށަވަރުން، އެއުރެންވެސް انتظارކުރެތެވެ.


Magumatheegai mask naalhaa ulhey faraaiythakun joorimanaa kuraane!\nމަގުމަތީގައި މާސްކް ނާޅާ އުޅޭ ފަރާތްތަކުން ޖޫރިމަނާ ކުރާނެ!\nއަންނަ ހޮނިހިރު ދުވަހުން ފެށިގެން މާލޭގެ މަގުމަތީގައި މާސްކް ނާޅާ އުޅޭ ފަރާތްތަކުން ޖޫރިމަނާކުރުމަށް ނިންމައިފިއެވެ.\nމިރޭ ހެލްތު އިމަރޖެންސީ އޮޕަރޭޝަންސް ސެންޓަރުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ސެންޓަރުގެ ތަރުޖަމާނު ޑރ.ނަޒްލާ ރަފީގު ވިދާޅުވީ މިރެއިން ފެށިގެންވެސް މަގުމަތީގައި މާސްކް އެޅުމަކީ މަޖުބޫރު ކަމަކަށް ވާނެކަމަށެވެ.\nޑރ.ނަޒްލާ އިތުރަށް ވިދާޅުވީ މަގުބޫލު އުޒުރެއް ނެތި ރޭގަނޑު 23:00 އިން ފެށިގެން ފަތިހު 05:00 އާއި ދެމެދު ބޭރަށް ނުކުމެ އުޅުމަކީ މަނާކަމެއް ކަމަށެވެ. އަދި އެފަދަ ފަރާތްތަކާއި މެދުގައިވެސް ފުލުހުން ހަރުކަށި ފިޔަވަޅު އަޅާނެކަމަށް ވިދާޅުވިއެވެ.


Indian Idol ge mireyge show Zeenath Aman ah haassa | Mihaaru\nޒީނަތު: މިއީ 70 ގެ އަހަރުތަކުގައި ބޮލީވުޑްގައި އެންމެ ވިދައިލި އެއް ބަތަލާ.\nއިންޑިއަން އައިޑޮލްގެ މިރޭގެ ޝޯ ޒީނަތު އަމަން އަށް ހާއްސަ\n25 ނޮވެމްބަރ 2018 - 07:25 1 comment\nއެގޮތުން މިރޭގެ އެޕިސޯޑް ވެސް ވަރަށް ހާއްސަވެގެން ދާނެ އެވެ. މިރޭގެ މެހުމާނަކީ 70 ގެ އަހަރުތަކުގައި ބޮލީވުޑަށް ޒަމާނީ ކުލަވަރު ގެނައި އޭރުގެ މޮޑަން ބަތަލާ ޒީނަތު އަމަން އެވެ.\nއުމުރުން މިހާރު 67 އަހަރުގެ ބަތަލާގެ ޝޯގެ މެހުމާނެއްގެ ގޮތުގައި ބައިވެރިވާ އިރު، އޭނާގެ ފިލްމުތަކުން ފާހަގަކޮށްލެވުނު ހިތްގައިމު ލަވަތަކެއް މިރޭގެ އިންޑިއަން އައިޑޮލްގެ އެޕިސޯޑުން ފެނިގެން ދާނެ އެވެ. އަދި އެ ލަވަތަކާ އެކު ކުރީގެ ހަންދާންތަކާއި ތަޖުރިބާތައް ވެސް ޒީނަތު ޝޯގެ ތެރެއިން ބެލުންތެރިނާ ހިއްސާ ކުރާނެ އވެެ.\nއަނެއްކޮޅުން މިއީ ރެޓްރޯގެ ހަނދާންތަކުގެ ތެރެއަށް ވެސް ބެލުންތެރިން ގެންގޮސް ދޭނެ އެޕިސޯކަށް ވާނެ އެވެ.\nސޮނީން މިހާރު ވަނީ އެ އެޕިސޯޑްގެ ޕްރޮމޯ ވެސް ބެލުންތެރިންނަށް ދައްކާލައިފަ އެވެ. އޭގައި ޝޯގެ ހޯސްޓް މަނީޝް ޕޯލް ޒީނަތާ ފްލާޓް ކުރަން އުޅުމުން އޭނާ އެކަމަށް ރައްދު ދޭ ގޮތް ވެސް ފެނިގެން ދެ އެވެ.\nމެހުމާނެއްގެ ގޮތުގައި ޒީނަތު ފެނިގެންދާ އިންޑިއަން އައިޑޮލްގެ ޕްރޮމޯއެއް.\nޒީނަތަކީ އޭނާގެ ކާމިޔާބު ފިލްމީ ކެރިއަރުގައި ވެސް ވަރަށް ރީތި އަދި ކާމިޔާބު ފިލްމުތަކެއް ކުޅެފައިވާ ބަތަލާއެކެވެ. އެގޮތުން އޭނާގެ ރަން ޒަމާނުގެ އެންމެ މަޝްހޫރު ބަތަލުންނާ އެކު ފިލްމުތައް ކުޅެފައިވެ އެވެ.\nމިހާރު ވެސް މަދުމަދުން ފިލްމުތަކުން ފެނިލާ ދެ ކުދިންގެ މަންމަގެ ފާހަގަކޮށްލެވޭ ބައެއް ފިލްމުތަކުގެ ތެރޭގައި ހަރޭ ރާމާ ހަރޭ ކްރިޝްނާ، ޔާދޯން ކި ބާރާތު، ޑޮން، ގުރުބާނީ، ދޯސްތާނާ އަދި ސަތިއަމް ޝިވަމް ސުންދަރަން ފަދަ އެތައް ފިލްމެއް ހިމެނެ އެވެ.\nސާދަ ބައިވެރިންނާ އެކު ޖުލައި މަހު ފެށި އިންޑިއަން އައިޑޮލް ސީޒަން 10 ގައި މިހާރު ފައިވިއްދާފައި ތިބީ ގަތަ7އެވެ. އެއީ ސަލްމާން އަލީ، ނިލަންޖަނާ ރޭ، އަންކުޝް ބަރަދުވާޖް، ރޭނޫ ނަގަރް، ނިތިން ކުމާރު، ކުނާލް ޕަންޑިތު އަދި ވިބޯ ޕަރްޝާރް އެވެ.\nއިންޑިއަން އައިޑޮލްގެ ޖަޖުންނަކީ ވިޝާލް ޝޭކަރު އާއި ނޭހާ ކައްކަރު އެވެ. އަދި އެ މީހުންނާ އެކު މިރޭ ޖަޖިން ޕެނެލުން އަނެއްކާ ވެސް ޖާވިދު އަލީ ފެނިގެން ދާނެ އެވެ.


Chilhiyaa Moosa manik avahaaravejje\nޗިޅިޔާ މޫސާ މަނިކު: މިރޭ ވަނީ އަވަހާރަވެފައި --\nޗިޅިޔާ މޫސާ މަނިކު އަވަހާރަވެއްޖެ އެވެ.\nވަރަށް ގިނަ ދާއިރާތަކުން ފާހަގަކޮށްލެވޭ ހިދުމަތްތެރިޔާ އަވަހާރަވީ މީގެ ކުޑައިރުކޮޅެއްގެ ކުރީންނެވެ. އެކަން އާއިލާގެ ބޭފުޅަކު ޔަގީން ކޮށްދެއްވިއެވެ. މޫސާމަނިކު އަވަހާރަވީ ވަރަށް ގިނަ ދުވަހު އާލާސްކަންފުޅާ އުޅުއްވުމަށް ފަހު އެވެ. އަވަހާރަވީއިރު އުމުރުފުޅަކީ 81 އަހަރު އެވެ.\nމޫސާ މަނިކަކީ ވަރަށް ގިނަ ދާއިރާތަކުން ފާހަގަކޮށްލެވޭ ވަރުގަދަ ހިދުމަތްތެރިއެކެވެ. ދިވެހި ފިލްމީ ތާރީހު ދުށް އެންމެ ކުޅަދާނަ އެކްޓަރަކީ މޫސާ މަނިކެވެ. ދިވެހި ފިލްމީ ދާއިރާއިން އެންމެ ފުރަތަމަ ޗިޅިޔާ މޫސާ މަނިކު ފެނިގެންދިޔައީ، 1982 ވަނަ އަަހަރު ޓެލެވިޜަން މޯލްޑިވްސުން ތައްޔާރު ކުރި "މުހައްމަދު ތަކުރުފާނު، ޣާޒީ ބަންޑާރައިން" މި ފިލްމުންނެވެ. މި ފިލްމުން ފެނުނު ޗިޅިޔާގެ ފުރަތަމަ ފެނިލުމުންވެސް އޭނާއަކީ ފިލްމީ ދާއިރާގައިވެސް މުސްތަގްބަލެއް އޮތް ބޭފުޅެއްކަން ކަށަވަރުވެގެންދިޔައެވެ. އެ ފިލްމުގައި އޭނާ އަދާކުރައްވާފައިވާ ވިޔަޒޯރުގެ ބަޔަށް ގިނަ ބައެއްގެ ތައުރީފު ލިބިގެންދިޔައީ ހަގީގަތާއި އެއްގޮތަށް އޭނާ ދެއްކެވި މޮޅު ހުނަރުގެ ސަބަބުންނެވެ.\nފިލްމީ ދާއިރާއަށް ޗިޅިޔާ މޫސާ މަނިކަށް ވެދެވަޑައިގެންނެވުނީ، ތަމްސީލު ކުޅުއްވުމުގެ ދާއިރާގެ ތެރެއިންނެވެ. އެއީ 1977 ވަނަ އަހަރުއެވެ. މަޖީދިއްޔާ ސްކޫލްގެ ގޯލްޑަން ޖުބިލީ ފާހަގަކުރިއިރު ބޭއްވި ސްޓޭޖް ތަމްސީލު ޝޯތަކުންނެވެ. އޭގެފަހުން، އެކި ފަރާތްތަކުން ބޭއްވި ތަމްސީލު ޝޯތަކުގައިވެސް ޗިޅިޔާ ވަނީ ބައިވެރިވެވަޑައިގެންފައެވެ. ތަމްސީލު ކުޅުމުގެ ރޮނގުން އާންމު ހިދުމަތުގެ ހިތްވަރުދިނުމުގެ އިނާމު، 1983 ވަނަ އަހަރު ސަރުކާރުން އޭނާއަށްވަނީ ދެއްވާފައެވެ. 50 އަށްވުރެ ގިނަ ފިލްމުގައި ތަފާތު އެކިބައިތައް އޭނާ ވަނީ އަދާކުރައްވާފައެވެ. މީގެއިތުރުން، 30 އަށްވުރެ ގިނަ ޑްރާމާގައިވެސް އޭނާ ވަނީ ބައިވެރިވެވަޑައިގެންފައެވެ.\nޗިޅިޔާ މޫސާ މަނިކަށް "އާފަތިސް" އެވޯޑްވެސް ވަނީ ލިބިވަޑައިގެންފައެވެ. މިގޮތުން، އެންމެ މޮޅު ދިވެހި ވާހަކަ އާއި އެންމެ މޮޅު ޑައިލޮގް ލިޔުއްވައިގެން ދިވެހި ފިލްމު "ޒަޚަމް" އިން 1995 ވަނަ އަހަރު ބެސްޓް ޑައިލޮގް އަދި ބެސްޓް ސްޓޯރީގެ އިނާމު ލިބިވަޑައިގެންފައިވެއެވެ. އަދި 1996 ވަނަ އަހަރު ބެސްޓް ސަޕޯޓިން އެކްޓަރުގެ މަގާމު ފިލްމު "ހަގު އަނބި"ން އޭނާ ހޯއްދަވާފައިވެއެވެ. މިރޮނގުން އޭނާ އެންމެ ފަހުން ހާސިލު ކުރެއްވި ކާމިޔާބީއަކީ، "މިއަދު" ނޫހުގެ ކްރިސްޓަލް އެވޯޑް 2008ގެ ލައިފްޓައިމް އެޗީވްމަންޓް އެވޯޑެވެ.\nއޭނާއަކީ ކުޅަދާނަ ވާހަކަ ލިޔުންތެރިއެކެވެ. ގައުމީ މުބާރާތުން ތިން އަހަރަކު އެއްވަނަ ހޯއްދެވިއެވެ. އެއީ ވަރަށް ކުޅަދާނަ ވާހަކަ ދެއްކުންތެރިއެއްވެސް މެއެވެ.\nއަދި އެއީ ވަރަށް މޮޅު ކުރެހުންތެރިއެކެވެ. ވަރަށް މޮޅު ކާޓޫނިސްޓެކެވެ.\nޕާފޯމިން އާޓްސްގެ ދާއިރާއިން ފިލްމާއި ތަމްސީލް ކުޅުމުގެ ރޮނގުން 2009 ވަނަ އަހަރު ޗިޅިޔާއަށް ވަނީ ޝަރަފްވެރި ކަމުގެ ގަައުމީ އިނާމް ލިބިވަޑައިގެންފައެވެ.\nތަމްރީނަށް ދިޔަ ސިފައިންގެ މީހަކު މަރުވެއްޖެ


Real adhi Barcelona in ves furusathu nagaalaifi | Mihaaru\nރެއާލް މެޑްރިޑުގެ ބެންޒެމާ (ވ) އާއި ވިޔަރެއާލުގެ މުސަޝިއޯ (މ) އަދި ސޮރިއާނޯ ބޯޅައަށް މަސައްކަތްކުރަނީ. --ފޮޓޯ: އޭއެފްޕީ\nރެއާލް އަދި ބާސެލޯނާ އިން ވެސް ފުރުސަތު ނަގާލައިފި\n22 ސެޕްޓެމްބަރ 2016 - 08:357comments\nމެޑްރިޑް (ސެޕްޓެމްބަރު 22) - ވިޔަރެއާލްއާ 1-1 އިން އެއްވަރުވެ، ސްޕެނިޝް ލީގުގައި ޖެހިޖެހިގެން އެންމެ ގިނަ މެޗުން މޮޅުވުމުގެ ރެކޯޑް ހަދަން ލިބުނު ފުރުސަތު ރެއާލް މެޑްރިޑުން ގެއްލުވާލިއިރު، އެތުލެޓިކޯ މެޑްރިޑާ 1-1 އިން އެއްވަރު، ތާވަލުގެ ކުރީގައި ތަފާތު ކުޑަކުރަން ލިބުނު ފުރުސަތު ބާސެލޯނާ އިން ނަގާލައިފި އެވެ.\nރޭގެ މެޗުން މޮޅުވި ނަމަ، ޖެހިޖެހިގެން 17 މެޗުން މޮޅުވެ، ސްޕެނިޝް ލީގުގެ އެންމެ ގިނަ މެޗުން މޮޅުވުމުގެ ރެކޯޑް ރެއާލަށް ލިބޭނެ އެވެ. ދެން އެ ޓީމަށް ޖެހޭނީ 2010-2011 ވަނަ އަހަރު ބާސެލޯނާ އިން 16 މެޗުން މޮޅުވެ ހަދާފައިވާ ރެކޯޑް ހިއްސާކުރާށެވެ.\nފުރަތަމަ ހާފުގެ ފަހު މިނެޓުގައި ވިޔަރެއާލްގެ ބްރޫނޯ ވަނީ ޕެނަލްޓީ އަކުން ލީޑު ނަގާފަ އެވެ. މިއީ އޭރިއާ ތެރެއިން ރެއާލުގެ ކެޕްޓަން ސާޖިއޯ ރާމޯސް ބޯޅައިގައި އަތްލުމުން ރެފްރީ ދިން ޕެނަލްޓީއެކެވެ. އެކަމަކު ދެ ވަނަ ހާފުގެ ފުރަތަމަ ފުރަތަމަ މިނެޓުގައި ރާމޯސް ވަނީ ގޯލެއް ޖަހައި، އޭގެ ބަދަލު ދީފަ އެވެ. މެޗުގެ ފަހުކޮޅު ރެއާލުން ކުރިއަށް ޖެހި ޕްރެޝަރު ދިން ނަމަވެސް ވިޔަރެއާލުން ވަނީ ލަނޑެއް ވަނަނުދީ ހިފަހައްޓައިފަ އެވެ.\nމި މެޗުން އެންމެ ޕޮއިންޓެއް ލިބުނު ނަމަވެސް ޖުމްލަ 13 ޕޮއިންޓާ އެކު ރެއާލް އޮތީ އެއް ވަނައިގަ އެވެ. ރޭ ބާސެލޯނާ މޮޅުވި ނަމަ 12 ޕޮއިންޓާ އެކު ތާވަލުގެ ދެ ވަނަ އަށް އެރުނީހެވެ. މިހާރު އެ ޓީމު އޮތީ 10 ޕޮއިންޓާ އެކު ތިން ވަނައިގަ އެވެ. ދެ ވަނައިގައި 11 ޕޮއިންޓާ އެކު އޮތީ ސެވިއްޔާ އެވެ. ބާސެލޯނާއާ އެއްވަރުވި އެތުލެޓިކޯ އޮތީ ނުވަ ޕޮޮއިންޓާ އެކު ހަތަރު ވަނައިގަ އެވެ.\nއަމިއްލަ ދަނޑުގައި ބާސެލޯނާ ކުޅުނު މެޗުގެ 41 ވަނަ މިނެޓުގައި އިވާ ރަކިޓިޗް ވަނީ އެ ޓީމަށް ލީޑު ނަގައިދީފަ އެވެ. އެތުލެޓިކޯ އިން ހަމަހަމަކުރީ 61 ވަނަ މިނެޓުގައި އެންހެލް މާޓިން ކޯރެއާ ޖެހި ލަނޑުންނެވެ.


SunOnline: Hulhumale furathama fiyavaheege geybeesee thakun kuni nagaa vaguthu badhalukoffi\nހުޅުމާލެ ފުރަަތަމަ ފިޔަވަހީގެ ގޭބީސީތަކުން ކުނި ނަގާ ވަގުތު ބަދަލުކޮށްފި\nމުޙައްމަދު ނާއިލް ހަފީޒް 25 Nov 2021, 16:21\nއޭޕްރީލް 16، 2020: މާލެއިން ކޮވިޑް19އަށް މީހަކު ޕޮޒޮޓިވް ކޭސްއެށް ފެނުމާ ގުޅިގެން މާލެ ސަރަހައްދު ލޮކްޑައުން ކުރުން: ވެމްކޯ ކުނި ކަލެކްޝަން މީހުން ގޭގެއިން ކުނި ނަގަން ފެށުން -- ސަން ފޮޓޯ/ ފަޔާޒު މޫސާ\nހުޅުމާލެ ފުރަތަަމަ ފިޔަވަހީގެ ގޭބީސީތަކުން ކުނި ނަގާ ވަގުތަތަކަށް ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ބަދަލުތަކެއް ގެނެސްފިއެވެ.\nވެމްކޯއިން ބުނީ މި ބަދަލު ގެނައީ ހުޅުމާލޭގައި މިވަގުތު ގިނަ އަދަދެއްގެ މީހުން އާބާދުވުމުގެ މަސައްކަތް ކުރިއަށްދާތީކަމަށެވެ. އަދި އެއާއެކު އެ ކޯޕަރޭޝަންގެ ހިދުމަތްތައް ބައްޓަންކޮށް މަސައްކަތްތައް ހިނގަމުން އަންނަ ގޮތް ހަރުދަނާކުރުމަށް ޓަކައިކަމަށެވެ.\nއެއާއެކު ދެން ފުރަތަމަ ފިޔަވަހީގެ ގޭބީސީތަކުން ކުނި ނެގުމުގެ މަސައްކަތް ވެމްކޯއިން ކުރާނީ އިރުއޮއްސި 18:00 ކާއި ރޭގަނޑު 23:00 އާ ދެމެދުގައެވެ. ނަމަވެސް ހަވީރު 17:00 ކަށް ކުނި ކޮތަޅު ތައްޔާރުކޮށް އެ ނެގޭނެހެން އިންތިޒާމުތައް ހަމަޖައްސައިފައި ބެހެއްޓުމަށް އެ ކޯޕަރޭޝަނުން ވަނީ އެދިފައެެވެ.\nވެމްކޯއިން ބުނީ ކުނި ނަގައިދިނުމުގެ މަސައްކަތް ކޮށްދޭނީ އެ ކޯޕަރޭޝަނުގެ ހިދުމަތުގައި ރަޖިސްޓްރީކޮށް، ގަވައިދުން ބިލަށް ފައިސާ ދައްކާ ފަރާތްތަކަށް ކަމަށެވެ. އަދި ރަޖިސްޓްރީ ނުކުރާނަމަ ވީ އެންމެ އަވަހަކަށް ރަޖިސްޓްރީކުރުމަށް ވެމްކޯއިންވަނީ އިލްތިމާސްކޮށްފައެެވެ.\nސެޕްޓެމްބަރު މަހުން ފެށިގެން ވެމްކޯއިންވަނީ ކުނި ނެގުމުގައި އަމަލުކުރަމުން އަންނަ ގޮތަށް ބަދަލުތަކެއް ގެނެސްފައެވެ. އެގޮތުން ކޮވިޑްގެ ހާލަތު އެންމެ ގޯސްވެފައި އޮތް ދުވަސްވަރު ކުނި ކޮތަޅު އިމާރާތުގެ ތިރިއަަށް ބާލުވަން ޖެހުނުކަމުގައިވީ ނަމަވެސް، މިހާރު ކުނި ނަގާނީ ވެމްކޯއިން ކޮންމެ ފަންގިފިލާއަކަށް އަރައި ކުނި ކޮތަޅު ގެންގޮސްގެންނެވެ.\nފުރަަތަމަ ފިޔަވަހިން ކުނި ނަގާ ވަގުތަށް ބަދަލުތަކެއް\nހާލުގައި ޖެހިފައި ތިބި ލަންކާ މަސްވެރިންނަށް ޝުޖާގެ އެހީ


Covishield vaccine ah WHO in huhdha dheefi\nކޮވިޝީލްޑް ވެކްސިނަށް ޑަބްލިއުއެޗްއޯއިން ހުއްދަ ދީފި\nސެރަމް އިންސްޓިޓިއުޓް އޮފް އިންޑިއާއިން އުފައްދާފައިވާ ކޮވިޝީލްޑް ވެކްސިން ޖަހަން ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)އިން ހުއްދަ ދީފި އެވެ.\nމި ވެކްސިނަކީ އިނގިރޭސިވިލާތުގެ އޮކްސްފޯޑް ޔުނިވާސިޓީ އާއި އެސްޓްރާޒެނެކާއިން އުފެއްދި ކޮވިޑް-19 ވެކްސިންގެ ފޯމިއުލާ ބޭނުންކޮށްގެން އުފައްދާފައިވާ ވެކްސިނެކެވެ.\nޑަބްލިޔުއެޗްއޯއިން އިއްޔެ ނެރުނު ބަޔާނެއްގައިވާ ގޮތުން ދެކުނު ކޮރެއާގެ އެސްކޭ ބަޔޯސައިންސް ކުންފުންޏާއި އިންޑިއާގެ ސެރަމް އިންސްޓިޓިއުޓުން އުފައްދާ އެސްޓްރާޒެނެކާގެ ކޮވިޑް ވެކްސިން ކުއްލި ހާލަތްތަކުގައި ބޭނުން ކުރަން ހުއްދަ ކުރާ ސިއްހީ އުފެއްދުންތަކުގެ ލިސްޓު (އީޔޫއެލް)ގައި މިހާރު ވަނީ ހިމަނާފަ އެވެ.\nޑަބްލިޔުއެޗްއޯއިން އެ ހުއްދަ ދިނީ އެސްޓްރާޒެނެކާގެ ވެކްސިން ޖަހަން އެ ޖަމިއްޔާގެ ސްޓްރެޓީޖިކް އެޑްވައިޒަރީ ގްރޫޕް އޮފް އެކްސްޕާޓްސް އޮން އިމިއުނައިޒޭޝަން އިން ލަފާ ދިން ފަހުންނެވެ.\nއެ އެޑްވައިޒަރީ ގުރޫޕުން ވަނީ ވެކްސިންގެ ދެ ޑޯޒްގެ ދޭތެރޭ އަށެކާއި 12 ހަފްތާއާ ދެމެދުގެ މުއްދަތެއް ދޫކުރުމަށް ފަހު، 18 އަހަރުން މަތީގެ އެންމެންނަށް ވެކްސިން ދިނުމަށް ލަފާ ދީފަ އެވެ. އަދި ކޮރޯނާވައިރަހުގެ އާ ވޭރިއެންޓް ފެތުރިފައިވާ ގައުމުތަކުގައިވެސް އެ ވެކްސިން ދިނުން ރަނގަޅު ކަމަށް އެ ގުރޫޕުގެ މާހިރުން ވިދާޅުވި އެވެ.\nޑަބްލިޔުއެޗްއޯއިން ބުނި ގޮތުގައި އެސްޓްރާޒެނެކާގެ ވެކްސިން ބޭނުން ކުރުމުގެ ރައްކާތެރިކަމާއި އޭގެ ކާމިޔާބީ އެ ޖަމިއްޔާގެ މިންގަނޑުތަކަށް ފެތެ އެވެ. އަދި އެސްޓްރާޒެނެކާއިން ވަނީ އެ ކުންފުނީގެ ވެކްސިންއިން އާ ވޭރިއެންޓުގެ ސީރިއަސް ކޭސްތައް ހުއްޓުވައިދޭ ކަމުގެ އިތުބާރު އޮތް ކަމަށް ބުނެފަ އެވެ.\nވެކްސިން ހަލުވިކަމާ އެކު އެކި ސަރަހައްދުތަކަށް ފޯރުކޮށްދޭނެ ގޮތްތައް ގޮތްތައް ހުރި ނަމަވެސް ވެކްސިން އުފައްދާ މިންވަރު އެބަ އިތުރު ކުރަން ޖެހޭކަމަށް ޑަބްލިއުއެޗްއޯއިން ބުންޏެވެ.